
HEVIST9  TEOLOGICA 

=  organ  pentru  ştiinţa  şi  viaţa  bisericească.  = 


Abonamentul:  Pe  un  an  140  Lei.  Pe  o  jumătate  de  an  70  Lei. 
1  ,  — :  Un  număr  15  Lei.  — 


Să  se  retipărească  Şiblial 

Am  ajuns  acolo ,  unde  nu  trebuia  să  ajungem:  la 
epuisarea  Bibliei.  Cartea  care  mângâie  pe  cei  însetoşaţi 
după  dreptate  şi  care  îndreptează  paşii  omeneşti  spre  zările 
luminoase  ale  vieţii  celei  vecinice ;  Cartea  cărţilor  care  i  se 
îmbie,  în  limba  lui,  până  şi  sălbaticului  cu  înfăţişare  de 
troglodit  —  nu  se  mai  găseşte ,  în  ediţie  autorizată,  la 
librăriile  noastre  tapetate  cu  « Tiribombele»  şi  « Vista - 
voii »  veacului  acestuia.  Constatarea  trebue  să  pună  pe 
gânduri  autoritatea  bisericească.  Pentrută  ceeace  însem¬ 
nează  lipsa  grâului  pentru  viaţa  economică ,  însemnează 
pentru  viaţa  sufletească  a  ţării  lipsa  cuvântului  scris  al 
lui  Dumnezeu. 

Criza  ce  s'a  declarat  în  domeniul  evanghelizării  nea¬ 
mului  nostru  a  fost  tăiată  la  răboj  de  presa  noastră  bi¬ 
sericească  fără  să  i  se  dea  cuvenita  importanţă,  fără  să 
se  fi  arătat  incontestabila  gravitate  a  ei.  Abia  în  nu¬ 
mărul  din  urmă  al  «Nouei  Reviste  Bisericeşti »  am  cetit 
un  mvânt  respicat  cu  privire  la  această  problemă. 

Harnicul  diacon  şi  profesor  de  religie  dela  Galaţi, 
dl  A.  N.  Constantinescu,  după  câteva  consideraţii  inci¬ 
sive,  formulează  singura  soluţie  pe  care-o  pretinde  criza 
biblică:  «Să  se  retipărească  imediat  Biblia  sf.  Sinod h> 

De  bunâseamâ  ar  fi  fost  bine  să  avem  gata  o  nouă 
traducere  a  Cărţii  celei  sfinte.  O  traducere  a  cărei  frază 
clară  —  nevăduvită  de  duhul  arhaismului ,  care  miroasă 
a  tămâie  şi  a  cucernicie  şi  care-i  şade  aşa  de  bine  unei 
cărţi  bisericeşti  —  să  ne  desvălească  tăinuitele  înţelesuri 
ale  slovelor  în  cari  traducători  mai  puţin  iscusiţi  au  îm¬ 
brăcat  propoveduirea  trimişilor  lui  Dumnezeu.  Cum  însă 
această  lucrare  care  trebue  să  fie  rodul  ostenelii  unei 
personalităţi  înzestrate  cu  iscusinţa  teologului  erudit  şi  a 
literatului  de  talent,  plus  cucernicia  amândurora ,  rio  avem 
şi  nici  nu  sunt  perspective  do  vom  putea  avea  de  grabă  — 
autoritatea  bisericească  e  datoare  să  facă  ceeace  poate 
face  imediat:  Să  retipărească  Biblia.  (Eu  aş  reco¬ 
manda  ediţia  şaguniană). 

« Bis  dat,  qui  cito  dat»  —  în  ordinea  spirituală  ca 
şi  în  cea  economică. 

Altfel  vom  ajunge  în  situaţia  delicată  de  a  fi  siliţi 
să  răspundem  la  cererile  credincioşilor  noştri ,  că  Biblia 
ceste  dar  s'a  isprăvit»...  ori  apoi  îi  vom  pricopsi  cu  ispi- 
titoarea  ediţie  a  ex-părinteiui  Cornilescu  sau  a  altui  tra¬ 
ducător  neo  marcionist. 

Laturea  financiară  a  chestiunii  nici  n'o  mai  ating. 

Ar  fi  o  insultă  la  adresa  guvernului  sub  a  cărui 
oblăduire  s'a  legiferat  dominanţa  ortodoxiei... 

Nevoia  subliniată  este  una  dintre  fericitele  ocazii, 
în  care  guvernul  e  chemat  să  lucreze  « de  comun  acord » 
cu  sţ.  Sinod,  pentraca  zidirea  sufletească  a  neamului 
nostru  să  nu  fie  stânjenită  nici  o  clipă. 

Se  va  zice,  poate:  Avem  Noul  Testament;  ne  dis¬ 
pensăm  de  legea  veche.  Cucernicia  care,  din  fericire,  nu 
s'a  stins  încă  din  sufletul  satelor  noastre  ne  cere  însă 
Biblia  întreagă.  Şi  o  cere  cu  toi  dreptul :  pentrucă 
«această  carte  nu  cuprinde  o  singură  pagină  deasupra 
căreia  să  nu  fi  plâns  sau  să  nu  se  fi  rugat  un  sfânt;.. 

( Fallot :  Le  Dieu  masque.)  N.  Colan. 

Relaţiile  bisericii  româneşti  ortodoxe  din  Ardeal  cu 
Principatele  române' în  veacul  al  XVIII-lea. 

(Urmare.) 

Atanasie  In  25  Martie  1701  fu  Sfinţit  in  Viena  a  doua 
oară,  de  data  aceasta  ca  episcop  «adevărat»  unit  cu  Roma.  îm¬ 
păiatul  şi  iezuiţii  îşi  dădeau  foarte  bine  seamă,  că  tot  indemnui 
la  rezistenţă  şi  luptă  coptra  unirii  vine  din  Ţara  Românească, 
de  aceea  voiau  ca  orice  legătură  cu  această  ţară  să  fie  ruptă. 
Atanasie  «un  om  fără  demnitate  şi  fără  ruşine»,  care  a  făcut 
atâtea  în  viaţă,  de  ce  n’ar  putea  face  şi  una  ca  aceasta.  In 
acelaş  orâş,  ia  7  April,  el  jură  şi  iscăleşte  între  alte  condiţii 
josnice  şi  cea  următoare,  cari  se  referă  aici :  De  astăzi  încolo 
mă  lapăd  de  toată  corespondenţa  şi  dătătura,  în  ştiinţă  prin 
scrisoare  şi  prietişugul  şismaticilor,  a  ereticilor,  şi  a  craiului  sau 
Vodii  ţărăi  Munteneşti,  nici  o  carte  de  acum  înainte  cu  aceia 
răspunsu  nu  voiu  avea.  Şi  nici  pe  Bucureştan,  mai  mult  al 
meu  arhiepiscop  şi  mitropolit  a  fi  nu-1  voi  cunoaşte...  Dar 
unde  va  fi  lipsă  lui  Vodă  a  Ţării  Munteneşti,  sau  altul 
cumva  din  şismatici  a  scrii  carte,  mai  înainte  carte  oi  arăta-o 
teologului  şi  sfetnicului  meu»  *. 

In  urma  acestor  fapte,  oficios  îndeplinite,  rupându-se  so¬ 
lidaritatea  naţională  şi  credinţa  religioasă  între  fiii  neamului 
nostru,  încep  să  curgă  din  toate  părţile  protestele  şi  blăstămele 
asupra  nenorocitului  Vlădică  unit  Atanasie. 

Cei  dintâi  cari  se  ridica  energic  contra  lui  Atanasie  unitul 
sunt  Românii  din  Scheiul  Braşovului,  cari  la  îndemnul  braşo¬ 
veanului  David  Corbea,  ceauş  spătăresc  la  curtea  lui  Brânco- 
veanu  din  Bucureşti,  merg  la  instalarea  din  25  Iunie  la  Alba- 
lulia  a  noului  episcop  unit,  pentru  a  protesta,  că  ei  nu  înţeleg 
nici  într’un  chip  şi  pentru  nimica  în  lume  să-şi  părăsească  legea 
strămoşească,1  2  «că  cum  zicem  gata  suntem  sângele  să  ni  se 
verse,  decât  legea  părinţilor  noştri  să  pierdem 3.  Domnul  Ţării 
Româneşti  Constantin  Brâncoveanu,  Ia  5  Iulie  1701,  îmbărbă- 

1  Pop,  Desbinarea  în  biserica  Românilor  din  Ardeal,  Bucureşti,  1921 
pg.  59-63. 

2  Stinghe,  Documente  privitoare  la  trecutul  Românilor  din  Schei 
l.  (1700-1783)  Braşov,  1901  pg.  17-25  no.  IX— XI. 

8  Ibid.  pg.  25-27  no.  XII. 

tează  pe  preoţi  şi  credincioşi  ortodocşi  din  Braşov  cu  aceste 
cuvinte:  «Cât  pentru  pîscupul  de  acii  din  Ardeal,  în  ce  feliu 
s’au  purtat  şi  ce  au  făcut,  am  cunoscut  din  scrisoare-vă,  de 
care  bună  nădejde  am  avut  şi  încredinţaţi  sântem,  că  Dum¬ 
nezeu  unora  ca  acestora,  cari  ocărăsc  şi  necinstesc  legea  întru 
care  s’au  pomenit  şi  înaintea  lui  Dumnezeu  s’au  făgăduit  cu 
degrab  le  va  răsplăti,  că  de  multe  ori  aceasta  am  văzut,  că  ce-1 
ce  şi  lasă  legea  sa  şi  pofteşte  alta,  iau  plata  dela  dreptul  jude- 
tor  Dumnezeu*.,,  fiindcă  voi  aţi  păzit  legea  moşilor  voştri  «de 
aceasta  foarte  ne-a  părut  bine  şi  ne-am  bucurat.,,  şi  s’o  pă¬ 
ziţi  curată  şi  nezmintită,  căci  noi  vedem  şi  dela  curtea  împără¬ 
tească  dela  Beci  avem  ştire,  că  piscupul  n’are  voie  împără¬ 
tească,  ca  să  facă  silă  oamenilor,  fără  că  numai  cei  ce  vor 
vrea  de  voia  lor.  Deci  nu  gândim,  nici  socotim,  că  se  va  tinde 
dumniaiui  mai  mult  din  câtu-i  ieste  porunca  şi  ales,  că  la  acea 
biserică  sântem  şi  noi  ctitori,  de  vreme  ce  ieste  făcută  de  ră¬ 
posaţii  Domni  ai  acestei  ţări,  ce  trebuiaşte  să  păzească  şi  să 
urmeze  legea,  care  au  ţinut  până  acum  şi  noi  iarăş  cu  ceia  ce 
va  fi  de  pe  partea  noastră  a  vă  păzi  şi  a  vă  ajuta,  cu  ceeace 
se  va  putea,  nu  vom  lipsi».  Continuă  mai  departe  bunul  Domn 
aşa:  «Inţeles-am,  că  şi  părinţii  dela  Făgăraş  şi  alţi  creştini  pra¬ 
voslavnici,  iarăşi  asemenea  nimic  nu  s’au  alunecat  cu  firea,  ci 
şi-au  păzit  cinstea  legii  sale,  care  şi  de  aceasta  mult  ne-am 
bucurat,  măcar  că  aşa  li  s’au  căzut  a  şi  face,  de  vreme  ce  noi 
acea  sfântă  biserică  o  am  ridicat  şi  o  am  făcut  cu  acea  nă¬ 
dejde  că  o  închinăm  preasfinţitei  săborniceşti  a  răsăritului  be- 
sericii  şi  ea  va  fi  prin  putinţă  preoţii  şi  creştinii  locuitori  de 
acolo,  de  acea  pravoslavie,  să  nu  se  lipsească  şi  noi  iar  zicem 
cu  acea  ce  ne  va  fi  cu  putinţă  ai  căuta  şi  ai  păzi  nu  vom 
lipsi»  L 

Constantin  Vodă  a  intervenit  la  împăratul  din  Viena,  ca 
Românii  din  Ardeal  să  nu  fie  siliţi  a  trece  la  uniţii  cu  Roma. 
Împăratul  Leopold  de  fapt  şi  dă  două  diplome,  la  12  Sept.  şi 
12  Dec.  1701  cătră  guvernul  ardelean,  ca  să  comunice  tuturor 
celor  interesaţi,  că  «voia  lui  pozitivă  e  ca  Românii  să  fie  liberi 
a  primi  oricare  din  cele  patru  legi  primite  în  Ardeal  şi  a  se 
bucura  de  privilegiile  şi  imunităţile  aceleia,  iar,  dacă  voiesc  a 
rămânea  in  riturile  ce  obseivă  până  acum,  să  fie  liberi  a  o 


Stinghe,  o.  c.  pg.  15-6  no.  VIII. 

face»  *.  Ordinele  aceste,  ca  şi  altele  de  acest  fel  n'au  avut  nici 
un  rezultat  favorabil  pentru  ortodoxii  Români,  căci,  stăpânirea 
păcătoasă  austriacă  era  aşa,  că  ce  da  cu  o  mână  lua  cu  cea¬ 
laltă,  cum  ne  spune  cronicarul  contemporan  ungur  Mihai  Cserei. 
Acesta  a  avut  sub  ochii  săi  un  act  secret,  pe  care  Împăratul 
Leopold,  «fa  taină  a  scris  ca  mâna  sa  şi  sub  pecetea  cea  se¬ 
cretă  generalului  Rabutin,  ca  să  nu  gândească  cu  patentul  cel 
mai  dinainte,  că  numai  silit  de  religiile  acatolice  din  Ardeal  l-a 
dat,  ci  din  toată  puterea  lai  să  se  nevolască  ca  preoţii  cei  ro¬ 
mâneşti  nu  cu  alta ,  fără  numai  cu  religia  cea  catolică  să  se 
unească ».  Generalul  aşa  a  şi  lucrat2. 

Mitropolitul  Teodosie  tot  spera  că  Atanasie  se  va  în¬ 
toarce  de  pe  calea  pierzării  iarăşi  la  ortodoxia  curată.  Când  a 
văzut  că  totul  e  zadarnic,  atunci  răspunde  în  cuvinte  pline  de 
durere  unitului  vlădică,  care  mai  îndrăznise  să-i  ceară  venitele 
moşiei  Merişani,  cărţi  bisericeşti:  Octoihul,  Triodul,  Pentico- 
stariul  şi  potcapuri  călugăreşti  în  3  Mai  1702  3:  «Să  ştii  că 
timpul  vieţii  acesteia  scurt  este  şi  că  după  moarte  vei  ajunge 
în  iad,  împreună  cu  toti  aceia,  cu  cari  te-ai  despărţit  de  co¬ 
munitatea  credincioşilor  călcându-ţi  jurământul.  Ai  fost  amăgit 
fără  îndoială  de  măririle  lumeşti,  de  aceea  ai  mai  primit  o  sfin¬ 
ţire,  călcând  în  picioare  sfânta  noastră  maică  biserică  a  răsări¬ 
tului.  Ai  crezut  poate  că  prin  îndoita  sfinţire  a  ta,  vei  ajunge 
la  cinste  mai  mare  şi  cinstea  aceasta  a  orbit  ochii  inimii  tale, 
să  nu  vezi  că  sfinţirea  cea  de  a  doua  nu  a  fost  sfinţire,  ci  o 
comedie,  şi  prin  aceasta  ai  luat  asupra  ta  cătuşele  de  foc  ale 
iadului  şi  ai  pornit  pe  căile  întunerecului,  părăsind  lumina  ade¬ 
vărului».  Domnul  a  oprit  să  i  se  mai  trimită  venitele  moşiei 
Merişani  prin  omul  său  episcopul  Teofil,  «căci  ce  mă  intere¬ 
sează  pe  mine  banii  tăi,  dacă  tu  pierzi  şi  atâtea  suflete»?4 

Nu  i  trimite  nimic  din  ce-a  cerut;  dacă  se  va  întoarce  iar 
la  legea  veche,  atunci  va  avea  tot  ce  doreşte  şi  «Prea  Înălţatul 
Domn  avea  de  gând  a  da  bisericei  tale  multă  elemosină,  dar 
acum  nu-ţi  mai  trimite  nimic,  fiindcă  te  porţi  nedemn».5 


‘  Hurmuraki,  XV  pg.  1486  nr.  MMDCCCX1X,  1489  no.  MMDCCCXXI. 

*  Şincai,  Cronica  Românilor,  III,  cd.  II  Bucureşti,  1886  pg.  304. 

*  Nilles,  o.  c,  pg.  344—5. 

4  Biserica  ortodoxă,  V,  Bucureşti,  1880  pg.  109  nota. 

1  Nilles.  o.  c.  pp.  344 — 5. 

Atanasie  tăcu  la  această  scrisoare,  căci  el  nu  mai  avea 
dreptul  să  vorbească,  ci  numai  să  se  umilească.  In  schimb  răs¬ 
punseră  paironii  săi  In  acest  ton  lipsit  de  orice  bunăcuviinţă  * : 
Teodosie  e  o  «slugă  a  Satanei»,  un  «ispititor»,  e  reprezentantul 
«prea  blăstămatei  schisme  a  Grecilor  răsăriteni»,  omul  «falşului 
Patriarh  de  Constantinopol».  «E  o  obrăznicie  să  te  numeşti 
Mitropolit  al  Ardealului  şi  astfel  să-ţi  arogi  vre-o  putere  şi  au¬ 
toritate  In  Ardeal».  Grave  urmări  politice  ar  putea  rezulta  de 
aici:  «e  o  materie  de  foarte  grele  disensiuni  şi  tulburări  între 
prea  augustul  şi  nebiruitul  Împărat  al  Romanilor  şi  prinţul  vo¬ 
stru,  al  Valahiei.  împăratul  are  dreptul  «să  ceară  satisfacţie 
pentru  atâta  presumţie  şi  Indrăsneală  nesuferită...  şi  de  aici 
s’ar  naşte  primejdiile  de  mai  mari  tulburări  de  cum  poţi  să-ţi 
închipuieşti...  căci  precum  Domnul  Valahiei  nu  poate  reclama 
nici  un  drept  politic  în  Ardeal,  aşa  nici  tu  nu  poţi  să-ţi  arogi 
cât  de  puţină  putere  spirituală  acolo,  fără  cutezanţă». 

Cât  de  bine  au  ştiut  să-şi  prelucre  iezuiţii  terenul  in  fa¬ 
vorul  lor  se  vede  şi  din  răspunsul  dat  de  împăratul  Leopold 
ambasadorului  englez  Lord  William  Paget,  care  e  aproape 
identic  cu  cel  de'  mai  sus  al  lui  Kollonics  cătră  Mitropolitul 
Teodosie.2  Paget,  ambasador  la  Poarta  turcească  trece  în  pri¬ 
măvara  anului  1702  prin  Ţara  Românească  spre  Viena.  Aici 
prezintă  împăratului  două  scrisori,  una  dela  Constantin  Brân- 
coveanu  şi  cealaltă  dela  Patriarhul  Calinic  din  Constantinopol. 
Domnul  român  roagă  pe  Împăratul,  ca  pe  Românii  din  Ardeal  să 
nu  i  mai  silească  la  unire,  iar  Calinic  cere  să  pună  un  nou 
episcop  ortodox  în  locul  lui  Atanasie,  pe  care  să-l  scoată  din 
vlădicie.  Lordul  Paget  sprijini  însuşi  cu  cuvântul  aceste  două 
cereri,  la  care  împăratul  răspunse  scurt,  dar  ironic:  «Prinţul  acela, 
care  e  un  om  de  treabă,  de  ce  se  îngrijeşte  pentru  ce  hotărâri 
ia  împăratul  în  afaceri  religioase  in  ţara  Iui,  când  Împăratul  nu 
l-a  întrebat  până  acum  pe  dânsui  ce  face  el,  Domnul  Valahiei, 
în  aceste  trebi  acasă  la  dânsul». 

Vedem  că  însuşi  Patriarhul  Ierusalimului  Dosofteiu,  care 
luase  parte  la  examinarea  canonică  din  Ianuarie  1698,  a  epis¬ 
copului  ortodox  Atanasie  In  Bucureşti,  încă-i  scrie  fiului  său 
rătăcit  (Noemvrie  1901)  în  felul  următor  3:  «Chir  Atanasie,  adu-ţi 

1  Ibid.  pp.  353-4. 

1  Nilles,  o.  c.  pp.  354—5. 

8  Hnrmozaki,  XIV  pp.  342—44  no.  CCCXCVIII. 

aminte  că  ai  venit  in  Ţara  Românească  şi  ai  cerut  să  te  fac 
Mitropolit  în  părţile  acelea,  adu-ţi  aminte  cum  te- am  înţeles  că 
eşti  om  rău  şi  că  inima  ta  nu  era  dreaptă  cu  Dumnezeu  şi  a 
trecut  atâta  vreme  şi  încunjurai  drumurile  şi  apoi  cu  făgăduie¬ 
lile  tale  şi  cu  înfricoşatele- ţi  jurăminte  ne-ai  mişcat  şi  pe  noi 
şi  pe  ceialalţi  ce  te-au  ales  arhiereu  şi  la  urma  urmelor  ai  fost 
hirotonisit  cu  cinste,  şi  ai  fost  socotit  de  toţi  mai  presus  decât 
ţi-se  cădea,  ai  mărturisit  înaintea  îngerilor,  a  arhanghelilor  şi  a 
lui  Dumnezeu,  că  vei  avea  credinţă  în  Sfinţii  Părinţi  şi  a  lui 
Dumnezeu  biserică;  ai  cerut  voie  deta  Mitropolitul  Ungro-Vla- 
hiei  să  mănânci  carne;  nouă  ne-ai  scris  şi  ne-ai  cerut  voie  ca 
la  o  singură  liturgie  să  hirotoniseşti  mai  mulţi  preoţi  şi  mai 
mulţi  diaconi.  Apoi  a  venit  aici  un  tânăr  şi  ne-a  spus  că  te-a 
văzut  la  Viena  şi  ai  liturgisit  cu  cardinalul  şi  alţi  popi  frânceşti 
şi  de  douăori  în  acea  liturgie  frâncească  te-ai  lăpădat  de  sfânta 
Biserică  a  toată  lumea...  ai  mărturisit  Biserica  Romei,  ceeace1 
înseamnă:  schismatică  şi  eretică.  în  sfârşit,  am  auzit  că  te-ai 
întors  în  Ardeal,  şi  erai  pe  cărată  cu  şase  cai  şi  înaintea  ta  au 
aprins  făclii,  că  ai  strâns  preoţi  şi  le-ai  făgăduit  iertare  de  dăjdii 
şi  alte  lucruri  lumeşti,  numai  să  fie  uniţi,  ceeace  e  tot  una  ca 
şi  a  fi  despărţiţi  de  Dumnezeu,  uniţi  cu  Antichristul  Papa,  şi 
astfel  te-ai  făcut  din  păstor  lup,  pentrucă  oile  ţi  le  iei  din  stâna 
lui  Hristos  şi  le  răpeşti  în  gura  diavolului...  Ci  eu  îţi  spun: 
fiule  Atanasie ,  pe  care  iarăşi  te  plâng  până  ce  Hristos  va  lua 
chip  în  tine,  vină-ţi  în  simţire,  nu  te  teme  de  jurămintele  ce 
le  ai  făcut  la  Viena,  ci  teme  te  de  acelea  ce  le-ai  făcut  când 
te-ai  hirotonisit  arhiereu...;  nu  eşti  copil  mic,  găndeşte-te  că 
ale  Latinilor  sunt  înoiri,  sunt  lucruri  schismatice,  sunt  minciuni, 
sunt  înşelăciune,  sunt  străine  de  Sf.  Evangelie  şl  de  sfinţii  Pă¬ 
rinţi.  Cată  la  scrisoarea  de  obşte  ce-am  scris-o  către  acele 
părţi,  şi  află  din  ea  că  papistaşii  sunt  străini  de  Biserica  lui 
Hristos...  Noi  iţi  spunem  ţie:  Chir  Atanasie,  dacă  vei  întoarce 
la  Biserica  ortodoxă  pe  aceia  ce  au  fost  înşelaţi  numai  din  pri¬ 
cina  ta,  foarte  bine;  iar,  de  nu,  mântuie  sufletul  tău;  şi  de  vor 
voi  ei  să  rămâie  la  papistaşi  vor  vedea  ei;  tu  sârguieşte-te  să 
vii  ia  starea  cea  dintâiu,  ca  să  fi  episcop  ortodox  şi  adevărat 
episcop,  şi  să  înveţi  pe  ce  sunt  în  ortodoxie  a  rămânea  în  ea 
nestrămutaţi». 

Patriarhul  Dosofteiu,  deci  cunoştea  foarte  precis  cele  pe¬ 
trecute  în  Ardeal  şi  pe  Atanasie,  căruia  îi  da  bune  sfaturi,  dar 

nu  avea  cui,  căci  omul  era  pierdut,  conştiinţa  Iui  vinovată  l-a 
chinuit  până  ia  sfârşit,  murind  in  sărăcie  şi  în  dispreţul  general. 

Intr'o  altă  scrisoare,  cu  aceiaş  dată,  Dosofteiu  se  îndreaptă 
cătră  cel  mai  fanatic  promotor  mirean  al  unirii  cu  aceste  cu¬ 
vinte:1  «Preacinstite  jupâne  Ştefan  Râcz,  Dumnezeu  sfântul  să 
te  lumineze  spre  bine...  Am  învăţat  că  şi  dumneata  ai  ajuns 
tovarăş  cu  popii  frânei  la  lucrul  înşelării  ortodoxilor,  adecă  te-ai 
făcut  vânzător  şi  duşman  al  adevărului  şi  al  ortodoxiei...  Deci 
având  dragoste  pentru  pocăinţa  ta,  îţi  scriem  cea  de  faţă,  ca 
să  pleci  dela  papistaşi,  adecă  dela  legea  cea  înoită  şi  să  vii  ia- 
răş  la  sfânta  Biserică  de  care  ai  fost  născut  şi  crescut».  Dacă 
te  vei  întoarce  «ne  rugăm  ca  Hristos  să-ţi  ierte  marea  greşală»,.. 
Iar,  dacă  vei  rămânea  statornic  în  hotărârea  ta  şi  vrei  să  fi  pa- 
pistaş  ca  pe  un  duşman  al  lui  Dumnezeu,  te  afurisim  şi  te  de¬ 
clarăm  blâstămat  şi  neiertat  în  veacul  de  acum  şi  cel  viitor,  şi 
pe  tine  şi  casa  ta  şi  averea  ta  şi  sufletul  tău  şi  viaţa  ta». 

Convingându  ne  acum  cu  toţii,  că  întoarcerea  la  ortodo¬ 
xia  veche  a  lui  Atanasie  se  aşteaptă  înzadar,  vedem  că  doi  Pa- 
triaihi  în  sobor  rostesc  anatemă  asupra  celui  trecut  Ia  legea 
Romei,  cu  preoţi  şi  mireni,  exclusiv  din  interese  materiale.  Cel 
dintâiu  Calinic,  Patriarhul  Constantinopolului,  întPun  sobor  ţinut 
în  5  August  1701  cu  nouă  Mitropoliţi  şi  episcopi,  compun,  cu 
iscălitura  lor  o  carte  de  blăstăm,  adresată  tuturor  credincioşilor 
ortodoxi  din  Ardeal,  in  care  între  altele  se  zice2...  Scriindu  ne 
preasfinţitul  Mitropolit  al  Ungrovlahiei,  că  au  cunoscut  din  scri¬ 
sorile  acel  Atanasie,  cumcă  mulţi  alţii  din  pravoslavnici  au  dat 
în  ştire  sfinţiei  sale,  de  ale  vicleşugului  acestui  Atanasie  de¬ 
prinderi  şi  cumcă  tulbură  pe  creştini  şi  se  sileşte  ai  întoarce 
spre  dogme  streine,  judecat-am  şi  am  aflat,  nici  într’un  chip  a 
fi,  fără  numai  al  goni  din  turma  lui  Hristos,  pe  mâncătorul  de 
sânge,  acel  lup  cu  praştia  Duhului  sfânt»...  De  aceea  scrie  din 
sobor  «ca  acel  rău  gânditor  şi  amăgitor  Atanasie,  sau  mai  vârtos 
a  zice  Satanasie,  catherisit  să  fie  desgolit  de  toată  arhiereasca 
slujbă  şi  orânduială,  şi  scăpat  şi  scos  din  arhierescul  cin  şi  lipsit 
de  dumnezeescul  dar».  Blastămă  pe  preoţi  cari  vor  sluji  cu  el 
şi  mireni  cari  vor  asculta  de  porunca  lui.  —  Mitropolitul  Teo- 
dosie  trimite  cartea  aceasta  credincioşilor  săi  din  Ardeal  cu  ob- 


1  Hurmuzachi,  XIV,  pp.  340—42  no.  CCCXCV1I. 

*  Stinghe,  Istoria  biserică  din  Scheiul  Braşovului,  pp.  37 — 40. 

servarea :  La  care  preot  va  veni  această  carte  să  o  cetească  Ia 
biserică  să  auză  tot  soborul,  iară  cine  nu  o  va  ceti,  ce  va  sta 
împotriva,  să  fie  afurisit»; 

Patriarhul  Ierusalimului  Dosofteiu,  care-1  rugase  părinteşte, 
cum  am  arătat  mai  sus,  să  se  întoarcă  iarăş  la  biserica  adevă¬ 
rată  a  Iui  Hristos,  acum  împreună  cu  Mitropolitul  Teodosie, 
într’o  scrisoare  adresată  tuturor  ortodoxilor  din  Ardeal1,  afuri¬ 
sesc  «pe  mincinosul  Mitropolit  şi  vânzător  de  credinţă  şi  noul 
Iuda  Atanasie  sfinţenie  să  nu  cereţi  dela  el,  căci  toată  a  lui 
Hristos  biserică  II  are  afurisit  şi  anathemaţisit,  împreună  şi  cu 
preoţii  aceia,  cari  i  se  vor  pleca  lui,  căci  sunt  anathematisiţi  si 
lăpădaţi  de  toată  sfânta  a  lui  Hristos  biserică».  Iar  de  li  va  să¬ 
ruta  vre  un  ortodox  mâna  « mincinosului  Atana$ie>,  acela  să  cu¬ 
noască  ca  şi  cum  ar  săruta  mâna  urni  birău,  şaua  unui  cadiu 
sau  a  unui  calvin ».  Pe  cei  trecuţi  Ia  unire  să  nu  i  blastăme  şi 
să  nu  i  suduie,  «ci  să  suspinaţi  şi  să  plângeţi  pentru  pierzarea 
sufletelor  lor»,  să  căutaţi  să- i  întoarceţi  pe  cei  rătăciţi  ţineţi  ne- 
clătiţi  la  pravoslavnica  credinţă. 

In  urma  celor  întâmplate  cu  unirea,  o  adâncă  nemulţumire 
cuprinsă  sufletul  bun  al  mutţimii  poporului  român  din  Ardeal. 
Ţeranii  noştri  mai  bine  trec  cu  toţii  In  Ţara  Românească  decât 
să  fie  catolici.  La  persecuţiile  religioase,  cari  duceau  pe  Ro¬ 
mânii  noştri  la  desperare,  să  adaugem  multele  şi  grele  apăsări 
iobăgeşti.  Atmosfera  vieţii  era  atât  de  încărcată  şi  prielnică  unei 
revoluţii,  încât  numai  omul  conducător  lipsea,  ca  ea  să  isbuc- 
nească.  Şi  el  se  ivi  în  persoana  lui  Francisc  Rakoczy,  care  ri¬ 
dică  prin  «curuţii»  lui  steagul  libertăţii  maghiare  în  contra  stă¬ 
pânirii  distrugătoare  austriace.  Românii  din  toate  părţile  se  gră¬ 
besc  sub  steagul  lui  Rakoczy,  luptând  alături  de  el  cu  credinţă 
şi  vitejie2,  în  speranţa  că  vor  avea  o  situaţie  mai  bună  supt  ra¬ 
port  religios  şi  iobăgesc,  încetând  multe  apăsări  şi  nedreptăţi, 
cari  se  deslănţuiseră  ca  trăznetul  asupra  capetelor  lor  nevino¬ 
vate.  Dacă  elementul  românesc  ardelean  a  sprijinit  mişcarea  re¬ 
voluţionară  a  lui  Rakoczy  aceasta  se  datoreşte  fără  îndoială  şi 
Domnilor  şi  boierilor  din  Principatele  române,  cari.  stăteau  în 
strânsă  legătură  cu  capii  revoluţiei.  Corespondenţa,  de  atâtea 

1  Stinghe,  Documente,  etc.,  1  pp.  34—37  no.  XIV  (din  3  Iulie  1702 
dată  în  Bucureşti). 

*  Mârki,  II  Râkoczy  Ferencz,  I  Budapesta,  1007  p.  484  şi  urm.  şi  acelaş 
în  A  kunyadvârmegyei  tort.  ds  regisdgi  dvkdnyv,  Deva,  1007. 

ori  secretă  Intre  Domnii  Moldovei  Antioh  Cantemir,  Mihai  Ra- 
coviţă,  Constantin  Brâncoveanu  al  Ţării  Româneşti,  boerii  Ni- 
cola  Costin  moldovean,  Constantin  Cantacuzino  muntean  şi  intre 
Rakoczi,  Alexandru  Kârolyi,  Bercs6nyi,  Col.  Mikes  etc.,  ne  arată 
cât  de  mult  au  sprijinit  ai  noştri  acţiunea  acestor  din  urmă,  cari 
atunci  când  au  fost  înfrânţi,  nicăiri  n’au  găsit,  în  pribegia  lor, 
un  adăpost  mai  prietenos  şi  sigur  ca  în  Ţările  române,  unde 
au  fost  siliţi  să  stea  anî  dearândul1.  Din  revoluţia  aceasta  noi 
am  avut  un  folos  şi  anume:  împăratul  şi  conducători  catolici 
ai  Ardealului  şi-au  dat  seama,  că  ortodoxia  e  una  cu  naţiona¬ 
litatea  românească  şi  că  legăturile  sufleteşti  între  Românii  din 
Ardeal  şi  Principatele  române  sunt  atât  de  puternice,  încât  nici 
un  ordin  nu  le  poate  opri  şi  nici  o  uneltire  de  împărţire  con¬ 
fesională  nu  le  poate  distruge,  şi  astfel,  cel  puţin  pe  un  timp 
oarecare,  propaganda. catolică  cu  mijloace  teroriste,  a  fost  sus¬ 
pendată,  lucrând  însă,  şi  mai  departe  cu  ademeniri  şi  promi¬ 
siuni  deşarte. 

Un  alt  rezultat  a  fost  alungarea  episcopului  unit  Atanasie 
din  Belgrad,  prin  ocuparea  oraşului  de  «curuţii  lui  Rakoczy  în 
1707,  şi  punerea  în  scaunul  vechiu  de  Mitropolit  ortodox  a  lui 
loan  sau  Iov  Ţirca,  care  umblase  prin  Ţara  Româneasca  şi 
Moldova  de  unde  scrisese  în  20  Iulie  1706,  lui  Râkoczy,  do- 
rindu-i  să  biruiască  pe  toţi  duşmanii,  «cum  a  biruit  David  Craiu 
pe  pizmaşii  săi»s.  Un  înţeles  în  senzul  restabilirii  Mitropoliei 
ortodoxe,  contra  uniţilor  şi  catolicilor,  se  pare  că  a  avut  Râ¬ 
koczy  cu  Constantin  Cantacuzino  şi  chiar  cu  Brâncoveanu,  şi 
de  sigur  că  acest  plan  s’ar  fi  înfăptuit,  dacă  oştirea  curuţilor 
n’ar  fi  fost  bătută  şi  vlădica  Ţirca  silit  să  se  refugieze  în  Ma- 
ramurăş.  Episcopul  Iov  reuşise,  cât  a  stat  în  Belgrad,  să  câştige 
pe  partea  lui  pe  oamenii  cei  mai  intimi  ai  lui  Atanasie,  fugit 
la  Sibiu,  pe  notareşul  soborului  Vasile  şi  pe  fratele  său  proto¬ 
popul  Petru  din  Daia  şi  pe  cunoscutul  curator  al  Mitropoliei 
Ştefan  Racz.  Aceştia  împreună  cu  alţi  preoţi  şi  protopopi  izbutesc 
să  înduplece  pe  Atanasie,  într’un  sinod  din  Iunie  1711,  să  pără¬ 
sească  unirea,  trecând  iarăş  la  ortodoxie,  şi  în  acest  senz  iscă¬ 
leşte  chiar  şi  un  act,  care  rămâne  să  fie  descoperit ,  dacă  nu 


1  lorga,  Francisc  Rakoczy  al  Il-lea  şi  Românii  în  An.  Ac.  Rom.  secţ. 
ist.  XXXIII  1910  pp.  4—29. 

a  lorga,  Studii  şi  documente,  IV.  p.  72. 

cumva  iezuiţii  l-au  distrus,  sîlindu-1  la  18  Noemvrie  acel  an,  să 
revie  asupra  celor  din  Iunie  nesocotindu-le  *. 

împrejurările  politice  foarte  grele  pentru  Constantin  Vodă 
Brâncoveanu,  —  ameninţat  de  o  parte  de  Împăratul  austriac, 
de  altă  parte  de  Turci,  spionat  şi  de  unul  şi  de  altul,  —  l-au 
impedecat  să  facă  pe  faţă  o  puternică  mişcare  contra  catolicilor, 
cari  siluiau  pe  Românii  din  Ardeal  să  treacă  la  unirea  cu  Roma. 
Dacă  pe  calea  aceasta  Domnul  român  nu  putea  interveni  fără 
a  periclita  existenţa  ţării  sale  tn  acele  momente,  erau  altele  cu 
mult  mai  eficace  pentru  a  ţinea  vie  solidaritatea  naţională  şi 
ortodoxă  între  fiii  aceluiaş  neam  oropsit  de  sub  stăpânirea  un¬ 
gurească  şi  Constantin  Vodă  le  ajută  pe  toate  aceste  spre  binele 
neamului  nostru,  şi  în  contra  duşmanilor  noştri  unguri  şi  catolici. 

Mijloacele  de  apropiere  şi  fortificare  sufletească  pentru 
ardelenii  noştri  erau:  contactul  aproape  zilnic  cu  fraţii  liberi 
din  Ţările  române  prin  comerţ  şi  legături  de  înrudire  între  ar¬ 
deleni  aşezaţi  în  diferite  sate  şi  mănăstiri,  din  principate,  ca 
muncitori  sau  călugări,  apoi  prin  revărsarea  bogată  a  cărţilor 
bisericeşti  din  tipografiile  muntene  în  cele  mai  îndepărtate  sate 
şi  biserici  ale  Ardealului.  Din  cărţi  dăruite  de  Domn  sau  boier, 
cumpărate  de  ţărani  sau  preoţi  ardeleni  se  cântau  slujbele  bi¬ 
sericeşti,  preamărind  pe  Dumnezeu  şi  mângâind  bietul  suflet 
românesc  atât  de  asuprit.  Aproape  în  toate  satele  ardelene  au 
pătruns  cele  vre  o  treizeci  căiţi  bisericeşti,  tipărite  în  domnia 
lui  Brâncoveanu  în  româneşte,  prin  cari  apoi  s’a  naţionalizat 
cu  totul  slujba  divină,  eliminându-se  din  biserică  pentru  tot¬ 
deauna  limba  slavonă2.  Sub  acest  raport  unirea  cu  Roma  n’a 
adus  absolut  nici  un  rod  naţional  în  biserică,  dar  nici  sub  ra¬ 
portul  culturii  în  cei  cincizeci  de  ani  dela  început  n’a  contribuit 
cu  nimic,  decât  cu  ura  şi  vrajba  între  fraţi. 

Atât  de  mult  era  cunoscut  numele  lui  Constantin  Brân¬ 
coveanu  în  Ardeal,  pentru  binefacerile  lui  bogate  şi  numeroase 
avea  moşii  şi  în  judeţele  Târnava  mare,  Hunedoara  şi  Zarand, 
încât  preoţii  noştri,  când  făceau  vre-o  însemnare  pe  vre-o  carte 
bisericească  sau  pe  copia  acestora,  nu  uitau  să  noteze,  că  s’a 
scris:  «în  zilele  prealuminatul  Domn  Constantin  Brâncoveanu 

1  Nilles,  o.  c.  pag.  386—7. 

»  Vezi  amănunte  bogate  în  lorga,  Inscripţii  ardelene  şi  maramureşene 
U  (=  Studii  şi  doc.  XIII),  Bucureşti,  1906. 

Domn  al  Ţării  Româneşti,*  1 *  sau  dată  de  pomană  de  bun  stă¬ 
pânul  nostru  Io  Constantin  Vodă  Brancovearm»  ca  aceea  evan¬ 
ghelie  (1697)  din  Sâmbăta  de  sus3  şi  Mineiul  (1698)  dela  Mi¬ 
tropolia  dela  Ardeal 3 5. 

Boierii  încă  dăruesc  cărţi  bisericeşti  şi  anume:  Constantin 
Cantacuzino  Stolnicul  bisericilor  din  satele  sale  Făgăreşene  dă 
la  Berivoiul-mic  un  Triod  (1697) *  şi  la  Telechi-Recea  un  Pen- 
ticostar  (1 701 ) 3 ;  Mihai  Cantacuzino  bisericii  din  Qhiriş  o  Evan¬ 
ghelie  6,  iar  Gheorge  Cantacuzino  şi  neamul  său  cetitor  prin 
daruri  la  biserica  din  Deva7  şi  Ştefan  Cantacuzino,  Domnul 
Ţării  Româneşti  dă  pentru  pomenirea  sa,  în  1716,  două  potire 
mănăstirii  din  Dragomireşti  şi  din  Săcei  din  Maramurăş8. 

Ţărani  cu  frica  lui  Dumnezeu  şi  cu  iubire  faţă  de  biserică, 
cu  desagii  în  spate  şi  cu  câţiva  floreni  în  şerpar,  agonisiţi  cu 
multă  trudă  şi  lacrimi,  se  strecurau  pe  potecile  tainice  ale  mun¬ 
ţilor  la  Râmnic,  Bucureşti  sau  într’alt  loc,  de  unde  cumpărau 
o  carte  sfântă,  cu  care  se  întorcea  acasă,  dăruindu-o  bisericii 
din  sat  pentru  pomenirea  lui  şi  a  lor  săi.  Mare  era  bucuria  în 
toată  comuna,  când  creştinii  vedeau  cartea  cu  învăţătura  cea 
adevărată  a  lui  Hristos,  şi  pe  cel  ce  a  adus-o  sănătos  şi  nepe¬ 
depsit,  căci  era  vai  şi  amar  de  capul  omului,  dacă-1  prindeau. 
Şi  ce  mulţi  erau  sătenii  noştri,  cari  îşi  puneau  în  pericol  viaţa 
şi  averea,  numai  să  poată  aduce  din  Ţara  Românească  o  carte 
bisericească,  pe  care  făceau  însemnarea  obişnuită,  cam  ca  aceasta 
de  pe  o  Evanghelie  din  1697:  Să  se  ştie  că  această  sfântă 
evanghelie  o  am  cumpărat  din  Bucureşti  dela  diaconul  Manea, 
eu  Simion  din  Banabic  (lângă  Cluj),  fiul  lui  Neagu  Ion,  şi  am 
dat  bani  drepţi  ai  mei  (9  taleri),  ca  să  fie  pentru  treaba  mea, 
şi  am  scris  când  au  fost  Maria  Sa  Domn  în  Ţara  Românească 
lo  Constandin  Basarab  Voevod,  fiind  episcop  al  Râmnicului  de 
sus  Damaschin,  şi  au  fost  cursul  anilor  dela  zidirea  lumii  lat 
7219  (1711)  Mai  39.  Buna  pildă  a  iui  badea  Simion  din  Banabic, 

1  lorga.  Activitatea  culturala  a  lui  Constantin  Vodă  Brâncoveanu  în 
Analele  Academiei  Române  seeţ.  ist.  XXXVII  (1914)  pag.  177  (o  Psaltire  din 

1711  scrisă  în  Sâmbăta  de  sus  de  popa  Bucur.  —  ’  lorga.  Inscripţii  ardelene 

II,  p.  184  nr.  631  şi  630.  —  3  Ibid,  p.  96  m.  266.  —  4  Ibid,  pag.  54  nr.  97.  — 

‘  Ibid,  pag.  157  nr.  541,  —  «  Ibid  a  mea,  Istoria  Bisericii,  p.  298.  —  lorga, 
o.  c.  p.  87  nr.  226.  —  *  Ibid,  p.  91  nr.  252,  Bârlea,  însemnări  din  bisericile 
Maramurăşului,  Bucureşti,  1909  p.  165  nr.  598. 

5  lorga,  Inscripţii  ardelene,  II  pag.  105  nr.  314. 

au  urmat-o  atâţia  şi  atâţia  dintre  ţăranii  români  ai  Ardealului 
pentru  lauda  lui  Dumnnzeu  şi  pentru  mângăerea  sufletului  lor 
chinuit. 

Mulţi  treceau  în  Ţara  Românească  pentru  a  se  călugări 
sau  preoţi,  şi  intorcându-se  acasă  aduceau  odoare,  odăjdii  şi 
cărţi  bisericeşti,  fără  să  întrerupă  legăturile  cu  cei  ce  i-au  sfinţit 
şi  le-au  dat  darurile  aşa  de  necesare  şi  binefăcătoare  pentru  ei. 
Avem  un  document  foarte  caracteristic,  care  dovedeşte  ce  în¬ 
rudiri  erau  intre  preoţii  din  Ardeal  şi  cei  din  Ţerile  române  şi 
cât  de  mult  se  preţuia  atunci  o  carte  bisericească  în  folosul  de 
obşte.  «Eu  ermonah  loasaf  sânt  din  Ardeal,  din  sat  din  Milea 
şi  şazu  la  mănăstire  la  Daia»  face  această  însemnare,  la  Ianuarie 
1711,  pe  un  Antologhion,  tipărit  la  Râmnic  în  1705  1 :  Că  această 
sfântă  (carte)  ceai  chiamă  Mineiu  marea,  cu  oftoih  şi  cu  obştă, 
cu  Evanghelii,  cu  Apostoii,  şi  cu  toatea  podoabele  bisericei  celea 
sufleteşti  inpodobit,  să  ştie  că  l-am  cumpărat  eu  ermonah  loasaf 
pre  bani  gata,  şi  după  moartea  mea  să  rămâie  feciorului  meu 
Iui  Apostol,"  iar  nefiind  el,  să  rămâie  fraţilor  mei  cari  se  află 
în  Ţara  Moldovei,  Popa  Petre ,  la  tărgu  Bacău ,  alt  frate  mai 
mic  in  Ţara  Muntenească ,  lângă  Bucureşti,  popa  Ursache ». 
Urmează  apoi  blăstâmul  în  aceşti  termeni  înfiorători:  *Iar  cine 
s’ar  ispiti  a  o  furea,  au  să  o  ia  cu  sila,  au  altă  hicienii,  să  fiia 
biăstămat  de  cei  3  sute  18  părinţi  dela  Nicheia  şi  de  smerenia 
mea,  care  am  luat  darul  preauţii  dela  arhierei,  să  fie  şi  de  mine 
afurisit,  treclet,  proclet,  anathemă:  ciara  să  se  topească,  herul 
să  ruginească,  petrile  să  se  sfărme,  iar  trupul  aceluia  să  stea 
în  veci  şi  sufletul  lui  să  fie  cu  a  Iudei  într’un  în  braţele  lui 
Satanail,  şi  părinţii  lui  şi  feciorii  lui  şi  nepoţii  lui». 

Să  vedem  care  erau  legăturile  bisericii  româneşti  ardelene 
cu  Moldova  până  pela  mijlocul  veacului  al  XVIII-Iea. 

2.  Relaţiile  bisericii  ardelene  cu  Moldova  până  la  1750. 

Informaţiile  noastre  în  acest  timp  şi  cu  Moldova  sunt  mai 
sărăcăciose  ca  cu  Ţara  Românească,  şi  ele  privesc  îndeosebi 
partea  nordică  şi  apuseană  a  Ardealului  şi  a  părţilor  adnexe. 
Legăturile  până  la  1700  le-am  arătat  în  cartea  mea.  Istoria  bi¬ 
sericii  din  Ardeal  şi  ele  se  continuă  şi  in  veacul  de  care  ne 
ocupăm  acum.  Treceau  ai  noştri  să  înveţe  carte  la  mănăstirile 


1  Iorga,  o.  c '.  pp.  168—9  no.  580  (din  biserica  din  Săsciori). 


din  Moldova,  unii  se  întorceau  acasă  pentru  a  povăţui  pe  ai 
lor  din  sat  ca  preoţi,  sau  din  judeţe  ca  Vlădică,  alţii  rămâneau 
acolo  ajungând  egumeni  de  mănăstiri  şi  episcopi,  ba  chiar  Mi- 
tropoliţi. 

Popa  Oheorghiţă  din  Borşa  maramureşană  scrie  (c.  1700) 
cătră  Dosofteiu  egumenul  mănăstirii  Dragormina,  pentru  un 
fecioraş  Moise,  fugit  în  Moldova:  «De  ce  mă  rog  să-l  primeşti 
lângă  tine  şi  să-l  înveţi  carte  bine,  că-i  bon  de  fire.  Şi  fiindcă 
şi  părintele  Gheorghiţă  avea  un  copil  aici  ia  şcoală,  şi  preoteasa, 
ştiindu-1  dus  departe,  adeseori  vărsa  lacrimi  după  el,  ţnai  adaogă 
cuvintele  acestea  duioase:  «Să  seri  şi  de  a  coconului  meu  să¬ 
nătate,  că  mult  plânge  maica  sa  după  dânsul» \ 

In  Moldova  s’au  sfinţit  de  episcopi  pentru  Maramureş  şi 
părţile  nordice  ale  Ardealului:  losif  Stoica,  ia  1690,  de  Mitro¬ 
politul  Sa  va  de  Putna,  loan  Ţirca  pela  1706,  apoi  Dosofteiu 
Teodorovici  în  toamna  1718  de  Mitropolitul  Ghedeon  de  Agapia 2. 
Preoţi  cari  se  sfinţesc  în  Moldova  între  1700—1733  sunt;  Du¬ 
mitru  Herţa  din  Mocod  de  Mitropolitul  Sava,  Flore  Zinvel  şi 
loan  Cute  amândoi  din  Zagra  de  episcopul  Gheorghe  de  Roman, 
Vasile  Galan  şi  Constantin  Rus  din  Sângeorz  de  episcopul  Ca- 
listrat  de  Rădăuţi 3,  iar  Filip  Opriş  din  Căienii  Maramureşului 
la  1733  de  Mitropolitul  Antontonie  din  laşi,  şi  [gnatie  Opriş, 
din  acelaş  sat,  după  1740,  tot  în  Moldova4. 

Episcopul  Pahomie,  moşul  Mitropolitului  lacov  Stamati 
dela  sfârşitul  sec.  a!  XVIIMea,  e  de  naştere  din  statul  Giedui, 
din  ţinutul  Bistriţei,  se  călugăreşte  la  1697  ia  mănăstirea  Neam¬ 
ţului,  la  1700  e  preot,  iar  la  1707  e  şeful  bisericesc  al  eparhiei 
Romanului:  La  1716 — 7  cu  prilejul  năvălirii  Tătarilor  în  Moldova 
episcopul  Pahomie  se  refugiază  în  Ardeal,  de  aici  trece  bolnav 
la  Liov,  apoi  la  Chiev  unde  şi  moare  prin  1724 s.  La  Roman 
Braşovenii  negustori  au  ridicat  o  biserică  în  mohalau  lor,  a 
cărei  temelii  la  1751  se  mai  păstrau3.  Dela  acest  episcop,  ca 
şi  dela  urmaşul  său  la  Roman  Ghedeon  (1734 — 43)  avem  două 
antimise  în  biserica  ortodoxă  din  oraşul  Sighişoara ; 7  dela  Gavril 

1  Iorga,  Documentele  Bistriţei,  11,  p.  98  nr.  313.  —  2  Meteş,  Contri¬ 
buţii  la  istoria  bisericii  româneşti  din  Maramurăş  (după  Hodinka)  în  Nea¬ 
mul  Românesc  literar,  V.  Văleni,  1912  p.  589,  —  8  Anuarul  institutului  de 
istorie  naţională,  11,  Cluj,  1924  pp.  265—9,  —  *  Badea,  o.  c.  pp.  67 — 7.  — 

6  Melhisedec,  Cronica  Romanului,  I  pp.  321—7,  351.  —  6  Ibid,  11  p.  4*2.  — 

7  Iorga,  Inscripţii  ardelene,  I,  p.  299  nr.  VIII. 

Callimachi  Mitropolitul  Moldovei  se  păstrează  un  antimism  tn 
Lazuri  (jud  Bihor)  din  1761*.  In  toiul  luptelor  contra  Unirii 
religioase  cu  Roma  întâlnim  la  Braşov,  în  10—12  Martie  1702 
un  episcop  român  din  Moldova’. 

Românii  din  Braşov  şi  Ţara  Bârsei,  pentru  a  scăpa  de  per¬ 
secuţiile  religioase  ale  episcopului  unit  Inocenţie  Klein,  se  adre¬ 
sează  pentru  ajutor  şi  apărare  la  Domnul  Moldovei  Origorie 
Ghica,  cum  se  vede  din  o  scrisoare  a  acestuia  către  Românii 
din  Braşov  din  24  Februar  1733.  Cartea  ce  ne-aţi  trimis  prin 
omul  vostru,  am  luat  şi  de  întâmplata  pricină  ce  v’a  venit  de 
obşte  între  toţi  acelor  ce  vă  ţineţi  de  biserica  răsăritului, 
care  scrieţi  că  v’a  dat  atâta  tulburare,  toate  am  înţeles  şi  pentrucă 
aţi  curs  cu  năsuinţă  şi  aici  la  ajutorul  nostru  bine  aţi  făcut, 
ca  nişte  drepţi  pravoslavnici  aşa  se  cade,  să  vă  siliţi  a  vă  ţinea 
pr&voslavie  în  temeiul  stării  strămoşilor  voştri  neştirbat.  Noi 
n’am  trecut  rugămintea  voastră,  ci  cu  cât  ne-a  dat  mâna  v’am 
dat  mângăere  şi  ajutor».  Le  dă  o  carte  pentru  generalul  din 
Sibiu  Vales  «poftindu-1  să  facă  dragoste  megieşii  pentru  voia 
noastră  să  vă  sprijinească...  că  dumnealui  fiind  om  înţelept  şi 
prietinul  nostru  va  face  pofta  noastră  şi  va  sprijini  şi  va  da  li¬ 
nişte  turburării  voastre».  Să  ţină  la  ortodoxie,  şi  când  vor  mai 
avea  «altă  supărare»  să  i  ceară  ajutorul  pe  care-l  va  da5.  Gen. 
Vales  răspunde  în  27  Aprilie  lui  Ghica  Vodă  că  a  primit  scri¬ 
soarea  lui  despre  starea  şi  ajutorinţa  Braşovenilor  şi  altor  din 
Ardeal  ai  bisericii  răsăritului  creştin,  cari  au  bogate  supărări  şi 
oprelişti  împotriva  legii  lor.  «Eu  pentru  aceste  lucruri  nici  un 
fel  de  ştire  nu  am,  iar  de  acum  înainte  nu  voi  lipsi  a  nu  cer- 
ceta  cu  amănuntul,  atât  pentru  Braşoveni,  pentru  slobozenia 
credinţei  lor  şi  obiceiurile  lor,  mai  vârtos  pentru  dragostea  înăi- 
ţărei  tale,  de  vreme  ce  vei  fi  adeverit  înălţimea  ta,  că  scriindu-mi 
nu  va  fi  lucrul  care  să  treacă  prin  mâna  mea  şi  să  nu-1  fac 
pentru  înălţimea  ta» 4.  Cronica  bisericii  din  Schei  ne  spune  că 
Gen.  Vales,  a  dat  poruncă  vlădicăi  Klein  să-şi  păzească  uniţii, 
iar  nouă  să  ne  dea  pace6.  Tot  la  intervenţia  lui  Ghica  Vodă 
al  Moldovei  gen.  Vales  dă  voie  bisericii  din  Schei  să  facă  un 
«paraclis»  din  milostenia  bănească  a  fetei  lui  Constantin  Vodă 

1  Mangra,  Cercetări  literare  istorice.  Bucureşti,  1896  p.  2.  —  *  Iorga 
Socotelile  Braşovului  îu  Anuarul  Academiei  Române,  sec{.  ist.  XXI  (1899) 
p.  251.  —  *  Stinghe  Documente.  I  pp.  155—6  nr,  65.  —  4  Ibid,  p.  163  nr.  7, 
şi  pag.  262  nr.  70.  —  5  Stinghe,  Istoria  bisericei  pag.  119. 

Brancoveanu  Anicuţa,  moartă  în  Braşov  dar  îngropată  Ia  mănă¬ 
stirea  Hurez  de  soţul  ei  vel-logofătul  Nicoîae  Ruset1.  La  11  Au¬ 
gust  1731  Ghica  Vodă  întăreşte  vechea  danie  a  Domnilor  Mol¬ 
dovei,  pe  care  de  mult  n’o  mai  primiseră,  pentru  biserica  din 
Scheiul  Braşovului  de  a  primi  în  fiecare  8000  aspri  şi  300  aspri 
pentru  cel  care  vine  după  ei s.  Aceasta  danie  o  întăreşte,  In 
2  Septemvrie  1733  şi  de  Constantin  Vodă  Mavrocordat,  adău¬ 
gând  şi  dreptul  de-a  ţinea  la  păşunat  în  Moldova  400  oi  ale 
celor  4  preoţi  din  Schei,  scutite  însă  de  dijma  ori  cui3. 

Popa  Filip  Opriş,  de  care  vorbiam  mai  sus,  avea  mare 
dor  de  carte  românească  şi  nu  cruţa  nici  o  osteneală  pentru  a 
şi-o  câştiga,  căci  iată  ce  înseamnă  el  pe  Antologhinul  românesc 
dela  Râmnic  din  1737:  «lată  eu  popa  Filip  din  Maramurăş,  din 
Călimăneşti  de  şepte  ori  am  îmbiat  în  Ardeal  pentru  acest  sf. 
Trifolon,  iară  preţul  cărţei  dedese  40  florinţi.  Dumnezeu  să  nu-i 
piarză  osteneala,  mai  într’un  an  am  îmbiat  după  el;  acest  sfint 
Mineiu  l-am  cumpărat  eu,  popa  Filip,  pentru  ertarea  păcatelor 
mele*,  a!  soţiei  copiilor,  şi  părinţilor  şi  a  mătuşei  sale  monaha 
Marta4.  In  mănăstirea  Bârsana  din  Maramurăş  era  un  fel  de 
depozit  de  cărţi  bisericeşti,  veritabile  ortodoxe  din  Ţara  Ro¬ 
mânească,  şi  credincioşii  Ie  cumpărau  cu  drag,  ca  de  ex.  Li¬ 
turghia  dela  Bucureşti  din  1746  şi  Penticostarul  dela  Râmnic 
din  1743,  şi  e  de  mirat -că  îndată  după  tipărire  ele  se  află  aici 
în  acest  îndepărtat  ţinut  românesc s.  Întâlnim  în  aceste  părţi  pe 
un  oare  care  dascăl  Nicolae  din  Ţara  Muntenească,  care  co¬ 
piază,  pela  1750  o  Evanghelie,  «după  izvodul  dela  Sălişte,  din 
biserica  nistorească»  pentru  popa  Samoilă  şi  Turcuş  Garbo,  cari 
îi  dau  12  florinţi6. 

Toată  partea  nordică  a  Ardealului  cu  judeţele  mărginaşe 
din  apus  sunt  străbătute  de  dascăli  sau  dieci  moldoveni,  cari 
copiază  şi  leagă  cărţi  bisericeşti,  aducând  un  folos  deosebit, 
prin  munca  lor  modestă,  bisericii  şi  neamului  nostru.  Amintesc 
vre-o  câţiva. 

1.  Vasile  dascălul  Moldovean,  a  scris  un  Ceasioveţ 7  «când 
am  şezut  la  mănăstirea  la  Hunedoara  pe  sama  popii  lui  Simion, 

1  Ibid,  p.  121—2.  —  *  Ibid,  pp.  97-100,  179-83.  —  *  Ibid,  pp.  184-7 
şi  stadiul  meu,  Păstori  ardeleni  în  Principatele  române  în  Anuarul  institu¬ 
tului  de  istoria  naţională  III,  Cluj,  1925.  —  4  Bărlea,  o.  C.  pp.  69—70.  — 
5  Ibid,  pp.  181  no  651,  183  nr.  661.  — 8  Ibid,  pp.  94—5.  —  7  Biblioteca  Aca¬ 
demiei  Române,  secţia  manuscrise,  no  1838. 

când  am  şezut  în  Moda  la  1695  April  11,  Caligraf  iscusit  scrie 
foarte  frumos  la  1700,  un  Apostol  numitul  «dascăl  obişnoelnic», 
câre  se  află  în  biserica  din  Năneştii  Maramureşului*;  iar  în  25 
Octomvrie  1718  isprăveşte  In  satul  Gârbău  (jud.  Solnoc  Dobâca), 
—  ni  se  spune  aici  că  Vasile  e  şi  zugrav  —  cartea  Rânduiala 
sf.  Liturghii  a  sf.  loan  Gură  de  aur,  Vasile  cel  Mare  şi  Grigorie 3. 

2.  Agathon  Moldoveanul  din  [aşi,  scrie  la  1701  Ianuarie 
un  molitvelnic  în  oraşul  Şiria,  unde  e  preot  lanăş  din  valea 
Bradului*  în  21  Iulie  1717  e  în  satul  Şiumugin  (jud.  Bihor)  unde 
isprăveşte  un  Stratnic4. 

3.  Activitatea  cea  mai  bogată,  ca  copist,  o  desvoltă  diacul 
Vasile  Sturza  din  Moldova.  Un  octoih  în  15  Maiu  I6955,  altul 
la  1706  în  satul  Luctelec6;  un  Liturghier  în  1 — 13  Septemvrie 
16997;  în  satul  Răbagani  scrie,  în  1699,  Rânduiala  ispovedaniei, 
iar  în  Iunie  1700  o  nouă  Liturghie8;  în  satul  Stracăş  ne  dă,  în 
Aug. — Oct.  1701,  un  Ciaslov9;  în  Nădab,  la  1706,  scrie  Svetil- 
nele  şi  cele  11  Evanghelii  ale  învierii10;  în  Martie  1708  e  în 
satele  Sânt-Andreaş  şi  Mănăştur  copiază  Pravila  şi  Slujba  Ru¬ 
saliilor11;  iar  In  Iulie  1730  ne  lasă  în  Răbagani  un  Liturghier13, 
trecând  de  aici  iarăşi  la  Stracăş,  unde  moare  sau  se  întoarce  în 
Moldova1’. 

Amintirea  acestor  dascăli  s’a  păstrat  până  pela  1865,  când 
bătrâni  de  70—80  ani  din  satul  Sălişte  (jud.  Arad)  spuneau  de¬ 
spre  aceşti  răspânditori  de  carte  bisericească  şi  învăţătura  ro¬ 
mânească,  că  «a  fost  în  satul  nostru  un  popă  din  Moldova,  ierte-1 
Dumnezeu,  acesta  ne  aduna  la  casa  sa  şi  în  biserică,  unde  ne 
învăţa  a  ceii  şi  scrie  româneşte»14.  Deci  şcoala  se  ţinea  pe  la 
1790—1800. 

Un  Antologhion  slavon  din  biserica  de  peatră  a  satului 
Borşa  e  scris  de  «Pepelea  Timotei,  diiacu  ot  Moldova,  de  la 
Hotin,  în  sat  Borlanoveţi,  ficior  a  Iui  popa  Vasile»,  care  ajunge 
apoi  şi  protopop  în  Vişăul  de  jos  din  acelaş  ţinut  maramureşan13. 

Mai  multe  sate  din  Maramureş  sunt  cutreerate  de  un  diac 
şi  legător  de  cărţi  din  Moldova:  Ioniţă  Voiţa  din  Suceava.  A 


1  Bârlea,  o .  c.  p.  139.  *  Bibi.  Ac.  Rom.  mss.  no.  3199.  *  Ibid.  no. 
4215.  4  Fim,  Urme  vechi  de  cultură  românească  în  Bihor,  Oradea  mare,  1922 
p.  24.  *  Bibi.  Ac.  Rom.  mss.  no.  1839.  •  Ibid.  no.  4214.  7  Mangra,  Cerce¬ 
tări  literare-istoriie,  Bucureşti,  1896  p.  21.  8  Firu,  o.  c.  p.  20.  “  Mangra  o.  c. 
p.  21.  10  Firu,  o.  c.  p.  20.  11  Mangra,  o.  c.  pp.  22—23.  11  Firu,  o.  c.  p.  21. 
“  Ibid.  p.  21.  14  Mangra,  o.  c.  p.  24.  15  Bârlea  o.  c.  p.  36  no.  144. 

însemnat  şi  a  legat  diferite  cărţi  bisericeşti  aşa:  La  14  August 
1766  scrie  pe  o  Evanghelie  dela  laşi,  că  au  cumpărat- o  nişte 
săteni  din  Crăceşti  unde  se  află  acum’,  în  Octomvrie  1766  leagă 
un  Antologhion  din  Rădăuţi,  acum  In  biserica  Deşeşti*,  în  No- 
emvrie  acest  an  drege  un  Ciaslov  din  Călineşti  pentru  7  vo- 
naşi,  7  potori  şi  o  găină,  fiind  în  casa  preotului  Teodor  Petricu8; 
în  Maiu  1767  leagă  o  Evanghelie  în  satul  Sârbi4;  tot  pentru 
biserica  din  Călineşti  leagă  Noul  Testament  din  Bălgrad,  în  1767s 
în  August  1768  leagă  a  doua  oară  cu  11  mariaşi  pentru  bise¬ 
rica  din  Horiceşti  Triodul  dela  Râmnic0,  în  anul  viitor  Ianuarie 
e  în  Vişăulde  jos,  unde  leagă  un  Molitvelnic  de  laşi7  şi  în  Rona 
de  jos  leagă  un  alt  Noul  Testament  din  Bălgrad8. 

Treceau  în  schimb  şi  din  Ardeal  în  Moldova  diecii,  cari 
scriau  aici  cărţi  bisericeşti  şi  învăţau  o  caligrafie  mai  frumoasă 
în  mănăstiri.  Dascălul  Ion  din  Ardeal  scrie  în  şcoala  domnească 
din  laşi  un  Octoih9;  numele  unui  diac  Toader  din  Maramureş, 
la  1726,  e  gravat  pe  păreţii  Mănăstirii  Humorului10. 

Am  spus  mai  ’nainfe  cu  câte  greutăţi  avea  să  se  lupte  un 
preot  sau  alt  sătean,  care  îndrăznea  să  ducă  în  Ardeal  vre  o 
carte  bisericească  tipărită  sau  manuscris  din  Ţerile  române.  Că¬ 
păta  bietul  om  bătaie  sau  cartea  i  se  confişca,  sau  se  impăr- 
tăşia  de  amândouă  nenorocirile  deodată,  pierzând  adeseori  o 
avere  întreagă  prin  faptul  aducerii  unei  cărţi  bisericeşti  peste 
graniţă,  iată  un  caz  foarte  caracteristic  în  această  privinţă,  dar 
obişnuit.  Popa  Teodor  din  Visăul  de  jos11  aduce  din  Moldova, 
pe  furiş,  împreună  cu  un  car  de  peşte,  un  manuscript  românesc. 
Iosif  Stefanovici  şi  loan  Drozd  din  Sighetul  Marmaţiei,  la  16 
April  1777  înştiinţează  Camera  regală,  că  a  confişcat  acest  ma¬ 
nuscris.  Camera  îi  învită  să  trimită  cartea  spre  cenzurare.  Epi¬ 
scopul  de  Muncaciu,  Andreiu  Bacinschi,  fiind  chiar  atunci  în 
Sighet,  le  cere  manuscrisul,  pe  care  văzându-1  ce  frumos  e  şi 
că  scrierea  se  asamănă  cu  tiparul,  apoi  cetind  şi  minunata  po¬ 
vestire  a  vieţii  sfinţilor,  —  l-a  ţinut  pentru  dânsul,  ca  un  exem¬ 
plar  rar  şi  de  mare  valoare,  neavând  de  acestea  decât  în  limba 
latină  şi  rusească.  Episcopul  plăteşte  pentru  el  6  galbeni,  preţul 

1  Ibid.  p.  81  no.  281.  —  2  Ibid.  p.  86  no.  30.  —  5  Ibid.  p.  70  no.  237. 
-  4  Ibid.  p.  182  no.  656.  —  8  Ibid..  p.  72  no.  250.  —  6  Ibid.  p.  115  no.  409. 
7  Ibid.  p.  2C6  no.  768.  —  s  Ibid.  p.  156  no.  573  —  11  Bibi.  Ac.  Rom.  mss. 
no.  3253.  —  15  lorga,  Inscripţii  din  bisericile  României,  li,  Bucureşti,  1908 
p.  13.  —  12  Vezi  articolul  meu  citat  din  Neamul  Românesc  literar  1912  pp. 
589—90. 

cumpărării  din  Moldova.  Camera  se  învoieşte,  la  6  Iunie  1777, 
ca  manuscrisul  să  rămână  lui  Bacinschi. 

In  satul  Moiseni  din  Maramureş  se  zideşte  pela  16721,  o 
mănăstire.  Întemeietorii  ei  cucernici  o  închină  ca  mitoc  vestitei 
mănăstiri  Putna  din  Moldova.  Călugării  moldoveni  adeseori  se 
adăpostesc  aici,  aducând  cărţi  şi  alte  daruri.  întâlnim  aici  în 
April  1737  pe  ieromonahul  Gheorghe  dela  mănăstirea  Neam¬ 
ţului3,  apoi  pe  monahul  Tanase,  pe  care  apucându-1  aici  iarna 
grea,  stă  o  jumătate  de  an  In  zilele  «prealuminatului  Domn  [on 
Nicola  Mavrocordat  şi  a  Mitropolitului  Nichifor  din  ţara  Mol¬ 
dovei  (1745  Martie  25)“.  Mănăstirea  Putna  dă  schitului  Moiseni 
o  Psaltire  în  5  Oct  1751. 4 

(Va  urma.)  Ştefan  Meteş, 

membru  coresp.  al  .Academiei  Române*. 


Proiectul  de  programă  analitică  la  Religie 
în  şcolile  normale/ 

Onorată  Conferinţă ! 

In  studiul,  cu  care  am  fost  Încredinţat,  am  căutat  să  mă 
pun  în  curent  cu  principiile  cari  au  condus  pe  cel  ce  a  întocmit 
acest  proiect,  şi  am  constatat  că : 

1.  Autorul  proiectului  nu  şi-a  precizat  scopul  predării  re¬ 
ligiei  în  şcoala  normală. 

2.  Ca  urmare  firească  nu  i  s’a  dat  importanţa  cuvenită;  această 
împrejurare  a  adus  cu  sine  timp  de  predare  insuficient ,  manci- 
tate  in  materie,  ori  alteori  recomandare  de  materie  fără  o  im* 
portanţă  deosebită,  —  cari  împreună  provoacă  marea  lacună: 

*  Bârlea  o.  c.  p.  131.  8  Ibid.  p.  132  no.  478.  *  Ibid.  p.  134  no.  488. 
*  Ibid.  p.  133  no.  484. 

‘  Din  pariea  dini  Ministru  al  instrucţiunii  publice  s’a  trimis  spre  di¬ 
scutare  tuturor  şcoalelor  normale  proiectul  de  programă  analitică  pentru 
şcoala  normală,  întocmit  de  o  comisie,  nnmită  anume  pentru  aceasta. 

Trimiţându-se  şi  şcoalei  normale  «A.  Şaguna»,  prin  interme- 
diarea  P.  V.  Consistor  arbidiecezan,  —  conferinţa  noastră  profesorală  l-a 
discutat  în  amănunte  pe  bază  referatelor  profesorilor  specialişti  şi  aşa 
am  ajuns  şi  subscrisul  să  discut  proiectul  în  partea  referitoare  la  Religie. 

Socotind  că  chestiunea  interesează  mai  de  aproape  şi  pe  alţii,  a  căror 
preocupare  principală  nu  e  predarea  Religiei  în  şcoala  normală,  îmi  permit 
să  public  referatul  făcut  numitei  conterenţe  profesorale.  /Autorul.) 

în  cazul  că  se  va  accepta  acest  proiect,  nici  în  viitor  nu  se  face 
educaţie  ia  Religie,  ci  numai  gimnastică  de  inteîfg’inţă,  deci  numai 
instrucţie. 

3.  Necunoscând  programa  analitică  a  şcoalei  primare  pentiu 
Religie,  nu  pot  şti  pe  ce  temelie  se  va  clădi  această  programă 
în  şcoala  normală.  La  Religie  peste  această  cerinţă  nu  se  poate 
trece. 

4.  Constat  cu  bucurie  că  la  împărţirea  materiei  pe  clase, 
câtă  vreme  la  cele  mai  multe  materii  s’a  urmat  principiul  cer¬ 
curilor  concetrice,  la  Religie  s’a  urmat  cel  firesc,  cel  istoric,  aşa 
cum  s’a  desvoltat  însaş  viaţa  religioasă  a  bis.  ort.  Se  ia  de  bază 
sf.  Scriptură,  trecându-se  la  Istorie  şi  încheind  cu  Dogmatica  şi 
Morala. 

5.  Trebue  să  mai  constat  că  programa  ia  religie  în  parte 
corespunde  şi  din  punct  de  vedere  al  principiului  concentra- 
ţiunii  cu  celelalte  materii. 

Dupăce  am  făcut  aceste  constatări  în  general  înţeleg  să 
discut  proiectul  în  amănunte. 

1.  Scopul  Religiei  în  şcoala  normală  e:  desvoltarea  carac¬ 
terului  creştin  ortodox  al  elevului  normalist  deci  in  primul  rând 
scop  curat  educativ  şi  în  al  doilea  rând  —  dar  pentru  norma¬ 
list  de  aceeaş  importanţă  —  împărtăşirea  de  cunoştinţe  din  acest 
domeniu  în  aşa  măsură,  ca  şi  el  să  fie  în  stare  să  crească  (educă) 
pe  viitorii  săi  elevi.  Prin  urmare  Religia  în  şcoala  normală  va 
trebui  să  aibă  în  vedere  în  primul  rând  viaţa,  care  curge,  du- 
cându-ne  cu  valurile  ei,  viaţă,  pe  care  vrea  s’o  reguleze,  armo¬ 
nizeze,  şi  să-i  dea  ideal! 

«Lămuririle»  nu  amintesc  nimic  despre  scopul  urmărit 
de  autor.  Cuvintele  confuze:  «Principiul  călăuzitor  a  fost:  pe 
calea  simţirii ,  mintea  elevului  să  fie  pusă  in  joc  (!)  şi  el  singur 
să  scoată  învăţătura  adevărată»,  nu  pot  fi  socotite  ca  o  formu¬ 
lare  a  scopului  predării  Religiei.  Stilizată  clar,  b.  o.  aşa:  prin 
religie  vrem  să  ajungem  în  clasele  inferioare  la  simţire  creşti¬ 
nească  curată  şi  nobilă  la  elev,  iar  în  cele  superioare  această 
simţire  să  devie  şi  cugetare  creştinească  putea  să  fie  o  îndrumare 
metodică  de  mare  preţ.  Asemenea  nici  cuvintele  de  încheiere 
ale  acestor  «Lătrfuriri»  nu  pot  fi  interpretate  ca  o  precizare  a 
scopului.  Deci  neclarificându-ne  ce  avem  să  urmărim  prin  Religie, 
nu  e  deloc  de  mirare,  că  Religiei  nu  i  s’a  putut  da  importanţa 
cuvenită, 

2.  Dacă  i  s’ar  fi  dai  importanta  cuvenita,  n’am  vedea  ano¬ 
malia,  ca  celui  mai  Însemnat  mijloc  educativ,  să  nu  i 
se  dea  In  programa  şcoalei  normale  decât  numai  8  ore  In  total; 
opt  ore  pentru  pregătirea  viitorilor  propunători  de  Religie !  Au¬ 
torul  proiectului  şi-a  închipuit  poate,  că  Religia  nu  trebue  În¬ 
văţată,  ci  se  poate  preda  de  oricine.  —  Dar  i  se  scade  valoarea 
şi  în  ochii  elevilor,  întrucât  altor  materii  —  poate  chiar  de  mai 
puţin  preţ  pentru  viaţa  reală  —  i  se  asigură  timp  nu  zic  prea 
mult,  ci  suficient.  La  tot  cazul  ş i  Religiei  trebue  să  i  se  rezerve  2 
ore  săptămânal  de  fiecare  clasă ;  altcum  mă  tem  că  o  biserică 
conştientă  de  chemarea  ei  şi  de  rolul  educaţiei  religioase  pentru 
societate,  nu  va  admite,  ca  religia  să  fie  predată  de  Învăţător,  şi 
Sn  chipul  acesta  va  lipsi  pe  Învăţător  tocmai  de  mijlocul  educativ 
cel  mai  puternic. 

Trecând  asupra  materiei,  aşa  cum  e  repartizată  pe  diferitele 
clase,  am  de  observat  următoarele: 

1.  S’a  dat  importanţă  mai  mare  Testamentului  Vechiu,  că¬ 
ruia  i  s’a  şi  rezervat  2  ore  la  săptămână.  Şi  e  mai  complect  de¬ 
cât  Testamentul  Nou,  căruia  nu  i  s’a  dat  decât  1  oră  la  săp¬ 
tămână. 

Testamentul  Vechiu  se  ia  în  cl.  I.  Aici  lipseşte  călăuza  prin¬ 
cipiului  cristocentric.  Bucăţile  Testamentului  Vechiu,  cred,  că  au 
să  se  ia  în  considerare  la  venirea  şi  înţelegerea  lui  Hristos,  — 
aceasta  din  punt  de  vedere  dogmatic,  iar  din  punct  de  vedere 
moral  se  vor  alege  numai  cele  cari  au  acest  caracter.  Mâne¬ 
când  din  acest  punct  de  vedere  găsesc,  că  programa  ana¬ 
litică  în  paranteze  să  facă  aluzie  la  locurile  mesianice  (la 
scoaterea  din  raiu,  Potop,  lacob  în  Egipet,  Mielul  pascal,  la 
David  şi  ceilalţi  proroci);  apoi  să  se  ia  Chemarea  lui  Avram, 
Pacea  dintre  el  şt  Lot  şi  Rugăciunea  lui  Avram  pentru  cele  două 
cetăţi,  —  la  Prorocul  iile  să  se  ia  puternica  bucată  Via  lui 
Nabot,  —  la  întoarcerea  din  robie  educativa  bucată  a  ridicării  zi¬ 
durilor  Ierusalimului  sub  Neemia,  când  aceiaşi  oameni  trebuiau 
să  lucreze  şi  să  se  răsboiască,  —  dreptul  Iov  nu  pot  înţelege  de 
ce  s’a  ocolit,  şi  milostivul  Tovie  de  ce  s’a  eliminat;  la  tot 
cazul  aceste  întregiri  trebue  să  se  facă.  In  schimb  se  pot  lăsa 
din  programă  fără  nici  o  rezervă  unităţile:  Isav  şi  lacob.  Ră¬ 
tăcirea  Evreilor  prin  pustie ,  Samson  (cu  paranteză  cu  tot),  Ame¬ 
stecul  cu  streinii  şi  primejdia  dizolvării  unităţii  neamului  (scil.: 
evreesc),  Pedeapsa  lui  Dumnezeu,  Templul  din  Ierusalim,  Sa- 

maritenii  şi  Iudeii  şi  Sinedriul ;  asemenea  parenteza  deia  EU 
(slăbiciunile  lui),  deia  Samuil  (iubirea  de  neam).  Lăsându-se 
acestea  afară  din  program  şi  întregindu-se  cu  cele  indicate  de 
mine,  programa  cl.  I  va  corespunde  atât  din  punct  de  vedere 
pedagogic,  cât  şi  bisericesc. 

2.  Referitor  la  Testamentul  Nou,  care  după  proiect  e  in¬ 
dicat  să  se  ia  in  clasa  a  Il-a  in  o  singură  oră,  nu  pot  să  spun, 
decât  că  împărţirea  materiei  nu  o  pot  aproba  deloc.  In  Testa¬ 
mentul  Nou  rezidă  tot  creştinismul.  Testamentul  Nou  oferă  ma¬ 
teria  prin  care  poţi  influinţa  mai  mult  asupra  inimii,  şi  tocmai 
aici  autorul  proiectului  de  programă  ne  prezintă  cea  mai  săracă 
împărţire  de  materie,  şi  cea  mai  seacă  materie.  Din  Testamentul 
Nou  nu  s’au  ales  decât  părţile,  în  care  joacă  rol  (la  copil!)  exclusiv 
inteligenţa.  Miezul  acestei  programe  îl  formează  predica  de  pe 
munte  —  abstracţia  cea  mai  pură  a  învăţăturilor  Mântuitorului. 
Experienţa  mea  mă  îndeamnă  să  spun,  că  în  clasa  a  doua  e 
prea  de  vreme  această  materie;  eu  am  luat-o  într’un  singur  an 
în  cl.  II  şi  rezultatul  a  fost,  că  am  trecut-o  in  cl.  III,  unde  încă 
e  destul  de  greu  de  înţeles. 

Este  foarte  pedagogic  şi  corespunzător  şi  din  punct  de 
vedere  bisericesc  ca  în  clasa  doua  (în  două  ore  ta  săptămână) 
să  se  ia  viaţa  Mântuitorului  încheind  cu  învierea.  De  sine  în¬ 
ţeles.  că  nu  poate  lipsi,  cum  lipseşte  acum,  Bunavestire  şi  mi¬ 
nunile  Mântuitorului,  cari  toate  au  în  ele  mulţime  de  învăţături 
dogmatice,  morale  şi  liturgice,  afară  de  însemnatele  laturi  so¬ 
ciale,  cari  nu  trebuesc  încunjurate.  Iar  restul  să  se  lase  pentru 
cl.  III. 

3.  Pentru  clasa  treia  (în  2  ore  săptămânal)  ar  rămânea 
toate  învăţăturile  Mântuitorului :  Predica  depe  munte  din  Mat. 
5,  6,  7  făcându-se  aprofundările  şi  aplicările  de  lipsă.  Şi  s’ar 
lua  apoi  toate  parabolele  (pildele)  Mântuitorului.  Pe  baza  acestui 
material  se  face  morala  creştină,  fără  a  trata-o  sistematic  şi  sec, 
dintr’un  manual.  La  toate  lecţiile  se  va  folosi  Testamentul  Nou, 
împretinind  astfel  pe  elevi  cu  cetirea  sf.  Scripturi.  Dupăce  s’a 
terminat  se  va  trece  la  faptele  apostolilor,  luându-se  tot  ce  este 
mai  important  din  punct  de  vedere  dogmatic,  moral,  liturgic  şi 
de  drept  bisericesc.  Şi  se  poate  adauge  din  Istoria  universală 
a  bisericii  Persecuţiile  romane.  Apologeţii  şi  Şcolile  creştine. 

4.  Deci  Istoria  generală  a  bisericii,  începând  deia  Con¬ 
stantin  cel  Mare  va  trebui  să  treacă  asupra  clasei  următoare, 

unde  se  va  lua  şi  Istoria  bisericii  naţionale  (tot  în  2  ore  săp¬ 
tămânal).  împărţirea  materiei  Ia  Istoria  generală  e  bună,  va  tre¬ 
bui  doar  mutată  unitatea  despre  Mohamedanism  înainte  de  Lupta 
pentru  icoane.  Sinoadele  luate  măcar  în  3  unităţi,  Papismul  şi 
mărirea  paterii  papale  lăsată  afară,  încercările  de  unire  ca  uni¬ 
tate  (lecţie)  nu  e  pentru  şcoala  secundară,  e  doar  materie  de 
legătură,  ca  să  poţi  vorbi  de  Sinodul  dela  Florenţa,  deci  se  va 
lăsa  din  program.  La  reformaţiune  să  fie  pus  şi  Wiclif  şi  lecţia 
Pricinile  şi  urmările  reformei ,  dacă  vorbeşti  de  reformatori,  nu 
mai  poate  figura  aparte  şi  la  fel  Organizarea  bisericii  protestante 
ca  lecţie.  Va  trebui  să  se  adauge  măcar  o  lecţie  sumară  despre 
popoarele  încreştinate  de  biserica  ortodoxă  (Slavii  toţi,  şi  Un¬ 
gurii,  iar  mai  vechi  Galii  şi  Britanii)  şi  o  singură  lecţie  şi  de¬ 
spre  bisericile  ortodoxe  după  căderea  imperiului  bizantin  şi  a 
Constantinopolului  sub  Turci. 

Istoria  bisericii  româneşti,  cu  considerare  la  timpul  scurt 
de  predare  e  binfe  împărţită  în  lecţii.  Rolul  bisericii  în  desvol- 
tarea  neamului,  limbei  şi  literaturei  e  o  lecţie  de  sinteză  şi  re¬ 
zumare,  care  se  poate  face  numai  ia  finea  întregii  materii,  nu 
înainte  de  influenţele  reformaţiunii.  In  locui  ei  va  trebui  adausă 
lecţia  despre  Persecuţiile  catolice  în  Ardeal  şt  uneltirile  catolice 
în  Principate.  încercările  şi  lupta  pentru  răspândirea  reformaţiunii 
(şi  nu  a  calvismului  numai)  îţi  Biserica  română ;  iar  Metropolitul 
Andreiu  Şaguna,  această  figură  uriaşă  a  bisericii  româneşti  tre- 
bue  luat  măcar  în  3  lecţii.  Nu  găsesc  motivată  lecţia  despre 
Legea  clerului  în  programa  şcolii  normale,  deci  să  se  scoată  din 
programă. 

5.  In  ciasa  a  cincea,  deşi  e  de  vreme,  va  rămânea  Dog¬ 
matica.  E  bine  împărţită,  luându-se  de  bază  simbolul  credinţii. 
Lipseşte  ceeace  e  mai  necesar  in  şcoala  secundară  şi  normală: 
cunoaşterea  lui  Dumnezeu  cu  ajutorul  minţii  noastre  din  lu¬ 
crurile  lumii  văzute.  Argumentele  raţionale  pentru  existenţa  lui 
Dumnezeu,  luate  nu  teologic  ci  simplu,  folosindu-te  de  cunoş¬ 
tinţele  eievuiui  din  geologie,  geografie,  fizică,  biologie,  istorie, 
chimie,  cu  concluzele  fireşti  religioase,  după  experienţa  mea,  e 
materia  care  concentrează  mai  bine  materiile  diverse  ale  şcoalei, 
şi  care  e  gustată  deosebit  de  elevi.  Această  materie  aş  dori  să 
nu  lipsească  din  programă.  N’ar  trebui  să  lipsească  lecţia, 
care  să  trateze  raportul  dintre  credinţă  şi  ştiinţă,  şi  propun,  ca 
să  fie  luată  în  programă.  Lipseşte  lecţia  despre  Libertatea  de 

voinţă  a  omului.  Poate  însă  lipsi  lecţia:  Credinţa  şi  însuşirile 
ei,  aceasta  să  se  simtă  din  toate  lecţiile,  nu  să  i  se  facă  teoria. 
Poruncile  bisericeşti  fac  parte  din  lecţiile  de  morală;  laturea 
dogmatică  e  mai  mică,  şi  nu  poate  face  deci  obiectul  unei  lecţii 
aparte  la  dogmatică. 

6.  In  clasa  a  VI  va  trebui  să  se  ia  Morala,  ca  in  chipul 
acesta  elevii  să  fie  pregătiţi  pentru  a  putea  face  lecţii  în  ci.  VII 
la  şcoala  de  aplicaţie.  In  proiect  aşa  şi  este  împărţită  materia. 
Regret  însă  că  după  Testamentul  Nou  morala  creştină  este  mai 
maşter  tratată.  Morala  după  proiect  este  prea  lipsită  de  laturea 
socială,  care  astfel  devine  searbădă.  Aici  îmi  permit  a  prezenta 
una  din  cele  câteva  împărţiri  pe  cari  ie-atn  încercat,  şi  singura, 
care  mi-a  dat  cel  mai  bun  rezultat. 

Morala  creştină  revelată  şi  etica  (morala  filozofică).  Sisteme 
de  morală  (Kant).  Morală  şi  dogmatică,  morală  şi  viaţă.  Legea 
naturală  fizică  şi  morală  şi  cea  revelată  (laolaltă:  legea  eternă, 
voia  lui  Dumnezeu).  Legi  omeneşti;  obligativitatea  legii.  Con¬ 
diţii  subiective  la  săvârşirea  faptelor  morale  (înţelegerea,  con¬ 
ştiinţa  şi  libertatea  voinţii).  Răspunderea  morală  şi  colizia  dato- 
rinţelor.  Despre  virtute;  virtuţile  dumnezeeşti  şi  cardinale,  câ¬ 
ştigate.  Despre  merit;  sfaturile  evanghelice.  Despre  păcat  şi  viţiu; 
urmările  lor.  Felurile  păcatelor.  Ispita  şi  ocazia  Ia  păcat;  păr- 
tăşenia  la  păcate  străine.  Datoria  de  a  lupta  împotriva  păcatelor. 

Iubirea  faţă  de  Dumnezeu  şi  iubirea  faţă  de  deaproapele 
iubirea  vrăjmaşilor.  Manifestarea  acestei  iubiri:  faptele  miloste¬ 
niei  trupeşti  şi  sufleteşti.  (Despre  înmormântare  şi  arderea  tru¬ 
purilor).  Iubirea  de  sine  a  creştinului;  egoismul  şi  ura  cu  ur¬ 
mările  lor  religioase  şi  sociale. 

Decalogul.  I.  Cultul  intern  al  omului  (datoria  de  a  apăra, 
respecta  şi  inactiva  cele  trei  virtuţi  dumnezeeşti).  Contrastele 
credinţii  adevărate  şi  urmările  lor  in  viaţa  publică.  II.  Cultul  ex¬ 
tern.  Rugăciune,  simbol,  fel  de  a  ne  ruga,  serviciu  public. 
Păcate  împotriva  lor  (superstiţie,  farmece,  spiritism,  sacrilegiu, 
simonie).  Explicarea  rugăciunii  Tatăl  nostru.  Cultul  sfin¬ 
ţilor  şi  cinstirea  icoanelor;  locuri  de  închinare.  III.  Com¬ 
baterea  înjurăturilor,  blăstămului,  batjocorirea  religiei  şi  a 
celor  sfinte.  Jurământul  şi  votul.  IV.  Sfinţirea  şi  respec¬ 
tarea  Duminecii  şi  a  sărbătorilor,  V.  Datorinţele  faţă  de  pă¬ 
rinţi,  învăţători,  binefăcători.  Datorinţele  membrilor  familiei  în- 
treolaltă.  Datorinţele  faţă  de  servitori  şi  angajaţi,  şi  ale  acestora 

faţă  de  stăpâni.  VI.  Apărarea  Intregităţii  corporale  şi  morale  a  dea- 
proapelui.  Pilda  rea,  ducerea  la  păcat,  necuviinţa,  mari  rele  religi¬ 
oase  sociale.  VII.  Datorinţa  faţă  de  noi  înşine.  Datorii  faţăde  suflet; 
datorii  faţă  de  trup.  Castitatea;  cinstea  şi  curăţenia  familiară. 
Datoria  de  a  ne  perfecţiona,  este  un  postulat  al  moralei  creştine. 
Sinuciderea.  VIII.  Furtul,  frauda,  escrocheria.  Restituirea.  IX. 
Despre  minciună,  limbuţie,  intrigă,  mărturie  mincinoasă,  jurământ 
fals  şi  urmările  lor  pentru  individ  şi  societate.  Despre  onoare  şi 
apărarea  ei;  duelul.  X.  Râvnirea  bunului  altuia  este  păcat.  Despre 
avere  în  înţeles  creştin;  despre  muncă  în  înţeles  creştinesc.  Latifun- 
diarismul,  liberalismul,  anarhismul,  socialismul  şi  comunismul  faţă 
cu  por.  X.  Drepturile  şi  datorinţele  bisericii  faţă  de  creştini,  şi  ale 
acestora  faţă  de  biserică.  Poruncile  bisericeşti.  I.  Mergerea  la 
biserică  şi  ascultarea  serviciului  divin ;  mijloc  de  înălţare  şi  pu¬ 
ternic  mijloc  de  solidarizare  creştină  şi  socială.  II.  Post,  ajun, 
influinţare  asupra  hrănirii  ţăranului  în  genere.  III.  Respect  şi 
conlucrare  cu  preotul,  respectarea  oficiului  preoţesc.  Raportul 
creştinului  faţă  de  parohul  lor.  IV.  Spovedanie  şi  împărtăşire 
cu  demnitate;  exercitarea  tainelor.  V.  Rugăciune  pentru  cei  dela 
conducerea  ţării,  respect  şi  conlucrare  cu  ei.  VI.  Postul  şi  ru¬ 
găciunile  din  necesitate  publică.  VII  Despre  lectură.  VIII.  Bu¬ 
nurile  bisericeşti  şi  IX.  Nu  jigni  simţul  public  nerespectând  tim¬ 
purile  de  evlavie  prin  petreceri,  ospeţe,  ceaiuri  «dansante»  etc.  — 
Datorinţele  creştinilor  ortodocşi  faţă  de  societăţile  cu  caracter 
moral;  faţă  de  neam,  şi  faţă  de  patrie,  dreptul  de  vot.  Iar  ca 
o  încununare  a  întregului  material  de  morală;  fericirile  în  sensul 
lui  Petrov,  ca  mici  conferinţe  cu  aplicaţie  şi  la  viaţă,  de  învă¬ 
ţător  creştin  ortodox. 

Metodica  specială  a  religiunii  in  câteva  lecţii. 

Mi  se  va  răspunde  poate,  că  chestiunile  pe  cari  le  tratez 
eu  la  morală,  se  iau  şi  la  pedagogie;  cu  atât  mai  bine,  va  creşte 
autoritatea  binelui,  pe  care  îl  propovedueşti.  Şi  totuşi  e  mare 
deosebire.  La  pedagogie  se  vor  lua,  dacă  se  iau,  din  alt  punct 
de  vedere,  din  altă  lăture. 

7.  Pentru  clasa  a  VII  vor  trebui  fixate  tot  2  ore  la  săptă¬ 
mână.  Şi  pe  lângă  chestiunile  religioase  ia  ordinea  zilei,  să  se 
facă  o  sistemizare  a  cunoştinţelor  liturgice,  cari  s’au  câştigat 
până  acuma  numai  incidental;  să  se  ia  câteva  lecţiuni  de  artă 
bisericească,  să  fie  introduşi  în  utilizarea  sf.  Scripturi,  câtă  vreme 
şi  învăţătorii  au  atâta  de  lucru  cu  sectarii.  Şi  sigur,  proiectul 

are  o  bună  dispoziţie,  când  cere,  ca  în  această  clasă  să  se  lu¬ 
creze  lecţii  de  Religie  pentru  şcoala  primară.  Orele  din  clasa 
aceasta  să-i  fie  astfel  araajate,  ca  eventualele  lecţii  de  probă 
din  Religie  dela  şcoala  de  aplicaţie  să  concadă  ca  timp  cu  orele 
de  Religie  pentruca  profesorul  împreună  cu  întreaga  clasă  să 
poată  asista  la  lecţii  şi  să  nu  fie  constrâns  a  pierde  ore  dela 
celelalte  clase. 

* 

*  * 

Trecând  peste  chestiunile  de  programă  la  Religie  cred  că 
nu  e  fără  importanţă  să  amintesc  că  lipseşte  o  lăture  atât  de 
însemnată  pentru  intensificarea  vieţii  Religioase:  cântarea  bise¬ 
ricească,  ca  lăture  practică,  aplicativă  a  Religiei.  E  adevărat,  că 
la  muzica  vocală  se  tratează  teoria  muzicii  bisericeşti,  dar  nu 
se  ia  muzică  bisericească.  La  noi  în  Ardeal  trebue  introdusă ; 
mai  ales  că  în  şcoală  elevii  o  învaţă  aşa  de  bucuros,  cum  do¬ 
vedeşte  experienţa  dela  noi.  Va  trebui  deci  şi  I  oră  de  mu¬ 
zică  bisericească  de  clasă. 

Mă  cred  apoi  dator  să  fac  unele  observări  la  laturea  me¬ 
todică  a  «Lămuririlor»  date  în  fruntea  proectului  de  programă 
analitică  la  Religie.  Nu  pot  înţelege  de  ce  fel  de  tablouri  re¬ 
ligioase  poate  fi  vorba  la  d.  VI  (la  morală).  Şi  iarăşi  nu  găsesc, 
că  este  pedagogic  ca  povestirile  din  viaţa  trăită  să  facă  «parte 
integrantă  la  materia  de  predat»,  şi  «în  manuale ».  Această  parte 
din  «Lămuriri»  trebue  revăzută  şi  îndreptată. 

* 

«  +■* 

Constat  deci  încăodată,  că  proiectul  de  programă  analitică 
la  Religie  nu  corăspunde  decât  în  măsură  mică,  şi  că  numai 
ţinându-se  seamă  de  observările  din  acest  raport,  ca: 

1.  Religiei  să  i  se  dea  importanţa  cuvenită  între  celelalte 
materii; 

2.  să  i  se  recunoască  laturea  profund  educativă; 

a)  şi  în  consecinţă  să  i  se  dea  2  ore  la  săptămână  de  fie¬ 
care  clasă; 

b)  să  i  se  facă  întregirile  indicate  la  împărţirea  materiei  şi 

c)  să  se  adauge  1  oră  de  clasă  de  cântare  bisericească,  — 
vom  putea  ajunge  să  avem  o  bună  programă,  corăspunzătoare 
şi  din  punct  de  vedere  pedagogic,  social  şi  bisericesc  ortodox, 

şi  aşa  vom  avea  garanţa,  că  viitorii  învăţători  vor  fi  buni  cre¬ 
ştini  şi  buni  propunători  de  Religie. 

Vârog  deci,  Onorată  conferinţă  profesorală  să  binevoiţi  a  Vă 
însuşi  acest  raport,  care  cuprinde  observările  mele,  şi  a  le  sus¬ 
ţinea  în  faţa  forurilor  competente. 

Sibiu,  24  Februarie  1925. 

Pr.  Gheorghe  Maior, 

profesor  de  religie  şi  duhovnic  la  Şcoala  Normală  .A.  Şaguna*1. 


Modificarea  regulamentului  Facultăţii  de 
teologie  din  Bucureşti. 

Niciodată  Biserica  n’a  stat  în  faţa  unor  mai  grele 
probleme,  ca’n  zilele  noastre. 

Creştinismul  satelor  noastre  se  reduce,  în  mare 
parte,  la  participarea  credincioşilor  lor  la  îndătinatele 
acte  ierurgice;  cât  despre  oraşe  ele  încep  a-şi  pierde  şi 
caracterul  acestui  creştinism  aparent. 

Sectele  îşi  înteţesc  pe  zi  ce  merge  atacul,  primej- 
duindu-ne  solidaritatea  bisericească  şi  —  implicit  — 
cea  naţională. 

Deci,  chiar  dacă  Biserica  s’ar  mărgini  la  propriul 
său  teren  de  activitate  misionară,  tot  ar  avea  de  înde¬ 
plinit  o  muncă  uriaşă.  Dar  ea  nu  trebue  să  rămână 
străină  nici  de  interesele  culturale  şi  sociale  ale  nea¬ 
mului,  oricât  şi-ar  spori  sarcina  prin  aceasta.  Ca  şi’n 
trecut,  biserica  trebue  să  lumineze  şi  să  sfinţească  în¬ 
treaga  viaţă  a  fiilor  ei. 

Privită  în  lumina  acestor  postulate,  misiunea  Bise¬ 
ricii  este  deadreptul  incomensurabilă.  Şi  pentru  a  şi-o 
îndeplini  are  lipsă  mai  presus  de  toate,  de  o  întreagă 
armată  de  preoţi — apostoli  «nebuni»  ai  Crucii  lui  Hri- 
stos.  Apostoli,  a  căror  personalitate  să  fie  zidită  pe 
temelia  unei  solide  pregătiri  ştienţifice,  mirezmuită  cu 
duhul  evangheliei  şi  însufleţită  de  entuziasmul  misio¬ 
nar  al  celui  de  al  doilea  ziditor  al  legii  noastre,  sf. 
Pavel. 

Preoţi  * blânzi  ca  borumbeii  şi  înţelepţi  ca  şerpih. 

I-am  avut  în  trecut,  îi  avem  şi  astăzi  cel  puţin  în 
parte.  Viitorul  ni-i  cere  cu  glas  de  trimbiţă. 

Ni-i  pot  da  seminariile  şi  Facultatea  de  teologie 
din  Bucureşti,  în  actuala  lor  organizaţie?  Nu  prea  ne-am 
încumeta  s’o  credem. 

De  atâtea  ori  s’a  spus,  că  «seminariile  cresc  atei» 
iar  «Facultatea  teologică  creşte  advocaţi».  Oricât  de  ne¬ 
dreaptă  ar  fi  această  iperbolică  constatare,  totuşi  trebue 
să  cuprindă  şi  o  parte  de  adevăr.  Ea  subliniază  dubla 
insuficienţă  a  pregătirii  clerului  nostru. 

De  bunăseamă  prin  reorganizarea  seminariilor  şi  a 
Facultăţii  de  teologie  s’ar  putea  înlătura  succesiv  acea¬ 
stă  insuficienţă. 

Reforma  învăţământului  superior  ne  anunţă  şi  mo¬ 
dificarea  regulamentului  Facultăţii  de  teologie  din  Bu¬ 
cureşti.  Comisia  însărcinată  cu  întocmirea  proiectului 
de  modificare  a  numitului  regulament  şi-a  isprăvit  lu¬ 
crările,  şi’n  cursul  lunei  viitoare  consiliul  profesoral  se 
va  întruni  pentru  a  discuta  proiectul  şi  a  i  da  forma 
definitivă  în  aşa  fel,  ca  el  să  poată  fi  pus  în  aplicare 
încă  din  toamna  anului  acestuia. 

Ziarul  «Neamul  Românesc»  a  avut  fericita  inspi¬ 
raţie  de  a  consulta  pe  unul  din  membrii  comisiei  pe  pâr. 
prof.  Dr.  I.  Popescu-Mălăeşti  şi  a  publica  interesante 
lămuriri  cu  privire  la  chestiunea  ce  ne  preocupă. 

Reproducem  textual  declaraţiile  păr.  Dr.  I.  Popescu- 
Mălăeşti,  pentru  a  le  discuta  apoi  pe  rând. 

*Am  primit  să  fac  parte  din  comisia  însărcinată  cu  elabo¬ 
rarea  proectului  de  regulament,  fiindcă  mi-am  dat  seama  că  e 
nevoe  imperios  ca  regulamentul  de  faţă  să  fie  modificat, 

Studenţii  pe  lângă  urmarea  la  facultate,  trebue  să  fi  mun¬ 
cească  pentru  a-fi  câştiga  existenţa.  Or,  actualul  regulament  e 
prea  încărcat  şl  fără  sistemă.  Apoi,  in  facultăţile  noastre  teolo¬ 
gice,  ceeace  ar  trebui  să  fie  studiat  mai  mult  nu  se  face. 

Programul  e  încărcat  cu  unele  materii  asupra  cărora  se 
insistă  prea  mult,  tocmai  unde  nu  e  atâta  nevoe. 

Teologii  noştri  când  termini  facultatea  sunt  slab  pregătiţi 
la  cea  mai  însemnată  materie:  Exegeza.  Şl  fără  posedarea  Ext- 


165 


REVISTA  TEOLOOICĂ 


gezei,  e  lucra  greu  să  poţi  lupta  contra  ereziilor  ce  au  prins 
rădăcini  în  unele  inimi  slabe,  tocmai  fiindcă  preoţii  nu  sunt 
destul  de  Introduşi  în  interpretarea  Sfintei  Scripturi. 

Pentru  toate  aceste  motive  am  socotit  şi  cred  că  voi  avea 
asentimentul  tuturor  colegilor,  ca  facultatea  să  fie  redusă  la  3 
ani.  Revenim  prin  urmare  la  vechiul  regulament. 

In  al  doilea  rând,  Exegeza  va  fi  predată  in  toţi  cei  3  ani , 
iar  nu  numai  în  doi  ani  ca  până  acum,  dându-i-sc  o  atenţie 
deosebită. 

Pentru  a  uşura  pt  studenţi,  examenul  de  semilicenţă ,  nu  se 
va  mat  da  după  anul  al  doilea ,  ci  la  terminarea  facultăţii,  odată 
cu  examenele  de  licenţă. 

Teza  de  licenţă  se  desfiinţează.  In  local  ei  se  introduc  di¬ 
ferite  probe  scrise  sau  orale,  mai  serios  preparate. 

La  anul  întâia  se  desfiinţează  examenul  de  Ebraică,  ar¬ 
mând  ca  examinarea  studenţilor  la  această  materie  să  se  facă 
la  sfârşitul  anului  al  doilea. 

La  Matedologie,  Arheologie,  Idiom  examenele  de  fine  de 
an  sunt  desfiinţate.  In  schimb  studenţii  sunt  obligaţi  să  facă 
colocvuii,  afară  de  care  nu  pot  fi  consideraţi  trecuţi,  cum  de 
exemplu  se  face  acum  numai  cu  dogmatica. 

Se  vor  introduce  aooi  noui  materii  ca:  limba  slavă,  peda¬ 
gogia  creştină,  filozofia  creştină,  etc.  Acestea  sunt,  în  Unii 
generale,  modificările  ce  se  vor  aduce  regulamentului  actual. 

(« Neamul  Rom.*  din  14  Maia  1925.) 

Mărturisim  că,  principial,  modificarea  ce  i  se  face 
regulamentului  Facultăţiii  de  teologie  ne  bucură;  şi  tre- 
bue  să  bucure  pe  orice  român  care  poartă  la  inimă  vii¬ 
torul  neamului  românesc  şi  al  Bisericii  sale. 

Subliniem  în  special  lărgirea  pregătirii  teologice  a 
viitoarei  noastre  preotimi  în  direcţia  pe  care  o  indică 
necesităţile  vremii  celei  nouă  (sectele),  în  direcţia  stu¬ 
diului  biblic.  Intr’adevăr  fără  cunoaşterea  temeinică  a 
sf.  Scripturi  rodnicia  luptei  noastre  împotriva  ereziilor 
sectare  este  deadreptul  iluzorie.  Tot  aşa  de  iluzorie 
este  şi  opera  de  evanghelizare,  care  nu  e  inspirată  şi 
călăuzită  de  poveţele  eternelor  Scripturi.  Iar  învăţă¬ 
mântul  teologic  care  nu  se  razimă,  cu  toate  încheie¬ 
turile  sale,  pe  Exegeză,  e  zidit  pe  nisip. 

Aceleaşi  bune  nădejdi  ni  le  inspiră  introducerea 
unor  materii  nouă  în  învăţământul  teologic  superior 
(limba  slavă,  pedagogia  creştină  etc.). 

Nu  ne  putem  dumiri  însă  de  ce  Apologetica  nu  va  fi 
ridicată  la  rangul  unei  discipline  independente,  după 
covârşitoarea  importanţă  pe  care  i-o  dă  cu  tot  drep¬ 
tul  teologia  modernă.  Ştim  că  ea  se  predă  în  cadrul 
teologiei  fundamentale  (partea  1).  Este  insuficient.  Sco¬ 
pul  ce-1  urmăreşte  această  disciplină,  ca  şi  deosebita  ei 
importanţă  în  actualele  împrejurări  de  viaţă  culturală, 
îi  dau  toate  drepturile  unei  catedre  independente.  In 
orice  caz  prioritatea  acesteia  faţă  de  limba  slavă  este 
indiscutabilă. 

Desfiinţarea  examenelor  anuale  e  compensată  prin 
introducerea  colocviilor.  Nu  putem  crede  însă  că  teza 
de  licenţă  va  putea  fi  substituită  prin  efemere  probe 
scripturistice.  Nici  chiar  când  ele  sânt  mai  dese.  Ori, 
poate,  tocmai  de  aceea  nu.  E  o  iluzie,  că  acestea  vor 
fi  «mai  serios  pregătite».  O  teză  de  licenţă  zidită  cu 
răgazul  şi  conştienţiositatea  unei  lucrări  ştienţifice  va¬ 
lorează  cel  puţin  atât  cât  tot  restul  examenelor.  Ea 
sintetizează  pregătirea  teologică  integrală  a  candidatu¬ 
lui  şi  ca  atare  poate  fi  şi  un  just  criteriu  de  apreciere 
profesorală. 

Dar  măsura  cea  mai  paradoxală  ni  se  pare,  fără 
îndoială,  reducerea  timpului  de  studiu  la  trei  ani.  Şi 
asta  pentru  simplul  motiv  că  o  pregătire  mai  temeinică 
şi  mai  largă  reclamă  un  timp  de  studiu  mai  înde¬ 
lungat.  Iar  surmenajul  intelectual  de  până  acuma  nu 
credem  că  se  va  putea  lecui  prin  sporirea  materiilor 
de  învăţământ  şi  prin  simultana  reducere  a  anilor  de 
studiu. 

In  Austria  o  mână  de  protestanţi  constată  (în  si¬ 
nodul  provincial  din  anul  acesta)  insuficienţa  celor  6 
semestre  de  studiu  teologic  universitar  şi  hotăreşte  spo¬ 
rirea  lor  la  opt.  Va  fi  el,  Românul,  mai  inteligent  decât 
alţii...  Cu  toate  acestea  măsura  proiectată  nu  s’ar 
aduce  fără  să  atragă  după  sine  comentarii  puţin  măgu¬ 
litoare  şi  atribuite  idem  la  adresa  bisericii  noastre,  din 
partea  «europenilor»  dela  Iaşi  şi  de  aiurea,  n.  colan. 

Podoaba  internă  a  bisericii. 

Vremuri  îndepărtate  ne  spun  că  poporul  nostru  a  avut  în 
trecut  mai  mult  simt  religios  şi  o  mai  bogată  viaţa  religioasă  practică. 

Timpul  şi  noile  împrejurări,  cu  toate  exigenţele  lor,  fără 
îndoială  că  au  influinţat  viaţa  In  direcţie  bună  sau  rea,  după- 
cum  împrejurările  au  determinat. 

Neajunsurile  luptei  de  conservare,  frământările  sociale,  cu¬ 
rentele  noi  şi  vechi  de  idei,  lupta  de  existenţă  cu  valurile  ei,  au 
adus  de  cele  mai  multeori  nămolul  ce  s'a  suprapus  izvorului 
curat  al  credinţii  genuine. 

Această  zgură,  care  în  zilele  noastre  pare  mai  grea  şi  mai 
primejdioasă  vieţii  sufleteşti,  se  cearcă  din  partea  tuturor  facto¬ 
rilor  competenţi  a  se  înlătura. 

Clerul  prin  biserică.  Guvernul  prin  legi  şi  decrete- legi. 
Oamenii  culturii  prin  condei,  graiu  şi  aşezăminte  culturale ;  toţi 
bărbaţii  de  inimă  şi  iubitori  de  neam,  îşi  dau  obolul  muncii 
spirituale  şi  jertfa  materială  în  scopul  readucerii  vieţii  obştei  la 
adevărata  alvie  morală. 

Este  acesta  un  proces  secondat  de  năzuinţa  spre  un  ideal 
de  cultură,  şi  ca  toate  procesele  asemănătoare  el  trebue  pre¬ 
gătit  cu  mult  tact,  stăruinţă  şi  înţelepciune. 

S’a  dovedit,  că  îndrumarea  masselor  spre  ideal  prin  legi  şi 
decrete  nu  este  tocmai  mijlocul  potrivit,  mulţumitor  şi  efectiv, 
din  motivul  că  sufletul  In  avântul  său  numai  cu  mijloace  co¬ 
respunzătoare  acestei  nobile  substanţe  poate  vieţui. 

Repausul  dumineca!  e  o  măsură  quasi-coercitivă  în  contra 
căreia  sufletul  neînţelegător,  primitiv,  reacţionează  vehement 
mai  ales  atunci,  când  cei  ce-1  ordonează  nu  se  supun. 

Am  asistat  la  o  scenă  care  atât  ca  formă,  cât  şi  ca  fond 
mi- a  răsvrătit  sufletul  adânc. 

Preotul  cu  credincioşii  săi  —  mulţi  sau  puţini,  indiferent  — 
eşea  dela  biserică.  In  acelaş  timp  eşeau  3  împricinaţi,  judecaţi,  şi 
osândiţi  dela  primărie. 

Primii  erau  liniştiţi,  pacinici,  cu  impresii  frumoase  dela 
serviciul  divin  şi  predică,  ceilalţi  lărmuiau,  înjurau,  se  certau  strună. 

îşi  poate  cineva  imagina  un  tablou  mai  respingător? 

Concluzia  poporului  s’a  făurit:  4Domnii  au  drept  să  lucreze 
şi  să  între  în  cârciumă  şi  Dumineca,  numai  proştii  nu>. 

Formată  această  judecată  şi  transmisă  prin  asemenea  exemple 
obştei  în  genera),  zadarnice  sunt  toate  reslricţiunile  legii,  za¬ 
darnice  casele  naţionale,  căci  poporul,  ca  massă  de-o  cultură 
interioară  încă,  îşi  îndreaptă  paşii  după  cei  ce  stau  în  fruntea 
sa,  şi  nu  va  merge  nici  când  pe  poteci  unde  nu  calcă  păstorul, 
oricât  l-am  sfătui  şi  sili. 

Va  înlocui  şcoala  primară  golul.  De-acolo  aşteptăm  forţe 
noui,  cari  mai  târziu  vor  realiza  în  scurt  timp  toate  nizuinţele 
prezente  —  vor  zice  unii.  Adevărat  că,  procesul  psihic  al  mulţimii 
evoluează  încet,  treptat,  căci,  vorba  ceea:  «nu  poţi  sări  din  gol, 
cu  atât  mai  uşor  poţi  să  te  arunci  în  gol»  dar  nu  va  contesta 
nime  adevărul  că  viitoarea  generaţie  va  purta  trup  din  trupul 
şi  suflet  din  sufletul  părinţilor  ei.  Prin  urmare  pasivitatea  noa¬ 
stră  nu  poate  fi  scuzată  cu  nici  un  motiv  real. 

Revoluţia  sufletească  nu  a  pregătit-o  Mântuitorul  în  mij¬ 
locul  copiilor  sugaci  şi  nici  cu  ajutorul  celor  ridicaţi,  ci  mai  ales 
în  mijlocul  adulţilor,  părinţilor  şi  prin  aceştia.  In  consecinţă  ră¬ 
mâne  ca  biserica  prin  cuvânt  şi  faptă  să  conducă  naia  vieţii 
sufleteşti  prin  această  mare  a  plăcerilor,  spre  limanul  ideal  al 
fericirii. 

In  acest  scop  biserica  va  trebui  organizată  atât  în  interior 
cât  şi  în  exterior  în  aşa  fel,  ca  ea  să  aibă  darul  a  atrage  ob¬ 
ştea  la  dânsa  şi  apoi  a  îndruma  viaţa  acesteia  spre  orizonturi 
de  viaţă  mai  înaltă  şi  mai  fecundă. 

In  acest  loc  nu  voi  vorbi  de  organizarea  externă  a  bise¬ 
ricii,  ci  mă  voi  mărgini  a  înşira  câteva  idei  privitoare  la  orân¬ 
duirea  ei  internă. 

Biserica  este  şi  ea  o  şcoală  aşezată  de  Isus  Mântuitorul 
pentru  perpetuarea  jertfei  celei  fără  de  sânge  şi  cunoaşterea 
lui  Dumnezeu  prin  învăţământ. 

Rostul  ei  este  aşadară  învăţământul  Vechiului  şi  Noului 
Testament,  împreună  cu  interpretarea  şi  tălmăcirea  acestuia  prin 
diferitele  hotărâri  şi  scrieri  ale  sf.  apostoli  şi  părinţi  ai  bisericii. 

O  podoabă  capitală  este  serviciul  divin,  care  în  sine  este 
o  alcătuire  în  miniatură  a  celor  mai  însemnate  momente  din 
sf  Scriptură,  culminând  în  jertfa  cea  fără  de  sânge  pentru  mân¬ 
tuirea  noastră. 

Este  o  revărsare  omagială  a  inimii  şi  minţii  omeneşti  faţă 
de  Creator,  deci  un  stimulent  viu  de  înălţare  sufletească  spre 
Ziditorul  şi  Răscumpărătorul  omenirei. 

Au  fost  vremuri,  când  serviciul  divin  avea  aspectul  unei 
dorinji  vii  a  sufletului  de  a  se  apropia  de  ceruri,  o  necesitate 
chiar  a  întregii  fiinţe  omeneşti  de  a  comunica  în  chip  văzut  cu 
divinitatea,  atunci  când  cler  şi  popor  era  una  şi  această  unitate 
fericită  se  exprima  prin  credinţă. 

In  acele  vremuri  s’a  dat  dovadă,  că  cultul  intern  nu  a  rămas 
fără  efect  pozitiv,  el  a  influinţat  binefăcător  toate  manifestările 
spiritului  omenesc  şi  în  viaţa  exterioară.  Dovadă  împărţirea 
averilor  de  prisos  la  săraci,  ridicarea  de  mănăstiri  şi  spitale,  înj¬ 
ghebarea  diferitelor  societăţi  de  binefacere  etc. 

Acelaş  rol  important  trebue  să- 1  aibă  şi  astăzi  serviciul  divin 
pentrucă  el  acelaş  este,  are  aceiaş  interpretare,  acelaş  fond  adânc 
creştin  şi  deci  trebue  să  radieze  acelaş  avânt  şi  entuziasm,  spre 
fapte  morale. 

Pentru  ca  serviciul  divin  să  atragă  prin  sine  mulţimea,  el 
trebue  să  fie  executat  cu  demnitatea  yaloarei  ce  reprezintă. 

Ca  fie  care  să-i  cunoască  rostul  şi  valoarea,  momentele 
Iui  trebuesc  cunoscute  şi  împărtăşite  tuturor  ascultătorilor,  căci 
în  caz  contrar,  auditoriu)  asistă  la  o  piesă  obicinuită,  ai  cărei 
Snţe'es  nu  l  cunoaşte  şi  nici  n’a  cercat  vreodată  a  1  descifra  cu 
mintea  şi  cu  inima. 

Ori,  influenţa  e  mai  covârşitoare  atunci  când  cunosc  piesa 
ce  se  reprezintă  din  lectură,  înainte  de-a  o  vedea  reprezentân- 
du-se.  Căci,  în  cazul  când  cunosc  piesa  înainte,  din  lectură,  spi¬ 
ritul  meu  la  reprezentare  are  timpul  necesar  a  asocia,  a  com¬ 
para  şi  în  sfârşit  a  judeca  şi  simţi  piesa  în  întregime  şi  impre¬ 
siile  vor  rămânea  neşterse  în  veci. 

In  urmare  cultul  divin  trebue  explicat  şi  înţeles  atât  de 
preot  cât  şi  de  credincioşi,  ca  toţi  împreună  să  lucreze  cu  mintea 
şî  inima  spre  edificare  în  cele  religioase. 

Când  ne  va  reuşi  ridicarea  serviciului  divin  la  rangul  şi 
înălţimea  unui  act,  ce  este  în  deplină  congruenţă  cu  valoarea 
sa,  atunci  serviciul  divin  va  avea  darul  şi  puterea  a  atrage  nu 
numai  pe  credincioşii  satelor  noastre  ci  şi  pe  intelectuali,  ne¬ 
gustori  şi  industriaşi. 

* 

*  # 

Am  spus  că  sufletul  se  câştigă  numai  cu  arme  corespun¬ 
zătoare  acestei  nobile  substanţe. 

In  consecinţă  să  fim  siguri  că  folosind  armele  binelui,  fru¬ 
mosului  adevărat,  veni- vor  vremuri,  când  la  umbra  dătătoare  de 

viaţă  a  cultului  divin  se  vor  adăposti  toate  sufletele  ce  par  pentru 
moment  rătăcite. 

Al  doilea  mijloc  prin  care  am  putea  fi  folositori  credin¬ 
cioşilor  noştri  este  cuvântul. 

Prin  cuvânt  biserica  îşi  îndeplineşte  rolul  ei  de  şcoală 
dupăcum  însuşi  Mântuitorul  prin  cuvântul  viu  a  împărtăşit  apo¬ 
stolilor  şi  celor  cu  ei  adevărurile  creştine. 

Apostolul  Pavel  la  Corinteni  I.  I.  21  spune:  «Dumnezeu  să 
mântuiască  pe  cei  ce  cred  prin  propovăduire»  mai  apoi  «pro- 
povădueşte  cuvântul,  căci  amar  mie  de  nu  voi  propovădui  Evan¬ 
ghelia». 

Astăzi,  când  spiritul  omenesc  în  urma  evoluţiei  sale  a  stră¬ 
bătut  atâtea  terenuri  necunoscute  rezolvând  atâtea  probleme  din 
lumea  materială  prin  ştiinţă,  necesitatea  de-a  predica  prin  bi¬ 
serici  este  nu  numai  o  dorinţă  a  preotului  de-a  se  descărca  de 
datorie,  ci  o  cerinţă  arzătoare  a  publicului  cu  spirit  cercetător. 

In  urmare  predica  adevărată  este  in  sine  un  mijloc  de-a 
atrage  lumea  la  biserică  nu  din  consideraţii  speculative,  ci  mai 
ales  de-a  hrăni  şi  mulţumi  sufletul  şi  inima  însetată  după  adevăr. 

Ea  este  mai  departe  şi  o  podoabă  a  serviciului  divin.  Un 
mănunchi  de  idei  prin  care  se  pune  în  mişcare  raţiunea  şi  inima 
şi  voinţa  în  acelaş  timp. 

Mai  mult.  Ea  este  mijlocul  prin  care  biserica  ca  şcoală, 
îşi  poate  îndeplini  misiunea  sa  didactică  valorizând  principiile 
sale  dogmatice-morale  şi  îndrumând  poporul  spre  idealul  cre¬ 
dinţei  adevărate,  concretizat  în  fapte  morale. 

Pentruca  predica  să  dea  roade  folositoare  ea  trebue  să 
ţină  seamă  de  anumite  legi  fără  de  cari  rolul  ei  degenerează 
in  simplu  verbalism  şi  frazeologie. 

Marii  pedagogi  Rousseau,  Pestalozzi,  Herbart,  FrQbel,  etc. 
ne-au  demonstrat  clar,  că  educaţia  fără  cunoaşterea  vieţii  psiho- 
fizice  a  credincioşilor,  respective  a  copiilor  nu  se  poate  face;  iar 
mijloacele  de  educaţie  în  această  materie  emanează  din  însăşi 
viaţa  celor  chemaţi  ia  educaţie. 

Aşa  fiind,  psihologia  ne  spune  că,  viaţa  copilului  constă 
din  o  împletitură  de  procese  psihice  spontane  şi  provocate.  Că 
cea  mai  înaltă  viaţă  sufletească  e  aceea  care  a  ştiut  să  câştige 
cât  mai  mult  teren  de  independenţă  faţă  de  lumea  aceasta  pă¬ 
mânteană,  respective,  care  a  ştiut  să  se  emancipeze  de  sub  influ- 
inţa  lumii  externe,  lucrând  binele  şi  frumosul  nu  din  frică  sau 

interes  material,  ci  din  impulsul  puternic  al  unei  conştiinţe  su¬ 
perioare. 

Poporul  nostru  fiind  pe  o  treaptă  calturală  inferioară  încă, 
el  lucrează  mai  mult  sub  impulsul  sinfţurilor  sale,  ca  şi  copilul. 

Din  aceste  consideraţii  uşor  se  poate  explica  pentru  ce 
poporul  nostru  dela  sate  are  o  credinţă  vărsată  în  forme  şi  că 
luându-i  această  formă,  sub  impresiunile  şi  excitările  căreia  crede, 
i  am  luat  şi  fondul. 

Aici  zace  insemnătatea  şi  oportunitatea  predicii  şi  a  pre¬ 
dicatorului,  anume:  în  nizuinţa  de-a  acumula  în  sufletul  credin¬ 
cioşilor  cât  mai  multe  impresii  exterioare  in  formă  de  amintiri 
şi  a-1  ridica  apoi  în  lumea  altor  orizonturi. 

Ca  preotul  să  poată  duce  lupta  aceasta  la  bun  succes,  el 
trebue  să  fie  întâi  un  bun  cunoscător  de  oameni  şi  mai  ales 
de  suflete,  şi  nu  mai  puţin  cunoscător  în  materie  de  educaţie. 
Nu  odată  am  fost  în  biserica  luterană  sau  catolică.  M’a  lovit 
neplăcut  simplicitatea  extremă  a  bisericii  raţionaliste  luterane. 
M’a  orbit  luxul  exorbitant  al  celei  catolice  şi  misticismul  ei.  M’a 
impresionat  însă  plăcut  prezenţa  unui  public  număros,  activ  şi 
înălţat.  Am  ascultat  şi  predica  care  m’a  pătruns  făcându-mă  să-mi 
spun:  Nu  înzadar  a  cerut  Luther  ca  viitorul  preot  să  aibă  cel 
puţin  10  ani  de  serviciu  în  învăţământ. 

La  noi  ce  se  face  ?  Clerul  prin  legea  învăţământului  primar 
se  îndepărtează  din  şcoală  pe  motiv  că  învăţătorii  absolvaţi  de 
predarea  religiei  s’ar  înstreina  ei  înşişi  şi  prin  ei  şi  elevii  de 
biserică.  Va  fi  fost  şi  acest  motiv  normativ,  dar  credem  că,  prin 
această  măsură  nu  se  poate  sustrage  preoţimea  dela  interesul 
ce  trebue  să-l  aibă  faţă  de  învăţământul  religios  şi  nici  dela 
cunoaşterea  problemelor  şi  curentelor  actuale  de  educaţie. 

Căci,  ceeace  este  învăţătorul  în  şcoală,  este  preotul  în  bi¬ 
serică.  Şi  unul  şi  altul  sunt  în  primul  rând  educatori.  Ambii 
au  cam  acelaş  material  psihic  de  frământat  mai  ales  la  satele 
noastre. 

In  urmare  o  predică  cu  efect  trebue  să  fie  în  asemănare 
cel  puţin  în  formă  cu  o  lecţie  din  şcoală,  dat  fiind  că  poporul 
dela  sate  încă  n’a  ajuns  în  evoluţia  sa  sufletească  aşa  departe, 
ca  să  nu-şi  manifeste  viaţa  sub  impulsul  proceselor  psihice  pro¬ 
vocate,  sub  acest  raport  el  lucrează  ca  şi  copilul, 

Predica  deci  trebue  să  pornească  dela  concret  la  abstract 
Ea  trebue  să  se  pregătească  aşa  fel,  ca  să  fie  intuitivă. 

Intuiţia  nu  se  face  —  cum  ar  crede  cineva  —  numai  prin 
obiecte,  ea  se  poate  face  prin  evocarea  impresiilor  avute  dela. 
diferite  obiecte  sau  întâmplări  concrete,  şi  cari  impresii  stau 
acumulate  în  memorie  în  formă  de  amintiri. 

Făcând  astfel  intuiţia  până  Ia  saturaţie,  am  aţâţat  gândirea 
abstractă  a  credincioşilor  interesul,  plăcerea,  atenţia,  iar  toate 
ideile  ce  urmează  se  vor  împleti  spontan  în  şiragul  ideilor  ce 
s’au  stârnit  prin  cuvântare.  Grija  capitală  ce  o  vom  avea  este 
ca  gândirea  ascultătorilor  să  aibă  o  vie  legătură  cu  intuiţiile  con¬ 
crete,  să  nu  sufere  frângeri  sau  rupere  totală,  căci  atunci  în¬ 
treaga  predică  se  transformă  în  verbalism  şi  frazeologie  rece  şi 
seacă. 

Să  ne  închipuim  că  am  dori  să  ţinem  o  cuvântare  cu  scopul 
de  a  îndruma  sufletul  spre  rugăciune. 

Facem  intuiţia  prin  descrierea  unui  tablou  din  viaţa  Mân¬ 
tuitorului:  Ruga  din  grădina  Getsimani.  După  ce  am  descris 
tabloul  în  colori  cât  se  poa*e  de  vii  şi  am  aţâţat  imaginaţia 
auditorului,  trecem  la  cauza  care  a  provocat  ruga  şi  scopul  cu 
care  s’a  făcut.  Comparăm  cazuri  (unul  sau  două)  din  însăşi  viaţa 
noastră  care  e  destul  de  bogată  —  şi  încheem  cu  ideia  că  nu¬ 
mai  în  rugăciune  am  fost  mai  aproape  de  divinitate. 

Pentru  a  face  plăcută  cuvântarea  noastră  ea  trebue  să  por¬ 
nească  din  mediul  Incun/urător,  cunoscut  credincioşilor,  după 
exemplu!  Mântuitorului,  care  a  făcut  filozofie  numai  în  mijlocul 
cărturarilor,  dar  nici  când  cu  cei  primitivi. 

Oare  comparaţiile:  Sămânătorul,  lucrătorii  viei,  smochinul 
neghina  şi  câte  altele,  nu  sunt  viaţă  din  viaţa  reală  a  omeuimiiPi 

Aş  dori  să  ştiu  care  comună  bisericească  e  lipsită  de  în¬ 
tâmplări  în  aşa  măsură,  ca  predicatorul  să  nu  găsească  material 
de  intuiţie  sau  asemănări  variate  pentru  a  mişca  inima  păsto¬ 
riţilor  săi  îndrumând  voinţa  spre  fapte  morale?! 

O  predică  chiar  formă  narativă  de-ar  avea,  când  are  darul 
de-a  stârni  în  calc  şiraguri  de  amintiri  similare  din  viaţa  ascul¬ 
tătorilor,  aceştia  le  vor  ţese  spontan  între  cele  stârnite  de  noi 
şi  nici  când  nu  se  vor  mai  uita. 

Mântuitorul  nu  spune  direct  tinărului  că  tot  omul  norocit 
sau  nenorocit  este  deaproapele  său,  ci  povesteşte  o  întâmplare 
care  stârneşte  în  cale  valuri  de  amintiri  analoage  din  viata  po- 

porului.  Naraţiunea  este  descriptivă,  clară,  atrăgătoare  şi  miş- 
cătoare  In  simplicitatea  e:.  Cine  ar  cuteza  să  afirme  că  auditorii 
au  stat  pasivi,  în  lipsă  de  afecţie  sufletească? 

Oricine  ar  crede  că  intelectul  ascultătorilor  nu  a  fost  în 
plină  activitate  atribuindu-şi  fiecare  sieşi  cazul  că,  l-a  avut,  sau 
crezând  în  posibilitatea  lui? 

Ca  încheiere  Isus  nu  spune  maxime,  sau  multe  vorbe 
moraiizătoare  decât  «Mergi  şi  fă  şi  tu  asemenea»  semn  că  scopul 
era  atins,  inima  mişcată  de  ajuns. 

Nu  voiu  uita  impresia  făcută  asupra  credincioşilor  mei  în 
una  din  Duminecile  marelui  post.  Era  vorba  despre  puterea 
rugăciunii. 

Ca  să  ilustrez  mai  viu  cu  exemplu  din  viaţa  practică  am 
iolosit  istorioara  cu  coDila  ce  ducea  otravă  dela  farmacie,  dată 
din  greşală,  —  cetită  în  unul  din  Nrii  «Revistei  Teologice». 

Mare  mi-a  fost  mirarea  şi  satisfacţia  când,  la  momentul 
dat,  credincioşii  au  esclamat  involuntar  în  plin,  «vai  săraca»  şi 
lacrimi  le  brăzda  obrazul! 

Cine  ar  putea  nega  spontaneitatea  cu  care  a  lucrat  spiritul 
în  acele  momente? 

Asemenea  exemple  sunt  multe,  mai  ales  în  scrierile  sf. 
Părinţi  şi  în  cuvântările  din  veacul  al  XVII  şi  XVIII,  in  cazaniile 
noastre  şi  nu  cred  că  ar  putea  fi  un  izvor  mai  bogat  şi  fecund 
în  astfel  de  cazuri  concrete  altă  carte,  decât  însăşi  viaţa  practică 
a  poporului. 

Această  viaţă  nu  se  învaţă  însă  în  academii  teologice  nici 
in  seminarii,  ci  în  mijlocul  poporului,  din  experienţa  zilnică  a  lui. 

In  consecinţă  preotul  e  dator  a  studia  temeinic  viaţa  po¬ 
porului,  Intrând  cu  spiritul  său  în  toate  cutele  de  manifestare 
a  acesteia,  fie  pe  teren  religios-moral,  politic-social,  economic  etc. 
căci  altfel  nu-i  va  putea  înţelege  lipsa,  bucuria  şi  durerea,  limba, 
inima  şi  creerul,  şi  nu-1  va  putea  ridica  la  înălţimea  unei  vieţi 
emancipate  de  sub  jugul  vieţii  exterioare  animalice. 

Căci  dacă  hrana  ce  o  dăm  sufletului  prin  cuvântările  noastre 
e  străină  de  această  substanţă  atunci,  nu  o  poate  primi,  nu-i 
place,  întocmai  cum  trupul  nostru  nu  poate  primi  şi  asimila 
hrana  care  nu  corăspunde  structurii  sale. 

Din  contră,  dacă  hrana  şi  îmbrăcămintea  ce  o  dăm  tru¬ 
pului,  corăspunde  compoziţiei  sale  fireşti,  atunci  trupul  nu  numai 

că  —  asimilind  hrana  —  înlocueşte  energia  perdută  prin  muncă, 
ci  câştigă  şi  un  surplus  de  vigoare. 

In  analogie  sufletul  se  hrăneşte  bucuros  cu  hrana  pe  care 
acesîa  este  în  stare  a  o  asimila.  Surplusul  de  hrană  se  v?.  pre¬ 
face  în  energie  morală  superioară,  din  care  vor  curge  fapte 
demne  de  om  adevărat. 

Fără  aceste  condiţii  predica  şi  toată  retorica  noastră  e  o 
trudă  fără  efect,  o  consumare  spirituală  şi  fizică  a  preotului  şi 
un  chin  şi  plictiseală  pentru  auditor.  Am  spus  că  predica  noastră 
în  baza  psihologiei  trebue  să  pornească  dela  concret  la  abstract. 

Această  condiţie  trebue  s’o  îndeplinească  nu  numai  atunci 
când  are  de  scop  a  provoca  sentimente  religioase  şi  fapte 
morale,  ci  şi  in  cazul  când  voim  să  convingem  publicul  asupra 
adevărurilor  credinţei. 

Am  spus  că  mediul  încunjurător,  viaţa  practică  este  cel 
mai  bogat  izvor  de  unde  predica  se  poate  alimenta  neîncetat. 

In  adevăr  scopul  nostru  trebue  să  fie  ridicarea  întregei 
vieţi  sufleteşti  practice  la  lumina  evangheliei,  chiar  şi  natura, 
fără  a  ne  acuza  cineva  că  suntem  naturalişti  sau  monişti. 

Cine  a  produs  pe  un  Antonie  cel  mare,  Grigorie  cuvân¬ 
tătorul,  Vasilie  cel  mare  sau  Ioan  gură  de  aur,  dacă  nu  pustiul 
ferit  de  frământările  zilnice  omeneşti?! 

Ca  şi  atunci  aşa  şi  astăzi,  natura,  şi  vieţuirea  în  mijlocul  ei, 
este  cel  mai  plăcut  mod  de  traiu  pentru  toate  sufletele  mari, 
în  care  grijile  vieţii  n’au  înăbuşit  simţul  natural  cel  cuiat. 

Pentru  poporul  nostru  dela  sate  a  cărui  minte  e  deprinsă 
a  se  opri  numai  asupra  celor  ce  ie  vede  cu  ochii,  aude  cu 
urechea  şi  care  încă  n’a  ajuns  a  se  ridica  dela  cele  văzute  la 
cele  nevăzute,  chiar  şi  adevărurile  de  credinţă  trebuesc  argu¬ 
mentate  cu  faptele  ce  se  ivesc  în  natura  al  cărui  stăpân  şi 
rob  este. 

Dumnezeu  însuşi  oare  nu  s’a  descoperit  întâiu  în  natură 
prin  crearea  ei  şi  aşezarea  omului  în  ea?  Mai  apoi  —  după 
potop  —  oare  nu  s’a  descoperit  în  omenime  prin  poporul  evreu? 
Numai  în  urmă  s’a  descoperit  prin  sine  însuşi. 

Acest  proces  natural  trebue  urmat  şi  de  preot  chiar  şi 
atunci  când  ar  dori  să  convingă. 

Primăvara  este  un  bogat  material  pentru  a  dovedi  facerea 
lumii,  învierea  lui  Hristos  şi  a  noastră  a  tuturora  prin  prefacerea 
celor  din  natură:  «Nebune  tu,  ceeace  sameni  nu  va  învia  de  nu 

va  muri  şi  ceeace  sameni  na  este  trupul,  ci  grăuntele,  iar  Dum¬ 
nezeu  îi  dă  trupul  etc.  !.  cor.  XV.  36  ss.  Pavel  sau  «Amin  gră- 
esc  vouă,  grăunţul  de  grâu  căzând  pe  pământ  de  nu  va  muri, 
el  singur  rămâne;  iar  de  va  muri  multă  roadă  aduce».  Ioan 
XII  24. 

Puterea  de  viată  ce  lucrează  în  plante  încă  este  opera  în¬ 
ţelepciunii  lui  Dumnezeu,  deci  ea  încă  poate  servi  ca  izvor 
pentru  predicile  noastre. 

Din  povestea  unui  stejar  ce  s’a  ridicat  dintr'o  semincioară, 
a,  înfrânt  toată  năpăstuirea  vremii  până  şi  atracţia  pământului, 
şi  altele,  putem  scoate  atâtea  tablouri  vii  de  intuiţie,  făcând 
predica  atrăgătoare  şi  convingătoare. 

Viaţa  albinelor  asemenea  ne  dovedeşte,  că  ele  muncind 
au  învăţat  a  produce  şi  n’au  cunoscut  biologia  mai  intâiu,  tot 
aşa,  şi  noi  Împreună  cu  poporul  muncind,  interpretând  expe¬ 
rienţele  zilelor  să  scoatem  adevărul  bazându-ne  pe  munca  ce 
o  săvârşim  cu  mintea  şi  cu  braţul. 

In  baza  acestor  consideraţii  cunoaşterea  vieţii  psihice  a 
poporului,  mediul  în  care  se  scurge  această  viaţă,  sunt  probleme 
cari  nu  mai  pot  sta  ca  «lumina  sub  obroc»  pentru  preotul  zilelor 
noastre. 

înapoi  la  natură,  Ia  viaţa  practică,  la  psihologia  poporului 
la  curentele  pedagogice,  la  evanghelie,  la  scrierile  şi  viaţa  sf. 
părinţi  şi  mari  dascăli,  căci  numai  cu  al  lor  ajutor  putem  ridica 
viaţa  la  lumina  evangheliei. 

înapoi,  dacă  vrem  să  nu  sărim  în  gol. 

Căci  precum  poporul  nostru  îri  materie  de  istorie  şi  cul¬ 
tură  are  un  fundament  solid  făurit  din  însăşi  viaţa  sa,  tot  aşa, 
şi  in  materie  de  credinţă,  are  o  tradiţie,  care  este  baza  şi  noi 
pe  aceasta  să  o  perfecţionăm,  edificând  înainte. 

Iar  dacă  este  vorba  de  a  educa  poporul  educaţia  nu  este 
un  cuvânt  sau  noţiune  de-o  valoare  comună,  «ea  este  artă». 

Dacă  educaţia  artă  este,  educatorii  trebue  să  fie  artişti  prin 
eminenţă. 

In  adevăr,  a  juca  rolul  unui  preot  adevărat,  rolul  lui  Hristos 
cel  viu  in  altar,  la  fântâna  lui  lacob,  în  faţa  lui  Pilat  şi  in  atâtea 
locuri,  este  cel  mai  frumos  şi  ideal  rol  ce- a  conceput  vreodată 
un  creer  omenesc  şi  a  putut  vedea  pământull 

A  atrage  mulţimea  din  frământările  lumii  spre  culmile 
vieţii  spirituale,  spre  divinitate,  prin  predică,  este  rezultatul  unei 
forţe  spirituale  superioare. 

A  preface  sufletul,  a-1  răpi  din  activitatea  sa  vulgară  în 
sferele  activităţii  unei  conştiinţe  religioase-morale  superioare 
înseamnă  a  fi  produs  cea  mai  deplină  educaţie  sufletească  cu 
scop  de  a  întrona  idealul. 

Pentru  aceste  înfăptuiri  se  cer  suflete  mari,  inimi  largi  şi 
caractere  tari. 

Dacă  nu  suntem,  să  nizuim  a  ne  face  cu  un  cias  mai 
curând.  Pr.  Aurel  Ştefan. 


VIAŢA  BISERICEASCĂ. 

PROBLEME  ACTUALE. 

Germania  doreşte  o  reabilitare 
moral/i. 

Chestiunea  culpabilităţii  răsboiului,  care  a  făcut  obiec¬ 
tul  principal  al  congresului  dela  Stuttgart  (1924),  a  produs 
oarecare  uimire  în  ţările  Marei  înţelegeri  si  îndeosebi 
în  Franţa.  Germania  încearcă  o  desvinovăţire  care  pare 
oarecum  tendenţioasă  din  punct  de  vedere  politic  in¬ 
ternaţional. 

Adresându-se  tuturor  bisericilor  din  lume,  care  îşi 
vor  ţinea  anul  acesta  congresul  Ia  Stockholm,  ea  nă- 
dăjdueşte  să  sugereze  congresului,  cu  concursul  mem¬ 
brilor  ţărilor  neutre  şi  al  Englezilor,  o  atitudine  de  in¬ 
dulgenţă  şi  să-i  impună  circumstanţele  atenuante  inven¬ 
tate  de  abilii  doctori  Simons  şi  Hieber,  Fiind  vorba  de 
soluţionarea  unei  chestiuni  care  interesează  profund 
viaţa  morală  şi  religioasă  a  popoarelor,  Germania  face 
apel  prin  exponenţii  săi  către  biserici  ca  să  militeze 
pentru  renunţarea  statelor  la  «soluţia  dictatorială»  dată 
în  chestiunea  culpabilităţii  care  înveninează  atât  de  mult 
atmosfera  vieţii  popoarelor. 

Acest  proect  de  a  mobiliza  bisericile  solidarizate 
în  «Alianţa  universală»,  ca  să  obţină  dela  guvernămin- 
tele  naţiunilor  interesate,  instituirea  unui  fel  de  tribunal 
internaţional  care  să  examineze  această  gravă  chestiune, 
pare  utopică  şi  primejdioasă.  Această  Întreprindere  are 

un  patent  caracter  politic.  Smulgând  eventual  un  vot 
favorabil  congresului,  Germania  ar  striga  «urbi  et  orbi» 
că  protestantismul  mondial  a  reabilitat-o  şi  prin  urmare 
tratatul  dela  Versailles  este  ipso  facto  anulat. 

în  aceste  încercări  ale  Germaniei  se  ascunde  in- 
tenţiunea  de  a  intensifica  propaganda  mondială  a  unui 
pangermanism  pios  şi  clandestin.  Bisericile  naţionaliste, 
pentru  anumite  interese  politice  şi  patriotice' premedi¬ 
tează  în  chipul  acesta  sabotarea  congreselor  religioase 
convocate  în  vederea  unificării  energiilor  spirituale  ale 
bisericilor. 

Maşinaţiunile  acestea  însă  nu  vor  isbuti  deoarece 
«le  vor  face  imposibilă  ţinerea  congresului.  Căci  atâta 
vreme  cât  bisericile  germane,  nu  vor  fi  veştejit  oficial 
şi  solemn  violareâ  neutralităţii  Belgiei,  ele  nu  vor  avea 
calitatea  de  a- şi  ridica  glasul  în  ce  priveşte  problema 
culpabilităţii,  —  ca  unele  ce  nu  mai  pot  avea  până 
atunci  autoritatea  morală  necesară  în  areopagul  eclesia- 
stic  mondial. 

Aducerea  chestiunii  culpabilităţii  înaintea  congre¬ 
sului  «Alianţii  universale»  va  fi  o  gravă  eroare  psiholo¬ 
gică  din  partea  Germaniei,  sau  a  oricărei  alte  secţiuni 
naţionale  participante.  Prea  sunt  recente  în  conştiinţele 
tuturor  agresiunile  morale  ale  Germaniei,  prea  sunt  im¬ 
perceptibile  tendinţele  ei  pacifice,  şi  sunt  prea  evidente 
scopurile  ei  politice  subversive,  pentru  a-i  acredita  pro¬ 
punerile  şi  pretinsele  ei  sincerităţi  diplomatice. 

Să  dovedească  prin  fapte  bisericile  germane  re¬ 
gretul  adânc  pentru  solidaritatea  lor  morală  cu  milita¬ 
rismul  agresiv  şi  frăţia  cu  care  sunt  îmbrăţişate  la  con¬ 
gresul  «Alianţei  universale»  a  bisericilor,  va  fi  permanentă 
şi  indisolubilă.  Să  renunţe  la  folul  diplomatic  cu  care 
le  încarcă  statul,  ca  să-şi  recâştige  autoritatea  morală 
şi  integrala  lor  chemare  evanghelică.  Va  fi  acesta  un 
drum  real  de  apropiere  şi  de  fecundă  colaborare  spi¬ 
rituală  între  naţiuni. 

(După  Le  Christianism  e  Social.) 


Dr.  Gr.  Crlstescu. 

MIŞCAREA  LITERARA. 

Indiferentism  religios,  de  diacon.  Al.  N.  Constanţi nescu, 
profesor.  «Dunărea»,  inst.  de  arte  grafice.  Brăila,  1924.  Pag.  27. 
Preţul  8  Lei. 

«Revista  Teologică»  a  mai  avut  ocazia  să  vorbească  despre 
sdrădaniile  autorului  broşurii  cu  titlul  de  mai  sus.  De  astădată 
păr.  diacon  Constantinescu  atinge  o  problemă  din  domeniul 
apologetic.  Subliniind  rolul  important  pe  care  l-a  avut  religia 
in  viaţa  umanităţii,  şi  stăruind  mai  ales  asupra  misiunii  pe  care 
a  îndeplinit-o  biserica  ortodoxă  In  sinul  neamului  nostru  autorul 
constată,  nu  fără  durere,  că  faţă  de  trecutul  glorios  prezentul 
ne  ofere  tabloul  unui  indiferentism  religios  care  te  pune  pe 
gânduri.  «Cuvântul  lui  Dumnezeu,  care  acum  câteva  decenii 
pătrundea  toate  fibrele  fiinţei  româneşti,  astăzi  este  uitat  in  scoar¬ 
ţele  cărţilor  bisericeşti  din  cauza  decadenţei  din  toate  dome¬ 
niile  de  activitate  socială». 

Pustietatea  spirituală  care  s’a  înstăpânit  îndeosebi  peste 
burghezimea  şi  falsa  noastră  intelectualitate  este  rodul  snobis¬ 
mului  slugarnic  cu  care  primim  toate  darurile  apusului  «luminat»  ţ 
—  bune  şi  rele  deopotrivă. 

Este  rodul  raţionalismului  superficial,  care  a  pătruns  la  noi 
abia  atunci,  când  neamurile  cari  l-au  lansat  încep  să  se  eman¬ 
cipeze  de  sub  regalitatea  lui  neputincioasă. 

Ultimele  pagini  ale  broşurii  sunt  închinate  combaterii  ace¬ 
stui  raţionalism,  pentru  care  filozofia  nouă  (Bergson,  Euken  şi 
alţii)  n’au  decât  zimbete  compătimitoare.  Expunerea  tezei  e 
jalonată  cu  citate  preţioase  din  scrisul  filozofilor  de  o  autoritate 
consacrată. 

* 

In  slujba  neamului  prin  Evanghelie,  îndrumări  morale- 
şi  naţionale  de  Ion  Dăncilâ,  protoiereu  militar.  Sibiu  (editura 
autorului)  1925.  Pag.  200.  Preţul  50  Lei  (pentru  preoţi,  învăţă¬ 
tori  şi  studenţi  40  Lei). 

Părintele  Dăncilă  a  avut  o  fericită  inspiraţie  când  s’a  gândit 
să-şi  adune  articolele  şi  studiile  risipite  pe  paginile  diferitelor 
publicaţii  ardeleneşti.  Înfăţişate  întPun  volum,  a  cărui  execuţie 
tehnică  face  cinste  imprimeriei  şcoalei  militare  de  infanterie 
«Principele  Caro!»  din  Sibiu,  autorul  le  trimite  din  nou  la  pro- 
povăduire.  Cititorul  care  va  ispiti  această  carte  va  găsi  în  ea 
palpitaţiile  unei  inimi  iubitoare  de  ţară  şi  de  biserică  şi  de  neam. 
Sinceritatea  ideilor  îmbracă  adesea  haina  lirismului  întraripat, 
care  mişcă,  determinând  atitudini  şi  faple.  Din  mulţimea  aşa 
de  felurită  a  problemelor  a  căror  expunere  formează  cuprinsul 
cărţii  subliniem  îndeosebi  pe  cele  în  legătură  cu  misiunea  preo¬ 
tului  militar,  pe  cari  autorul  le-a  adâncit  cu  interes,  cu  priceperea 

şi  entuziasm  mai  mult  decât  profesional.  îndrumările  zămis¬ 
lite  In  acest  domeniu  sunt  cu  atât  mai  preţioase,  cu  cât  Păr.  I. 
Dăncilă  a  avut  prilejul  să  le  verifice  printr’o  îndelungată  şi  crudă 
esperienţă,  in  mijlocul  prăpădului  mondial,  la  care  a  luat  parte 
activă.  Această  esperienţă  îmbogăţită  cu  râvna  unor  cercetări 
îndelungate  şi  temeinice  credem  că  i-ar  da  şi  putinţa  de  a  al¬ 
cătui  —  chiar  dacă  ar  face-o  în  colaborare  cu  alţi  tovarăşi  de 
muncă  —  o  pastorală  a  clerului  militar.  Pentru  îndrumarea  cle¬ 
rului  nostru  militar,  şi  pentru  ofiţerimea  noastră  chemată  să  zi¬ 
dească  sufletele  ostaşilor  noştri  în  spirit  creştin  —  o  astfel  de 
pastorală  ar  aduce  servicii  incomensurabile. 

*  Căci  numai  aliând  puterea  morală  a  evangheliei  cu  idealul 
nostru  naţional  vom  putea  împrumuta  culturii  neamului  nostru 
rodnicia  binecuvântată  —  după  cum  o  spune  aşa  de  frumos 
păr.  prof.  Dr.  Or.  Cristescu  în  inspirata  prefaţă,  cu  care  sf.  sa 
împodopeşte  noua  carte  a  părintelui  Dăncilă. 

Sectele  religioase  dîn  România  de  un  cleric  ortodox,  Bu¬ 
cureşti.  Imprimeria  Ministerului  Cultelor  şi  Artelor  1925.  Pag.  47, 

Propaganda  sectară  desfăşurată  în  România  ca  şi  aiurea 
cu  atâta  asiduitate  de  către  misionarii  americanismului  religios 
împrumută  acestei  broşuri  o  deosebită  importanţă.  Primejdia 
sectarismului  ameninţă  biserica  neamului  şi  tăria  statului  româ¬ 
nesc  de  o  potrivă.  De  aceea  orice  contribuţie  la  stăvilirea  ace¬ 
stei  primejdii  e  de  două  ori  preţioasă. 

Părintele  Dr.  Gh.  Comşa  (nou  alesul  episcop  al  Aradului) 
era  cel  mai  indicat  să  ne  dea  tabloul  istoric  şi  statistic  al  si¬ 
tuaţiei  în  care  se  găseşte  sectarismul  in  România.  Ca  subdirector 
in  ministerul  cultelor  avea  la  dispoziţie  toate  mijloacele  de  in¬ 
formaţie  cu  privire  la  această  cestiune. 

Şi  ni  l-a  dat;  cu  acea  conştiinţiositate  care  merge  până 
la  schiţarea  biografiei  ^apostolilor  legii  celei  nouă»  şi  cu  pro¬ 
bitatea  omului  de  ştiinţă  care  ţine  sâ-şi  pună  afirmaţiile  fa  adă¬ 
postul  documentelor. 

Broşura  oferă  cititorului  monografia  sumară  a  fiecărei  secte, 
iar  în  anexe,  ordinele  date  de  către  ministerul  cultelor  în  ceeace 
priveşte  regimul  sectelor. 

Din  punct  de  vedere  informativ  lucrarea  părintelui  Comşa 
este  o  lăudabilă  contribuţie  la  cunoaşterea  problemei  sectare  în 
ţara  românească. 

* 

Patimile  Mântuitorului  de  Pt.  Ot.  Criveanu,  (Biblioteca 
Institutului  Biblic  al  Bisericii  ort.  rom.  Nr.  2).  Tip.  Mănăstirii  Cer- 
nica  1923.  Pag.  36. 

Gânduri  creştineşti,  zămislite  pe  drumul  Crucii.  Acesta  este 
al  doilea  titlu  ce  i  l-aş  da  broşurii  care  împărtăşeşte  cititorilor 

frumoasa  conferinţă  ţinută  de  păr.  Gr.  Criveanu  în  Joia  Pati¬ 
milor  1919,  la  Fundaţia  Universitară  Carol  1.  Căci  autorul  nu  e 
numai  povestitorul  iscusit  al  celor  mai  mişcătoare  pagini  din 
istoria  vieţii  Mântuitorului  nostru,  ci  caută  să  se  facă  şi  inter¬ 
pretul  gândurilor  de  îndrumare  spirituală,  care  se  desprind  din 
aceste  pagini.  Meditaţiile  cari  întrerup  povestirea  sânt  o  apo¬ 
logie  a  jertfei  Celui  pironit  pe  cruce  şi  o  chemare  la  mântui¬ 
toarele  daruri  pe  cari  numai  vieţuirea  în  umbra  crucii  le  poate 
revărsa  asupra  noastră. 

* 

înfiinţarea  Patriarhatului  românesc  de  Onislfor  Ghibu, 
prof.  univ.,  membru  corespondent  al  Academiei  române.  Extras 
din  «Societatea  de  mâne»  Nr.  9  din  1925,  Cluj.  Tip.  imprimeriei 
«Lapkiado»  1925.  Pag.  18  (format  mic). 

Pe  cât  de  mică  e  broşura,  pe  atât  de  mare  este  problema 
pe  care  tinde  să  o  popularizeze.  Căci  pentru  dl  Onisifor  Ghibu 
înfiinţarea  patriarhatului  românesc  este  numai  un  prilej  în  plus 
ca  să  vorbească  de  probiema  reunirii  bisericilor  creştine. 
Dupăce  face  un  scurt  istoric  al  chestiunii,  citând  părerile  lui 
Fiiaret  Scriban,  aie  episcopului  Melhisedec,  ale  lui  Vas.  Mangra 
ale  diui  V.  Ispir,  ale  prof.  Dr.  Nicolae  Bălan  (1909),  ale  Papei 
Pius  IX,  ale  «Albinei»  dela  Bucureşti,  ale  părintelui  canonic  Dr. 
Macavei  dela  Blaj  precum  şi  câteva  rânduri  din  organul  sf. 
Sinod,  «Bis.  ort.  rom.»  (Anul  XIX)  O.  Ghibu  ajunge  la  înche¬ 
ierea  că  «atmosfera  este  cât  se  poate  de  binecuvântată»  pentru 
reunirea  bisericilor  creştine. 

Patriarhatul  românesc  e  chemat  să  întindă  puntea  peste 
care  răsăritul  creştin  va  da  mâna  frăţeşte  cu  apusul  de  sub  câr¬ 
muirea  spirituală  a  «Vicarului  iui  Dumnezeu».  Patriarhatul  tu¬ 
turor  Românilor  (Dă,  Doamne!)  e  chemat  să  înceapă  acţiunea 
cea  mare  pentru  solidarizarea  jurisdicţională  a  ortodoxiei  prin 
federalizarea  bisericilor  ei  naţionale  şi  apoi  —  dela  egal  la 
egal  —  să  înceapă  tratativele  cu  Roma  «pentru  întrunirea  tu¬ 
turor»,  ca  să  fie  «o  turmă  şi  un  păstor». 

Mărturisim  că  aceasta  este  dorinţa  fiecărui  bun  creştin.  Cu 
rezerva  ca  acest  «un  păstor»  să  nu  fie  Papa,  ci  Hristos,  iar  câr¬ 
muirea  văzută  a  bisericii  lui  Hristos  s'o  aibă  soborul  vlădicilor 
(urmaşii  fireşti  şi  egali  în  darul  ce  ti  s’a  dat  de  sus)  şi  nu  succe¬ 
sorul  lui  Petru  a  cărui  verhovnicie  a  fost  şi  este  prea  «din  lumea 
aceasta». 

Dar  ni  se  pare  că  tocmai  aici  ni  se  despart  drumurile 
pe  care  am  purces  până  acuma  împreună.  De  aceea,  cu  toată 
admiraţia  ce  o  avem  pentru  optimismul  autorului,  mărturisim 
că  nu  putem  crede  într’o  apropiată  reunire  cu  Roma. 

Împotriva  părerii  dlui  Ghibu,  nu  credem  de  loc  că  atmo¬ 
sfera  actuală  ar  fi  dintre  cele  mai  binecuvântate  pentru  solu- 

ţionarea  problemei.  Mărturisirile  «Albinei»  şi  ale  altor  expo¬ 
nenţi  ai  catolicismului  din  mica  Romă  sânt  zimbete  brodate 
pe  fondul  tradiţionalei  ipocrizii.  Şi  apoi  istoria  catolicismului 
ne  oferă  suficiente  dovezi  pentru  adevărul  că  papa  nu  se  gân¬ 
deşte  deloc  Ia  o  discuţie  dela  egal  la  egal.  Este  gata  să  facă 
toate  concesiile,  afară  de  primatul  jurisdicţional  (cu  accesoriile 
lui),  Ia  care,  In  ultima  analiză,  se  reduc  toate. 

Papa  nu  vrea  să  ştie  decât  de  o  singură  unire  prin  în¬ 
ghiţire.  Nu  credem  că  dl  Ohibu  o  doreşte.  Cât  despre  noi 
sântem  destul  de  conştienţi  pentruca  —  departe  de  a  o  pro¬ 
mova  —  mai  vârtos  să  ne  păzim  de  ea. 

* 

Lazăr  Diacul,  o  întâmplare  adevărată,  de  preotul  Dr.  Se- 
bastian  Stanca  (Biblioteca  institutului  Biblic  al  Bisericii  ort. 
Rom.  Nr.  1)  Tip.  bis.  a  sf.  Mănăstiri  Cernica,  1923.  Pag.  40. 

Simpatica  broşură  a  părintelui  Dr.  S.  Stanca  inaugurează 
o  nouă  metodă  de  luptă  împotriva  sectelor:  prin  literatura  be¬ 
letristică.  Străinii  o  cunosc  de  mult.  Noi  ne  bucurăm  c’am  des¬ 
coperit-o.  E  una  dintre  cele  mai  efective  metode.  Ea  răzbeşte 
la  ţintă  prin  discreţie. 

Lazăr  diacul  e  un  «convertit»  al  legei  celei  nouă,  un  pocăit. 
Fanatic,  ca  toţi  tovarăşii  săi  de  credinţă,  el  devine  un  apostol 
care  se  botează  «din  nou».  Converteşte  şi  pe  Mitrea  din  acelaş 
sat.  La  recrutare  acesta  nu  depune  jurământul;  e  pedepsit  cu 
închisoare.  Aici  ceteşte  şi  meditează  asupra  celor  cuprinse  în 
sf.  Scriptură  şi  se  convinge  că  apostolii  creştinismului  american 
sânt  nişte  mincinoşi  cari  surpă  numai  sufletul  omului,  în  loc 
să-l  zidească.  Scăpând  din  temniţă  rămâne  un  credincios  fiu  al 
bisericii  şi  se  căsătoreşte  cu  Măriuţa,  de  care-l  despărţise  tem¬ 
poral  viclenia  lui  Lazăr  diacul. 

Acesta  e  scheletul  povestirei,  aşa  de  consistent  închegate 
din  elementele  cari  intră  de  obiceiu  în  orbita  problemei  sec¬ 
tare.  Acţiunea  se  desfăşoară  lin.  Nu  lipsesc  nici  epizoadele  dra¬ 
matice.  Limba  ireproşabilă.  Stilul  colorat  uneori  până  la  plasti¬ 
citate  picturală. 

O  carte  a  cărei  largă  răspândire  e  cât  se  poate  de  dorită. 

*  N.  Colan. 

Pe  cărările  Domnului.  (Auf  des  Hern  Pfaden).  Viaţa  lui 
Isus  după  evanghelia  sf.  Luca,  în  scurte  meditaţii  pentru  lumea 
laică,  de  Carol  Haggeney  S.  /.  în  2  volume.  Freiburg  in  Br. 
1925,  Herder,  pag.  XXII  şi  1074  form.  12°  preţul:  Mărci  12'80, 
leg.  M.  16.  Voi.  1.  Pregătirea  împărăţiei  lui  Dumnezeu,  voi.  II. 
Desăvârşirea  acestei  împărăţii. 

Viaţa  omenirii  după  răsboiu  vădeşte  o  mare  descumpănire 
sufletească.  Pretutindenea  desorientare,  nelinişte,  frământări  şi 
năzuinţe,  ce  nu-şi  găsesc  un  solid  şi  luminos  punct  de  reazarri, 

pentrucă  el  nu  poate  fi  îmbiat  nici  de  banul  căutat  cu  înfrigu¬ 
rare,  nici  de  plăcerile  sgomotoase  ale  unor  senzaţionale  petreceri 
costisitoare,  nici  de  măririle  lumeşti,  obţinute  cu  uşurinţă,  nici 
de  satisfacerea  unor  ambiţii  deşarte.  Oricât  de  învăluit  în  valu¬ 
rile  acestei  lumi.  spiritul  omenirii  are  senzaţia,  că  toate  acestea 
sunt  amăgiri  înşelătoare,  că  de  altceva  e  nevoie  arzătoare,  pentru 
ca  să  pornească  o  reculegere,  o  înviorare  şi  o  îndreptare  pe 
drumul  vieţii  celei  adevărate.  Mulţi  stau  cu  privirea  pierdută 
spre  orizont,  spre  aşteptarea  unui  îndrumător  nou. 

El  însă  nu  mai  vine.  Cerul  nu-şi  mai  trimite  solia  pe  pă¬ 
mânt.  A  trimis-o  ta  plinirea  vremii,  şi  «vestea  cea  bună»  a  rămas 
statornic  între  noi.  Comoara  trebue  însă  desgropată  de  sub  dă¬ 
râmăturile  rătăcirilor,  cari  ne-au  copleşit  pentrucă  regăsindu-o 
să  ne  putem  bucura. 

Întoarcerea  spre  isvorul  de  apă  vie  a  sfintelor  evanghelii 
este  singurul  mijloc  de  luminare  şi  orientare  în  haosul  vieţii 
de  azi. 

Cu  gândul  de  a  întoarce  sufletul  omenesc  spre  evanghelia 
lui  Hristos  sunt  scrise  aceste  meditaţii.  In  primul  rând  ele  ţintesc 
la  formarea  personalităţii  creştine  a  omului,  pentrucă,  pe  urmă, 
să-şi  poată  pune  energiile  religioase  individuale  în  serviciul  bi¬ 
nelui  de  obşte,  a  cărui  normă  de  orânduire  este  codificată  în 
legea  iubirii  către  aproapele. 

In  legătură  cu  sfta  evanghelie  dela  Luca,  ucenicul  marelui 
apostol  al  neamurilor,  Pavel,  care  ca  nimeni  altul  a  înţeles  şi 
a  pătruns  în  sufletul  sbuciumat  al  popoarelor,  autorul  acestor 
meditaţii,  pune  în  acord  principiile  veşnice  ale  creştinismului 
cu  cerinţele  vieţii  moderne,  scoţând  orientări  şi  concluzii,  fără 
acceptarea  şi  respectarea  cărora,  nu  poate  veni  o  îndreptare, 
după  care  atât  de  mult  se  doresc  sufletele  noastre. 

In  scurte  meditaţii,  de  fiecare  zi,  se  cuprind  gânduri  cre¬ 
ştineşti  şi  se  imbie  o  hrană  scumpă  sufletelor  însetate  după  o 
viaţă  lăuntrică  curată,  după  desăvârşire  şi  sfinţenie,  ce  se  do¬ 
bândeşte  prin  adâncire  religioasă.  Preot.  P.  T.  Moruşca. 

* 

Mormântul  lui  Mihaiu  Viteazul  de  Aurel  Nana.  Partea 
1.  (Biblioteca  românească  Nr.  3—4).  Editura  «Librăria  Poporală» 
Turda.  Pag.  48  (format  mic).  Preţul  10  Lei. 

«Librăria  Poporală»  din  Turda  a  hotărât  să  editeze  o  serie 
de  broşuri,  pe  de-oparte  pentru  a  răspândi  gustul  cetitului,  pe 
de  alta  pentru  a  contribui  la  luminarea  păturilor  largi  ale  po 
porului  şi  a  tineretului  şcolar.  Iniţiativa  este  cât  se  poate  de 
lăudabilă.  Şi  reuşita  ei  este  asigurată  prin  faptul  că  publicaţia 
periodică  stă  sub  iscusita  îngrijire  a  profesorului  Teodor  Mu- 
răşanu.  Până  acum  au  ieşit  de  sub  tipar  2  broşuri,  (Avram 
lancu  şi  Mihaiu  Viteazul),  cari  n’ar  trebui  să  lipsească  din  nici 
o  bibliotecă  sătească. 

Broşura  părintelui  Nanu  are  deosebitul  merit  de  a  întruni 
-calităţile  literare  ale  unui  roman  istoric  in  miniatură.  Viaţa  ma¬ 
relui  Voevod,  care  a  stăpânit  o  clipă  pe  toţi  fiii  neamului  no¬ 
stru,  e  închegată  din  informaţii  documentare  şi  din  amănunte 
povestite  de  înţelepciunea  bătrânilor.  Figura  eroului  dela  Turda 
iese  în  felul  acesta  îmbujorată  de  aureola  legendară  pe  care  n’o 
mai  regăsim  decât  doar  în  aşa  de  colorata  istorie  a  lui  Nicolae 
Bălcescu.  Povestirea  miresmuită  cu  arhaismul  care  şade  aşa  de 
bine  unei  lucrări  literare  ,de  natura  aceasta  şi  brodată  cu  dia¬ 
loguri  iscusit  alcătuite,  e  totdeauna  vioaie.  Nu  lipsesc  nici  tablou¬ 
rile  sugestive,  zămislite  din  intuiţia  poetică  a  clipelor  mari  de 
acum  trei  sute  de  ani. 

Repet;  broşura  este  un  dar  ieftin  —  dar  preţios  pentru 
bibliotecile  satelor  noastre.  N.  C. 

* 

Svonuri  sfinte.  (Von  heiligen  Klângen).  Predici  la  sfin¬ 
ţirea  de  clopote  şi  alte  ocazii  asemănătoare  de  Dr.  Simon 
Weber  Freiburg  i.  Br.  1925  Herder,  pag.  IV  şi  38  form  8",  preţul: 
Mărci  1‘20. 

Cunoaşterea  glasului  de  chiemare  al  clopotelor  este  o  da¬ 
torie  creştinească.  Prea  rar  se  vorbeşte  despre  menirea  clopo¬ 
telor  din  turnurile  bisericilor.  Doară  cu  prilejul  vre  unei  noi 
sfinţiri,  deşi  atâtea  învăţăminte  creştineşti  s’ar  putea  lega  prin 
cuvântul  preotului  despre  glasul  clopotelor. 

Cărticica  îmbie  preoţimii  foarte  frumoase  tâlcuiri  religioase 
la  sfinţiri  de  clopote. 

* 

Misticismul  unei  femei  moderne.  (Eine  moderne  Mysti- 
kerin).  Viaţa  şi  scrisorile  surorei  Emilia  Schneider,  de  Carol 
Richstatter  S.  I.,  Freiburg  i.  Br.  1925)  pag.  X  şi  250  preţul  Mărci: 
480  leg. 

O  carte  care  mişcă  adânc.  Ea  ne  arată  măreţia  şi  frumu¬ 
seţea  Unei  vieţi  trăite  cu  adevărat  sub  har,  faţă  cu  misticismul 
modern  falş  şi  sărac  în  comori  sufleteşti,  câtă  vreme  se  înte¬ 
meiază  numai  pe  senzaţii  personale  şi  fantazie  liberă. 

Sora  Emilia  a  fost  superioara  unei  mari  instituţii  de  ocro¬ 
tire  a  bolnavilor  în  Dusseldorf  şi  în  aceeaş  vreme  Inoitoarea 
spiritului  de  ordine  şi  educaţie  întPun  alt  claustru.  N’a  fost  deci, 
un  spirit  meditativ,  răstrâns  la  esperienţe  pur  personale,  ci  ea 
a  pus  de  acord  rodul  unui  adânc  misticism  religios,  cu  trebu¬ 
inţele  vieţii  sociale,  printr’o  aplicare  practică  In  stuja  deaproapelui. 

Acesta  este  meritul  deosebit  al  cărţii,  că  pune  de  acord 
energiile  religioase  ale  unei  vieţi  retrase  din  lume,  cu  necesi¬ 
tăţile  vieţii  sociale,  practicând  un  creştinism  activ. 

Scrisorile  ei  sunt  desvălirea  intimităţilor  sufleteşti,  ale  unei 
samaritene  îndurate,  în  raport  cu  oamenii  cărora  le-a  făcut  atâta 
bine,  însufleţită  de  dragostea  lui  Hristos. 

Materialul  adunat  din  scrierile  multor  asceţi  şi  din  expe¬ 
rienţele  atâtor  oameni  cari  au  trăit  o  viaţă  de  adânc  mişti 
cism  religios,  este  un  izvor  de  reculegere  şi  renaştere  a  vieţii 
moderne  în  spiritul  lui  Hristos  şi  nu  am  destule  cuvinte,  să 
recomand  cartea  femeilor  cu  pronunţate  înclinări  religioase  şi 
în  deosebi,  maicelor  din  mănăstirile  noastre  româneşti,  pentruca 
aceste  aşezăminte  ale  dărniciei  cucernicilor  voevozi  şi  boieri,  de 
altă  dată,  să  devină  puteri  vii  de  lucrare  binefăcătoare  pentru 
înoirea  vieţii  religioase  şi  sociale  româneşti,  în  spiritul  Evan¬ 
gheliei  lui  Hristos.  Preot  P.  T.  Moruşca. 


CRONICĂ  BISERICEASCÂ-CULTURALĂ. 


Moartea  Patriarhului  Tihon  Extenuat  de  îndelungatele 
şi  cumplitele  chinuri,  ce  i-a  fost  dat  să  le  petreacă,  Patriarhul 
Tihon  al  Moscovei  moare  în  cel  mai  critic  moment  al  vieţii 
bisericii  ortodoxe  din  Rusia.  înaltul  ierarh  se  urcase  pe  tronul 
patriarhal  în  zilele  de  urgie  ale  guvernării  roşii,  cu  ateismul 
căreia  a  purtat  o  luptă  eroică.  Nici  ameninţările,  nici  chinurile, 
nici  temniţa,  nici  exilul  nu  l-au  înfricoşat.  Toate  le-a  suferit 
eroic.  De  aceea  va  şi  trece  în  istorie  încununat  cu  binemeri¬ 
tata  aureolă  de  martir. 

Creştinătatea  întreagă  a  participat  ia  doliul  ortodoxiei  ru¬ 
seşti.  Reproducem  câteva  rânduri  din  mişcătoarea  adresă  tri¬ 
misă  cu  acest  prilej  reprezentantului  bisericii  ruseşti  în  Anglia, 
P.  S.  Vasiiie  Timotheiev,  de  cătră  Arhiepiscopul  de  Canterbury: 
«Iubite  Părinte  Timotheiev  1  Copleşit  de  adâncă  durere  Vă  asigur 
pe  Sfinţia  Voastră  şi  pe  toţi  iubiţii  întru  Hristos  fraţi  şi  credin¬ 
cioşi  ai  sfintei  Biserici  ortodoxe  ruseşti  de  profundele  noastre 
simpatii  în  durerea  cea  mare,  pricinuită  de  plecarea  din  această 
viaţă  a  Venerabilului  şi  Preaiubitului  Patriarh  Tihon,  al  cărui 
exemplu  este  înălţător  pentru  tot  sufletul  credincios.  Sfinţia 
Voastră  ştiţi  bine,  cât  de  larg  ioc  a  cuprins  fericitul  ierarh  în 
grijile  şi  rugăciunile  noastre  în  vremea  din  urmă.  Măreaţa  lui 
atitudine,  dovedită  în  lupta  pe  care-o  purtase  ca  slujitor  al  Dom¬ 
nului  cu  vrăşmaşii  Lui  a  arătat  chipul  adevăratului  apărător  al 
Bisericii,  fără  frică  de  primejdii,  de  suferinţe  şi  de  chinuri.  Prin 
acestea  şi-a  găsit  un  loc  «în  cetele  nemuritoare  ale  muceni¬ 
cilor,  cari  au  stat  mărturie  pentru  Hristos  între  oameni». 

Ceremonia  înmormântării  Patriarhului  Tihon  a  fost  uimi¬ 
toare  în  proporţiile  şi  pitorescul  ei.  Peste  o  sută  de  mii  de 
persoane  au  luat  parte  ia  ea.  Au  slujit  5  mitropoliţi  60  de  epis- 
copi  şi  mai  multe  sute  de  preoţi.  Dela  încoronarea  ţarului  Ni- 
colae  II,  Rusia  n’a  mai  văzut  o  asemenea  manifestaţie. 

Scăpat  pe-o  clipă  din  cătuşile  făurite  de  sbirii  lui  Troţki, 
misticismul  religios  al  poporului  rusesc  s’a  arătat  cu  acest  prilej 

in  toată  splendoarea  lui.  —  Să  ne  rugăm  lui  Dumnezeu  să 
poarte  de  grije  şi  pe  mai  departe  de  această  biserică  ortodoxă 
din  împărăţia  roşie,  scăpând-o  de  actualii  ei  sbiri.  Neeulee. 

* 

Regimul  cultelor.  In  seria  de  legiuri,  chemate  să  orân- 
duiască  viata  publică  in  noua  situaţie  a  statului  român  întregit, 
se  apropie  de  realizare  şi  legiferarea  situaţiei  cultelor  minori¬ 
tare,  dupăce  s'a  aranjat  întâi  prin  lege  promulgată  deja,  orga¬ 
nizarea  unitară  a  bisericei  ortodoxe,  dominantă  in  stat 

Spiritul  de  dreptate  şi  de  largă  tolerantă  a  neamului  ro¬ 
mânesc,  va  asigura  deplină  libertate  reiigionară  şi  va  garanta 
protectiunea  deopotrivă  pentru  toate  cultele  minoritare  din 
tară,  cari  au  deja  o  organizaţie  recunoscută;  cum  sunt  cultele: 
greco-catolic,  romano-caiolic,  reformat,  luteran,  unitar,  gregorian, 
mozaic  şi  mahomedan.  Pentru  recunoaşterea  unor  culte  nouă 
vor  trebui  fixate  condiţii  precise,  între  cari,  la  locul  întâi  un 
număr  de  credincioşi  cari  să  se  apropie  măcar  de  numărul 
credincioşilor  celui  mai  puţin  răspândit  cult  recunoscut;  să-şi 
precizeze  doctrina  de  credinţă  şi  principiile  morale,  având  o 
organizare  unitară,  cu  conducere  bine  determinată,  capabilă  de 
răspundere.  Orice  amestec  din  afară  să  fie  stăvilit  şi,  pentru  membrii 
oricărui  cult,  să  fie  obligatorie  cetăţenia  română.  Aranjamentul 
pentru  orice  cult  să  se  facă  în  cadrele  de  viaţă  a  statului  român, 
fără  acorduri  şi  concordate  cu  factori  externi,  dela  cari  n’am 
avut  şi  nu  putem  spera  vre-un  bine. 

Nu  avem  pretenţia  să  fixăm  aici  raportul  cultelor  minori¬ 
tare  cu  statul,  dar  câteva  păreri  ne  vor  fi  totuşi  îngăduite,  în 
acord  cu  desideratele  exprimate  în  repeţite  rânduri,  de  organi¬ 
zaţiile  preoţeşti  ardelene. 

Dreptul  de  supraveghere  şi  control  al  statului  asupra  tu¬ 
turor  cultelor,  trebue  să  fie  pus  in  valoare,  aşa  fel,  ca  să  nu 
fie  numai  un  desiderat  pios.  Îndeosebi,  privitor  la  instituirea 
căpeteniilor  bisericeşti,  Coroana  trebue  să  aibă  cuvântul  ultim. 
Iar  în  ce  priveşte  subvenţionarea  din  partea  statului  legea  va 
trebui  să  prevadă  condiţii  precise,  cari  să  nu  mai  poată  fi  ră¬ 
stălmăcite,  cum  adeseori  s’a  intâmplat  să  se  dea  ajutoare  cul¬ 
telor  minoritare,  în  disproporţie  cu  subvenţionarea  bisericii  or¬ 
todoxe,  a  marei  majorităţi  a  cetăţenilor,  susţinători  de  stat. 

Ajutorul  statului,  la  cheltuielile  de  susţinere  ale  organis¬ 
melor  cultelor  minoritare  trebue  să  fie  proporţional  cu  numărul 
credincioşilor  lor,  raportat  la  numărul  credincioşilor  bisericii  or- 
doxe,  având  ca  orientare  cifra  fixă  a  venitelor  din  averile  pro¬ 
prii,  evaluate  după  valoarea  reală  a  acelora,  şi  ţinându-se  seamă 
de  necesităţile  inexorabile  ale  existenţei  cultelor. 

Aşa  va  trebui  să  fie  înlăturată  odată  anomalia  ce  dăinueşte 
încă,  câ  statul  plăteşte  preot  minoritar  pentru  3—10  suflete  întrio 
parohie,  protopop  sau  decan,  pentru  2—4  astfel  de  parohii  şi, 

la  centrul  unei  episcopii,  subvenţionează  un  număr  de  canonici 
de  3—4  ori  mai  mare,  decât  numărul  asesorilor  (consilieri)  dela 
centrul  unei  episcopii  ortodoxe  măcar  că  episcopia  cultului  mi¬ 
noritar  nu  are  atâţia  credincioşi,  cât  un  protopopiat  ortodox. 
Asemenea  va  trebui  restrâns  numărul  episcopiilor  minoritare 
în  proporţia  numărului  credincioşilor.  In  tot  cazul  nu  va  putea 
fiinţa  episcopie  minoritară  cu  un  mai  scăzut  număr  de  credin¬ 
cioşi,  decât  cea  mai  mică  episcopie  ortodoxă,  şi  nu  va  fi  plătit, 
de  către  stat,  preot  sau  protopop,  decât  având  aceeaş  proporţie 
de  credincioşi,  prevăzută  în  legea  de  organizare  unitară  a  bi¬ 
sericii  ortodoxe,  măcar  200  familii  la  preot  şi  20  parohii  Ia 
protopop. 

Cetăţenia  română  trebue  să  fie  o  condiţie  de  sine  înţe¬ 
leasă  pentru  membrii  organizaţiilor  cultelor  minoritare,  ca  şi 
pentru  căpeteniile,  clericii  şi  funcţionarii,  de  orice  categorie,  ai 
acestor  culte. 

Ordinele  călugăreşti,  congregaţiunile,  mănăstirile  şi  casele 
diferitelor  aşezăminte,  aparţinătoare  cultelor  recunoscute,  vor 
rămânea  în  stăpânirea  averilor  lor,  întrucât  nu  cad  sub  preve¬ 
derile  altor  legi.  Dar  nu  poate  fi  îngăduită  întrebuinţarea  ve¬ 
nitelor  lor  pentru  scopuri  streine,  sau  pentru  ajutorarea  unor 
instituţii  de  peste  graniţele  ţării,  cum  tot  aşa  nu  vor  putea  primi 
astfel  ajutoare,  de  dinafară  şi  nu  vor  putea  păstra  legături 
de  corespondenţă  cu  factori  din  ţări  străine,  decât  pe  cale  di¬ 
plomatică,  pentruca  să  se  înlăture  orice  bănuială  şi  orice  încer¬ 
care  subversivă,  de  subminare  a  statului  naţional  şi  ortodox, 
prin  tendinţe  politice  centrifugale  acoperite  sub  mantia  unei  or¬ 
ganizaţii  religioase. 

Introducerea  în  ţară  a  unor  nouă  organisme  de  acest  fel, 
să  fie  oprită  prin  lege,  ori  măcar  să  nu  poată  fi  admisă  decât 
de  factorii  legiuitori  ai  ţării,  având  ei  deplina  răspundere  a  sta¬ 
tului  naţional. 

Asemenea  trebue  să  se  desfiinţeze  prin  lege  drepturile 
şi  obligaţiunile  de  patronat,  de  orice  fel  şi  în  orice  raport 
s’ar  afla. 

Raporturile  dintre  culte  trebue  să  fie  drept  şi  lămurit  pre¬ 
cizate,  ca  să  se  creieze  cuvenitul  echilibru  între  confesiuni  şi 
să  se  înlăture  nedreptăţile  şi  umilirile,  aruncate  ortodoxiei  de 
stăpânirile  vrăşmaşe  de  pe  vremuri. 

In  privinţa  trecerilor  confesionale  trebue  să  se  găsească 
modalitatea  de  stăvilire  a  proselitismului,  practicat  cu  felurite 
mijloace  de  ademenire  şi  terorizare.  Să  fie  real  păzită  şi  aici 
libertatea  conştiinţei  religioase,  căreia  să  i  se  dea  posibilitatea 
de  exprimare  şi  afirmare,  fără  restricţiunile,  cari  încătuşează  su¬ 
fletele,  prin  mijloace  materiale,  în  detrimentul  ortodoxiei. 

Modalitatea  trecerilor  confesionale  trebue  să  fie  simplifi¬ 
cată  prin  schimbarea  felului  greoi  de  până  aci.  Chiar  dacă  nu 

s’ar  putea  admite  trecerile  în  massă,  individul  să  fie  scos  de 
sub  vexaţiunile  preotului,  sau  confesorului  iscusit  în  mijloace 
de  ademenire.  In  orice  caz  să  fie  codificat  dreptul  de  tre¬ 
cere  a  bisericii  şi  averilor  ei  cu  credincioşii,  cari  le-au  stăpânit. 
Acest  drept  să  fie  menţinut  şi  pe  seama  majorităţii,  in  cazul 
când  o  minoritate  rămâne  în  altă  parte,  iar  aceasta  să  fie  re¬ 
compensată  proporţional. 

In  privinţa  religiei  copiilor  trebue  să  se  găsească  modali¬ 
tatea  de  a  fi  daţi  spre  creştere,  în  spiritul  unei  singure  credinţe 
religioase,  ca  să  se  evite  pe  viitor  disarmonia  din  familii.  Pentru 
evitarea  interpretărilor  forţate  şi  a  conflictelor  în  şcoală  şi  la 
diferitele  instituţii  de  educaţie,  trebuesc  precizări  clare  şi  amă¬ 
nunţite, 

Mărginindu-ne  la  atât  deocamdată,  când  vom  cunoaşte  în 
amănunte  proiectul  de  lege  pentru  orânduirea  situaţiei  cultelor 
minoritare,  despre  care  se  spune  că  este  gata,  vom  căuta 
să  ne  fixăm  mai  cu  preciziune  atitudinea,  încercând  să  contri¬ 
buim  la  soluţionarea  cât  mai  norocoasă  a  problemei. 

Preot  P.  T.  M. 


NOTE  ŞI  INFORMAŢII. 


Cuvântul  nostru  despre  o  iniţiativă  necesară ,  din  numă¬ 
rul  trecut  al  «Revistei  Teologice»,  a  găsit  răsunet  în  multe  su¬ 
flete  înţelegătoare  din  rândurile  clerului  nostru,  mai  ales  la 
preacucernicii  părinţi  protopopi.  Le-am  trimis,  în  mitropolia 
Ardealului  ca  şi  în  vechiul  Regat  spre  desfacere  cu  prilejul 
întrunirilor  preoţeşti,  broşurile  apărute  în  «Biblioteca  bunului 
păstor»  Nr,  11,  <Studiul  pastoralei  in  biserica  românească »  de 
pâr,  arhimandrit  1.  Scriban  şi  Nr.  13  <La  cine  ne  vom  duce?* 
12  meditaţii  pastorale  de  Preot  Dr.  Or.  Cristescu,  cum  şi  din 
alte  două  lucrări  ale  păr.  Cristescu. 

Suntem  gata,  cu  plăcere,  la  rândul  nostru  să  facem  acelaş, 
serviciu  de  răspândire  a  scrisului  bun  bisericesc,  din  alte  părţi, 
în  cadrele  «Asociaţiei  clerului»,  pentru  a  înlesni  orientarea  cul¬ 
turală  a  preoţimii  şi  a  sprijini  râvna  ei  în  apostolatul  spre  care 
e  chemată. 

Ne- au  răspuns  până  acum  trimiţându-ne  preţul  cărţilor  des¬ 
făcute,  părinţii  protopopi  din  eparhia  Aradului:  Florian  Roxin 
dela  Buteni,  loan  Georgea  dela  Boroşineu,  Traian  Vaţian  dela 
Arad,  Cornel  Lazar  dela  Hălmagm;  din  eparhia  Clujului:  An- 
dreiu  Ludu  din  Cluj,  din  arhidieceza  Sibiului  Nicoiae  Borzea 
dela  Făgăraş  (prin  preotul  capelan  Vas.  Floca),  Constantin  Mol- 
dovan  dela  llia,  Ioachim  Muntean  dela  Agnita;  din  eparhia 
Râmnicului  Noului  Severin,  protoiereu  Oheorghe  Pârşcoveanu 
din  Craiova,  şi  protoiereu  O.  Prejbeanu  Târgu-Jiu,  Gorj. 

4' 

Cuvintele  de  mulţumire  pe  cari  le-am  primit  din  partea 
preoţimii  noastre,  prin  părinţii  protopopi,  îndreptăţesc  iniţiativa 
noastră,  de  a  le  trimite  cărţi  bune  acasă.  Exprimăm  aici  sincera 
noastră  recunoştinţă  către  ceice  au  ostenit  pentru  răspândirea 
scrisului  bisericesc;  ei  vor  avea  mângâierea,  pe  care  o  dă  con¬ 
ştiinţa  datoriei  împlinite,  de  a  fi  făcut  un  lucru  bun  împrăştiind 
lumină  în  suflete,  şi  punând  la  îndemână  orientări  şi  îndem¬ 
nuri  frumoase,  pentru  înalta  misiune  de  preot. 

Nu  ne  îndoim  că  pilda  dată  de  părinţii  protopopi  cu  laudă 
pomeniţi  mai  sus  va  fi  în  curând  urmată  şi  de  alţi  părinţi  pro¬ 
topopi,  ca  şi  de  părinţii  directori  ai  seminariilor,  cărora  li  s’au 
trimis  cărţile. 

Asemenea  ţinem  să  exprimăm  aici  mulţumită  administra¬ 
ţiei  «Revistei»  către  onor.  Casieria  arhidiecezană  Sibiu,  şi  Ca- 
seria  eparhială  Oradea  mare  pentru  sarcina,  ce  şi-au  luat  de 
bună  voie,  la  dorinţa  exprimată  de  preoţime,  de  a  ne  incassa 
abonamentele,  cu  prilejui  împărţirii  dotaţiei  dela  stat;  precum 
şi  onor.  Casierii  Eparh.  Caransebeş,  pentru  încassările  făcute 
dela  o  parte  a  preoţimei,  în  deosebi  dela  cei  ce  se  află  peste 
graniţa  sârbească. 

Nu  mai  puţin  suntem  recunoscători  părinţilor  protopopi 
FI.  Roxin,  I.  Georgea,  Tr.  Vaţian,  şi  C.  Lazar  din  eparh.  Ara¬ 
dului,  cari  ne-au  încassat  deja  şi  trimis  abonamentele  pe  1025. 

Cerem  şi  în  acest  an,  binevoitorul  sprijin  pentru  străda¬ 
niile  noastre  şi  celorlalţi  părinţi  protopopi  din  eparhia  Aradului, 
Caransebeşului  şi  Clujului,  rugându-i  să  binevoiască  a  desface 
broşurile  pe  cari  le-au  primit  şi  să  ne  incasseze  abonamentele, 
după  listele  ce  li  s’au  trimis,  aducând  prin  aceasta  o  însemnată 
uşurare  preoţimii  însăşi,  care  adeseori  nu  are  oficiu  poştal  la 
îndemână,  decât  la  mari  depărtări,  iar  librării  bine  asortate  şi  mai 
puţin  le  stau  la  îndemână.  Administraţia  ^Revistei  Teologice ». 

* 

Sinodul  nostru  arhidiecezan  din  anul  acesta  a  avut  bucuria 
să  constate  că  donaţiile  făcute  de  credincioşii  noştri  pe  seama 
comunelor  bisericeşti  în  cursul  anului  1924  se  ridică  la  o  va¬ 
loare  de  peste  cinci  milioane  lei.  E  cea  mai  grăitoare  dovadă 
de  spiritul  de  jertfă,  care  departe  de  a  se  fi  stins  din  sufletele 
credincioşilor,  creşte  tot  mai  mult,  cu  toate  greutăţile  vieţii  con¬ 
timporane.  O  constatare  îmbucurătoare  şi  o  nădejde  pentru 
viitor. 

* 

Biserica  reformată  din  Olanda  a  hotărât  să  adreseze  o 
circulară  cătră  întreaga  lume  creştină  Invitând-o  să  sărbătorească 
ziua  de  5  Iulie  1925,  când  se  împlinesc  1600  de  ani  dela  sinodul 
ecumenic  din  Niceea. 

* 

«Telegraful  Român»  a  început  publicarea  In  «foişoară»  a 
unor  interesante  «portrete  de  femei  biblice».  Aşa  cum  sânt  al¬ 
cătuite  ele  sintetizează  plastic  şi  pilduitor  problema  femenis- 
mului  creştin.  Ne  bucurăm  că,  după  informaţiile  ce  le  avem, 
foiletoanele  părintelui  P.  Moruşca  vor  fi  adunate  în  volum,  pentru 
a  putea  fi  puse  la  îndemâna  publicului  nostru  femenin,  pentru 
care  vor  alcătui  cea  mai  minunată  lectură. 

* 

Jubileul  de  75  ani  al  liceului  <  Andrei  Şaguna>.  Liceul  or¬ 
todox  român  <  Andrei  Şaguna »,  din  Braşov,  împlineşte  la  sfâr¬ 
şitul  acestui  an  şcolar  75  de  ani  de  viaţă  rodnică  şi  binecu¬ 
vântată,  pe  terenul  culturii  naţionale. 

Conducătorii  de  azi  ai  acestor  şcoale,  despre  care  se  ştie, 
că  au  educat  pe  cei  mai  de  seamă  români  ai  Ardealului  în  curs 
de  75  de  ani,  au  hotărât  să  serbeze  această  aniversare  prin  o 
manifestaţie  mare  românească,  demnă  de  trecutul  şi  de  rolul 
important  cultural  şi  naţional  al  acestei  instituţii  ortodoxe  ro¬ 
mâneşti  din  Ardeal  şi  corespunzătoare  vremurilor  de  azi,  fixând 
data  serbărilor  pentru  zilele  de  28  si  29  Iunie  1925. 

Am  socotit  că  în  primul  rând  se  cuvine,  ca  la  acea  ma-- 
nifestaţie  să  contribue  toţi  foştii  elevi  ai  acestor  şcoale,  rămaşi 
în  viaţă. 

In  senzui  acestor  preocupări  s’a  hotărât: 

1.  Să  se  aranjeze  o  expoziţie  de  lucrări  literare  şi  artistice 
de  ale  foştilor  elevi  şi  profesori  ai  şcoalelor. 

2.  Să  se  deie  un  festival  numai  cu  concursul  literar  şi 
artistic  al  foştilor  elevi. 

3.  Să  se  publice  un  Anuar- Almanah  festiv  cu  lucrări  li¬ 
terare  de- ale  foştilor  elevi. 

4.  Pe  lângă  aceasta  şcoala  vie  de  azi  doreşte,  —  şi  aceasta 
o  considerăm  ca  o  înaltă  datorie  morală,  —  ca  toţi  foştii  elevi 
rămaşi  in  viaţă  să  se  Întrunească  pentru  zilele  de  sărbătoare  — 
28  şi  29  Iunie  a.  c.  la  a  lor  Alma  Mater,  aici  în  Braşov,  spre 
a-i  aduce  personal  omagiile  lor  de  iubire.  Aceeaş  datorie  o  sim¬ 
ţesc  fireşte  şi  foştii  profesori,  cari  sunt  azi  în  alte  părţi  ale  ţării. 

In  numele  corpului  profesoral  rog  deci  atât  pe  foştii  elevi, 
cât  şi  pe  foştii  profesori  ai  şcoalelor  noastre  din  Braşov  să 
binevoiască  a-şi  întocmi  astfel  afacerile,  ca  să- şi  poată  împiini  da¬ 
toria  aceasta.  Şi  ca  să  ne  putem  îngriji  de  locuinţe,  îi  rog  să 
binevoiască  a  ne  anunţa  venirea  lor  până  la  1  Iunie  a.  c. 

Mai  rog  pe  foştii  elevi  şi  profesori  ai  şcoalelor  noastre, 
cari  au  scris  ori  compus  opere  literare  sau  artistice,  să  bine¬ 
voiască  a  trimite  până  în  1  Iunie,  la  adresa  direcţiunii  câte  un 
exemplar  din  operele  lor  pentru  expoziţia  luată  in  vedere.  — 

Braşov,  în  22  April  1925.  Director:  Dr.  losiţ  Blaga. 

* 

In  ziua  de  4  Maiu  a.  c.  s’a  săvârşit  sub  prezidiul  I.  P.  S. 
nostru  mitropolit  Nicolae,  alegerea  de  episcop  pentru  eparhia 
Aradului,  văduvită  pe  urma  trecerii  la  cele  vecinice  a  regreta¬ 
tului  episcop  Ignatie  Pap. 

Dintre  candidaţi,  păr.  diacon  Dr.  Gheorgke  Comşa,  director 
în  Ministerul  cultelor  şi  artelor  a  întrunit  30  de  voturi,  iar  P. 
C.  Protosinghel  Dr.  Andrei  Mager,  rectorul  academiei  teologice 
din  Oradea  mare  24  voturi.  Păr,  Dr.  Oh.  Comşa  a  fost  pro¬ 
clamat  ales. 

li  dorim  viaţă  îndelungată  şi  rodnică  păstorire. 

* 

In  a  doua  jumătate  a  Iunei  August  a.  c.  va  avea  ioc  ia 
Stockholm  (Svedia)  conferenţa  mondială  a  bisericilor  creştine, 
care  va  căuta  să  solidarizeze  frontul  singuraticelor  confesiuni 
în  lupta  împotriva  relelor  sociale,  cari  s’au  încetăţenit  aşa  de 
statornic  în  viaţa  neamurilor. 

Conferenţa  pusă  la  cale  de  eruditul  teolog  şi  mare  orga¬ 
nizator,  Nathan  Soderblom,  arhiepiscop  de  Upsala,  nu  va  atinge 
probleme  de  ordin  dogmatic,  nici  de  ordin  administrativ.  Ea 
va  pune  la  ordinea  zilei  numai  chestiunile  mari  din  domeniul 
social,  economic  şi  politic,  căutând  să  câştige  colaborarea  fră¬ 
ţească  a  tuturor  bisericilor  creştine  —  in  soluţionarea  cea  mai 
norocoasă  a  acestor  chestiuni. 

Din  Programul  conferenţei  fac  parte  şi  următoarele  pro¬ 
bleme:  1.  Datoria  Bisericii  faţă  de  planurile  lui  Dumnezeu  în 
lume;  2.  Biserica  şi  problema  social-economică;  3.  Biserica  şi 
problemele  sociale  şi  morale;  4.  Biserica  şi  raporturile  inter¬ 
naţionale  dintre  state;  5.  Biserica  şi  educaţia  creştină;  6.  Bise¬ 
rica  şi  necesitatea  colaborării  dintre  singuraticele  confesiuni 
creştine. 

Hotărârile  conferenţei  nu  sânt  obligatoare  decât  in  măsura 
în  care  singuraticele  biserici  şi  Ie  însuşesc  prin  declaraţii. 

Ideia  acestei  conferenţe  a  fost  îmbrăţişată  călduros  de  toată 
creştinătatea.  (Fireşte,  afară  de  biserica  romano- catolică.  Aceasta 
s’a  blindat  în  tradiţionala  ei  trufie).  Vor  participa  ca  la  600  de¬ 
legaţi,  repartizaţi  pe  singuraticele  biserici  în  proporţia  numărului 
credincioşilor  lor.  America  va  trimite  vr’o  200;  Anglia  aproape 
100.  Din  delegaţia  românească  fac  parte  I.  P.  S.  Mitropoliţii  Sfi- 
colae  al  Ardealului,  Nectarie  al  Bucovinei,  P.  S.  Vartolomei, 
episcopul -Râmnicului,  păr.  Arhim.  Scriban,  Preotul  Cicerone 
lordăchescu,  păr.  prof.  Dr.  loan  Lupaş,  Prof.  V.  G.  Ispir  şi  prof. 
R.  Cândea. 

Unui  sau  doi  din  aceşti  delegaţi  vor  reprezenta  biserica 
ortodoxă  română  şi  la  congresul  internaţional  al  vechilor  ca¬ 
tolici,  ce  se  va  ţinea  la  Berna  (Elveţia)  in  ziua  de  2  Sept.  a.  c. 

In  St.  Louis  în  America  a  murit  faimosul  rabin  al  unei 
sinagogi.  Până  la  venirea  unui  nou  rabin,  Comitetul  Parohiei 
evreeşti  a  apelat  la  Preoţii  creştini  din  localitate  să  predice  tn 
sinagogă.  Cel  dintâiu  a  fost  Episcopul  anglican,  după  care  a 
urmat  o  serie  de  predicatori  de  diferite  confesiuni  creştine. 

Episcopul  anglican  a  interpretat  adevărurile  eterne  din  Pro¬ 
feţi.  Şi  a  scos  la  iveală  că  In  decursul  răsboiului,  soldatului  evreu 
în  agonie  îi  venia  preotul  creştin  să-i  rostească  ultima  binecu¬ 
vântare.  Şi  cei  fără  de  religie  simţeau  ipângăierea  Bisericii  in 
clipele  supreme  ale  maiestăţii  morţii. 

Deosebirile  sunt  de  aici  dintre  noi  oamenii;  înaintea  Iui 
Dumnezeu  nu  există  alegere  Slujitorii  religiei  trebue  să.  se  simtă 
cu  adevărat  slujitorii  lui  Dumnezeu,  prin  dragoste  şi  prin  adevăr. 

Diferentele  religioase  sunt  păgubitoare;  indiferenţa  reli¬ 
gioasă  e  fatală. 

Neocreştinismul  din  America  nu  e  lipsit  de  note  simpatice. 

(<Td.  Rom.*) 

* 

Cu,  sau  fără  voia  bisericii,  guvernul  şi-a  realizat  cel  puţin 
parţial  unul  dintre  idealurile  sale:  statificarea  şcoalelor  confe¬ 
sionale.  Rezultatul  acestei  măsuri  dictate  de  «interese  superioare» 
este  că  ..  la  fosta  şcoală  confesională  ortodoxă  din  Armeni,  stră¬ 
nepoţii  lui  lancu  sânt  siliţi  să  înveţe  limba  românească  şi  dra¬ 
gostea  de  ţară  dela  domnişoara  R6zsi  Kiss,  de  naţionalitate  ma¬ 
ghiară  şi  de  confesiune  calvină. 

Oricât  respect  am  avea  pentru  interesele  superioare  ale 
statului,  nu  credem  că  ele  ar  fi  lezate  prin  transferarea  numitei 
învăţătoare  din  locul  pe  care-1  ocupă.  Mai  ales  fiind  convinşi, 
că  nici  Liga  Naţiunilor  nu  s’ar  supăra  pentru  această  măruntă 
operaţie  administrativă... 

* 

Presa  catolică  anunţă  progresul  catolicismului  în  Scoţia, 
lată  cifrele  cari  stau  la  baza  acestui  progres:  în  1837  Scoţia 
avea  74  preoţi  şi  70  de  capele;  azi  are  600  preoţi  cu  430  de 
biserici. 

Sporul  acesta  se  repartizează  pe  aproape  o  sută  de  ani. 
Iar  dacă  mai  amintim  şi  faptul  că  nu  toţi  Scoţienii  sunt  că¬ 
lugări,  proporţiile  «minunei»  se  micşorează  simţitor. 

In  schimb  presa  necatolică  anunţă  că  în  Polonia  tntr’an 
singur  an  (1Q24)  au  trecut  dela  catolicism  la  ortodoxie  peste 
200,600  de  familii. 

Aceasta  e  o  constatare  ceva  mai  semnificativă.  —  Cu  alte 
cuvinte:  a  se  mai  slăbi  cu  «progresele  catolicismului... » 

* 

Ftizia  concordatului  —  copilul  alintat  ai  tuturor  guvernelor 
române  —  continuă.  Pacientul  e  nutrit  cu  biberonul.  Acesta  e 

buletinul  ce  s’ar  putea  da  cu  privire  Ia  starea  tratativelor  pentru 
încheierea  concordatului  cu  Vaticanul.  Organul  cârmuirei  des- 
minte  'Ştirile  date  de  presă  în  legătură  cu  această  chestiune. 
Şi  anume  pe  motivul  că  sunt  culese  din  sursă  neautorizată.  O 
fi,  dar  dacă  guvernul  păstrează  o  semnificativă  tăcere  în  jurul 
acestei  probleme  mari,  de  unde  să  se  informeze  presa?  Nu 
cumva  din  lună  ? 

De  altfel  desminţirile  îşi  au  şi  ele  tâlcul  lor. 


Noua  lege  de  organizare  bisericească  ridică  arhiepiscopia 
de  Chişinău  la  rangul  de  mitropolie  a  Basarabiei.  Investirea 
noului  Mitropolit,  I.  P.  S.  Gurie,  se  va  face  odată  cu  investirea 
întâiului  Patriarh  al  României;  iar  la  instalarea,  care  va  avea 
ioc.  la  Chişinău,  vor  participa  toţi  membrii  sf.  sinod,  guvernul 
în  frunte  cu  preşedintele  Consiliului,  precum  şi  o  mulţime  de 
parlamentari  din  toate  unghiurile  ţării. 

Instalarea  noului  mitropolit  al  Basarabiei  va  fi  în  felul 
acesta  prilejul  unei  grandioase  manifestaţii  creştineşti  şi  naţio¬ 
nale.  Basarabia  românească  a  aşteptat  de  mult,  şi  cu  tot  dreptul, 
această  sărbătoare,  de  care  se  va  bucura  întreaga  ţară. 

* 

Rabinul  Ştefan  S.  Weiss  din  New-York  a  spus  într’o  cu¬ 
vântare  a  sa:  «Isus  nu  e  o  fiinţă  care  s’a  pogorlt  din  cer,  ci 
fiinţa  care  aparţine  înălţimilor  cereşti;  El  nu  e  un  Dumnezeu, 
care  a  umblat  pe  pământ  ca  om,  ci  fiinţa  omenească  in  care 
s’a  sălăşluit  Dumnezeu.  N’a  fost  un  Dumnezeu  trăind  omeneşte, 
ci  omul  care  a  trăit  dumnezeieşte.  N’a  fost  fiinţa  care  să-şi 
dea  viaţa  pentruca  alţii  să  trăiască,  ci  omul  care  a  dus  o  astfel 
de  viaţă,  încât  oamenii  să  nu  mai  moară.  Să  nu  uitaţi  că  Ei 
este  al  nostru  (vorbea  cătră  Evrei)  şi  noi  am  putea  fi  ai  Lui 
in  Duh  şi  în  adevăr. 

* 


Dintre  cei  doi  candidaţi  (Păr.  Simedrea,  Bucureşti  şi  păr. 
asesor  consist.  Dr.  1.  Stroia,  Sibiiu)  aleşi  cu  voturi  egale  de  Sf. 
Sinod  pentru  episcopatul  militar,  guvernul  a  confirmat  pe  păr. 
Dr.  Stroia. 

« 


Friedrich  Niebergall,  eruditul  profesor  de  teologie  practică 
dela  universitatea  din  Marburg  (Germania)  a  petrecut  câteva 
zile  dela  sfârşitul  lui  April  c.  în  Sibiu.  A  participat  ia  confe- 
renţele  preoţilor  evanghelici,  ce  se  ţineau  tocmai  In  timpul 
acesta.  In  23  April  a  ţinut  o  conferenţă  despe  actuala  stare  a 
teologiei  protestante  din  Germania.  Înainte  de  plecare  Dl  Nieber¬ 
gall  a  făcut  o  vizită  I.  P.  S.  nostru  mitropolit  Nicolae. 

